
PREFATÄ 


O privire retrospectivă asupra istoriei Europei în secolul 
de curând încheiat ne dezvăluie o realitate excepțională şi 
contrastantă, dominată în egală măsură de conflicte catas- 
trofice, schimbări politice dramatice, crize economice 
cumplite, genocid, precum şi de extraordinare evoluţii cultu- 
rale, tehnice, ideologice şi, nu în ultimul rând, politice. Dar 
orice tentativă de reconstrucție cronologică a evenimentelor 
importante petrecute în Europa în cursul paradoxalului 
secol XX va propune drept reper obligatoriu Germania. Cu 
alte cuvinte, parafrazându-l pe David Clay Large", dacă 
Parisul a fost capitala secolului al XIX-lea, Berlinul a devenit 
un simbol al Europei, tragic şi măreț în acelaşi timp, pentru 
următorii o sută de ani. 

Întreaga istorie a Berlinului se desfăşoară însă pe 
multiple şi contrastante coordonate, deoarece oraşul de pe 
malul râului Spree a reuşit să îmbine, uneori până la extrem, 
cotidianul negustorilor şi poeților, al războinicilor şi filozofilor, 
al aristocraților si proletarilor. A cunoscut grandoarea 
economică, efervescenfa culturală, aventura politică si 
prăbuşirea catastrofică. Se poate afirma că Berlinul a captat 
într-o explozie de sentimente, idealuri şi gesturi însăşi 
chintesenfa existenţei nu numai germane, ci şi europene. 
Modern sau conservator, tolerant sau rigid, divizat sau 
campion al unificării, Berlinul s-a definit, nu o dată în istoria 


* David Clay Large, Berlin, Basic Books, New York, 2000, pg.XVIII 

sa, drept reprezentant, uneori concomitent, al libertăţii si al 
lipsei acesteia. 

Lucrarea autorului francez Cyril Buffet, membru 
marcant al Centrului Franco-German de Cercetări în 
Stiintele Sociale, urmăreşte istoria Berlinului, de la apariţia 
sa în documentele istorice din prima jumătate a secolului 
al XIII-lea, până spre sfârşitul secolului al XX-lea, într-o 
temerară tentativă de a surprinde tocmai acele caracte- 
ristici contradictorii, politice, culturale şi sociale ale acestui 
oraş extraordinar. Efortul cercetătorului este, şi în acest 
caz, încununat de succes. Sub forma unei narafiuni neso- 
fisticate, în care detaliile cronologice abundă fără a fi însă 
obositoare, Buffet realizează un caleidoscop vibrant al 
personajelor istorice, monumentelor arhitecturale, eveni- 
mentelor culturale şi atitudinilor populare, care compun un 
peisaj urban extrem de viu colorat. Dar nu numai atât, 
deoarece istoricul francez juxtapune în permanenţă scene 
aparținând cotidianului stradal gesturilor elitei politice şi 
culturale, construind imaginea unui oraş supraetajat. 

Demersul autorului se concentrează practic asupra 
unei metropole care a urmat un proces constant de mode- 
lare a identităţii sale, descoperindu-se, pe rând sau în 
acelaşi timp, drept burg comercial regional, municipalitate 
a Brandenburgului, reşedinţă a casei de Hohenzollern, 
centru al puterii prusace, reper al naţionalismului unificator, 
metropolă industrială, capitală imperială, sediu al republicii, 
stat-major al nazismului, simbol al diviziunii Războiului 
Rece şi din nou capitală a Germaniei unificate. De aseme- 
nea, nu sunt uitate nici experimentele ideologice şi efer- 
vescentele ideatice cu pretenţii doctrinare angajate, uneori 
simultan, de multiplele Berlinuri — naționalism, socialism, 
antisemitism, national-socialism, democraţie, terorism, 
comunism — autorul subliniind prezența acestora în 
peisajul citadin. 

Prin toate acestea, Istoria Berlinului se recomandă 
singură atât cititorului neavizat cât şi specialistului. O dată 
în plus, Editura Corint oferă publicului românesc o 
incursiune spectaculoasă în trecutul unui spaţiu de care, 
cultural şi politic, suntem fără îndoială legați. Cuvintele lui 
Thomas Mann, perfect aplicabile experiențelor berlineze, 
subliniază dimensiuni nebănuite pentru orice lectură 
referitoare la spaţiul germanic. "Astăzi, afirma scriitorul 
german în cadrul unei conferinţe ţinute la Washington în 
mai 1945, după capitularea unei alte Germanii, cea nazistă, 
este de neconceput o convorbire care, trecând dincolo de 
problemele private, să nu se refere la problema germană, la 
enigma din caracterul şi destinul acestui popor, care a adus 
lumii atâtea frumuseți şi märetii incontestabile şi care, în 
acelaşi timp, i-a pus neîncetat atâtea piedici nefaste.[...] La 
urma urmelor, nefericirea germană nu este decât para- 
digma fiinţei omeneşti în general." ** 

În consecinţă, recomandăm lucrarea lui Cyril Buffet 
tuturor celor interesați nu numai de istoria urbană a 
Berlinului, deşi lectura asigură fără îndoială o perspectivă 
largă asupra a peste opt secole de istorie berlineză, ci şi 
cititorilor mereu preocupați de descoperirea diversității şi a 
complexităţii fenomenului european. Cartea este, de altfel, 
destinată unei audienţe largi, prezentând interes pentru 
publicul obişnuit, dar şi pentru studenţi şi profesionişti 
deopotrivă. Cercetătorii în domeniu probabil că nu vor 
descoperi noutăţi în ceea ce priveşte informaţia, dar vor fi, 
suntem siguri, captivafi de stilul alert si elocvenfa de care 
dă dovadă autorul. 


Bogdan Antoniu 


* Thomas Mann , Germania şi germanii, Humanitas, Bucuresti, 
1998, pag.171-200 


INTRODUCERE 


De-a lungul celor opt sute de ani ai frământatei sale 
existente, Berlinul a dat dovadă de o incredibilă capacitate 
de supravieţuire şi, totodată, de o formidabilă putere de 
dezvoltare. 

Apărut, în Evul Mediu, la hotarele Europei creştine, din 
voinţa prinților germani cuceritori şi a temerarilor negustori, 
Berlinul a fost, rând pe rând, divizat, ocupat, jefuit, incen- 
diat, bombardat, închis între ziduri... Toate aceste eveni- 
mente nefericite nu l-au împiedicat să devină, mulţumită 
hotărârii neabătute arătate de Hohenzollerni, centrul politic 
al Germaniei orientale, înainte de a domina întregul spaţiu 
germanic şi de a rivaliza, de la egal la egal, cu alte mari 
capitale ale continentului, precum Viena, Parisul şi Londra. 
Dar Berlinul nu s-a mulţumit de-a fi doar Atena de pe malul 
râului Spree, ci a cultivat o relativă toleranţă religioasă, un 
spirit luminat şi despotic, întrupat de Frederic al Il-lea, o 
tendinţă pronunţată pentru clasicism, temperată de gustul 
nemăsurat pentru modernitate. De-a lungul secolului 
al XIX-lea, Berlinul se transformă, de asemenea, într-o 
impresionantă metropolă industrială, cel mai mare centru 
economic între Moscova şi Ruhr. Această poziţie de frunte 
subliniază vocaţia profundă a oraşului: încă de la origini, el 
s-a afirmat ca un privilegiat loc de confluență a Răsăritului 
cu Apusul. Nu a fost, oare, acesta teritoriul pe care şi slavii 
şi germanicii l-au populat, fie succesiv, fie simultan? 

Berlinul înlesneşte joncţiunea între jumătăţile conti- 
nentului european. Situat la aceeaşi latitudine cu Londra şi 

la aceeaşi longitudine cu Neapole, Berlinul se află la 
intersecţia axelor Paris-Varsovia-Moscova şi Stockholm-— 
Praga-Viena. Capitala franceză este la 870 km depărtare, 
iar a Poloniei, la 500 km (dar frontiera poloneză nu mai 
este, din 1945, decât la 80 km distanţă). Cu cei 3 500 000 
de locuitori ai săi, repartizaţi pe 889 km? (adică de 8 ori 
suprafaţa Parisului), Berlinul este, fără putinţă de tăgadă, 
cel mai mare oraş al Germaniei, al cărui produs intern brut 
(130 de miliarde de mărci, în 1992) îl depăşeşte pe cel al 
Greciei sau al Irlandei. 

Numele de Berlin este asociat celor mai întunecate 
pagini din istoria germană contemporană, dar, totodată, şi 
unor intense momente de bucurie, cum a fost acela din 
noaptea de 9 noiembrie 1989, când căderea Zidului nu a 
marcat numai sfârşitul Războiului Rece, dar a însemnat, 
în primul rând, eliberarea popoarelor din Europa orientală. 
Această lucrare îşi propune să refacă destinul unui oraş 
de excepţie, punând în valoare continuitätile şi sincopele 
istoriei sale, scurte, dar pasionante, reflectând vicisitu- 
dinile destinului german, în trecut şi în prezent şi, fără 
îndoială, în viitor. 

PARTEA INTÄI 


DE LA NAŞTERE PÂNĂ LA RUINĂ: 
1257-1945 


Capitolul I 


O ÎNTEMEIERE TÂRZIE 
(SECOLELE AL XII-LEA SI AL XIII-LEA) 


I. — Originile ascaniene 


Cele dintâi urme de locuire din în spaţiul berlinez 
coboară, în timp, cu 50 000 de ani î.Hr. Însă istoria oraşului 
Berlin nu va începe decât în secolul al XII-lea. Berlinul îşi 
implantează rădăcinile într-o vale glaciară, situată între 
platoul Barnimului, la nord, şi al Teltowului, la sud. Aceasta 
este valea leneşului râu Spree, de 398 km lungime, care se 
varsă, de la înălţimea masivului Spandau, în Havel, un 
afluent al Elbei. Negustori, originari, după cum se pare, din 
Westfalia şi din bazinul Rinului de Jos, au colonizat, în a 
doua jumătate a secolului al XII-lea, două micute insule de 
pe râul Spree, unde au întemeiat oraşele gemene ale 
Berlinului si Cöllnului. Istoria Berlinului este, încă de la 
începuturi, profund marcată de acest caracter dublu. 


1. Un stabiliment comercial. - Dacă etimologia 
numelui Cölln nu pare a ridica probleme deosebite (din 
termenul latin semnificând colonie), în schimb, aceea a 
Berlinului rămâne nesigură, chiar dacă specialiştii au 
căzut de acord asupra unei denumiri de origine slavă, 

evocänd natura mlästinoasä a locurilor. In vreme ce 
burgurile fortificate din Köpenick si Spandau indeplineau o 
funcţie strategică, de control, de la est la vest, asupra văii 
räului Spree, orasul dublu Berlin-Cölln are, de la bun 
început, o destinaţie comercială. Cea dintâi menţiune 
cunoscută a Cöllnului datează din 1237, iar aceea a 
Berlinului, din 1244, deşi abia în 1251 Berlinul va fi 
desemnat prima oară ca „oraş”. Anul 1237 va fi, mai târziu, 
cel utilizat ca dată de referinţă a întemeierii oraşului. 


Voința politică este aceea care transformă Berlinul dintr-un 
târguşor micut şi izolat într-o capitală înfloritoare. Întemeiat pe 
timpul lui Albert Ursul, cel dintâi margraf! al Brandenburgului — 
noua cale de expansiune spre răsărit a teritoriului germanic —, 
Berlinul şi Cöllnul îşi datorează dezvoltarea succesorilor săi din 
casa Ascaniană, în special fraţilor Johann | şi Otton al Ill-lea 
(1220-1258), care reorientează comerţul oriental către oraşul 
dublu şi îi acordă acestuia privilegii de invidiat, cum ar fi dreptul 
de antrepozit, prin care i se asigurau venituri substanţiale. 
Negustorii berlinezi făceau comerţ cu lemn, cereale, stofe, şi 
piei cu Hamburgul, Flandra şi Anglia. Heringul din Baltica a 
devenit o specialitate locală. 


Berlin-Cöllnul era, pe-atunci, o cetate activă, neîndo- 
ielnic, dar modestă, neacoperind decât o suprafaţă de 
0,7 km?. Era condusă de un patriciat, alcătuit din comerci- 
anti aleşi din cele patru corporaţii principale existente. 
Margraful avea drept reprezentant local un judecător care 
prezida tribunalul municipal. Cel dintâi judecător, al cărui 
nume apare pe un document din 1247 şi s-a păstrat până la 
noi, se chema Marsilius. Păturile mijlocii ale populaţiei 


1 Margraf (ist.) — conducător al unei provincii de frontieră în Imperiul 
germanic, echivalent al marchizului de mai târziu. (n.tr.) 

cuprindeau micii funcţionari, meşteşugarii şi, de asemenea, 
agricultorii; ele nu luau parte la conducerea cetăţii. Tot din 
această categorie făceau parte şi ucenicii, calfele, zilierii şi 
servitorii... 


Clerul răspundea nu doar de îngrijirea sufletului, dar şi de 
învăţământul şi de ajutorul social. Oraşul dispunea de trei 
biserici, de o mănăstire franciscană şi de un aşezământ monahic 
dominican. Evreii, a căror prezenţă este atestată din 1295, se 
ocupau, cum se întâmpla adesea în epocă, de tranzacţiile 
fiduciare. 


2. Un oraş dublu. - Cu toate că aveau unele lucruri 
în comun (privilegiul urban, organizarea ecleziastică, 
ghilda, reglementarea pietelor...), Berlinul si Cöllnul 
dispuneau de administrații separate, dar şi într-o cetate şi 
în cealaltă guverna patriciatul negustoresc. Berlinul avea o 
primărie, sediul a 12 consilieri (dintre care doi erau 
primarii); Cöllnul n-avea decât jumătate din această organi- 
zare, fiindcă Berlinul, mai populat şi mai dinamic, se 
impusese deja în faţa oraşului geamăn. Din pricina insecu- 
rităţii care domnea în Brandenburgul cutreierat de bande 
de cavaleri-tâlhari, dar şi pentru a se pune la adăpost de 
ambițiile unui margraf dornic de a îngenunchea ambele 
cetăţi, invidioase una pe independenţa celeilalte, Berlinul şi 
Cöllnul au încheiat, în 1307, o „Unire”. Aceasta s-a concre- 
tizat în construirea unei primării comune, ridicate pe podul 
care făcea legătura între cele două cetăţi. 

Secolul al XIII-lea este marcat de conflictele sociale din 
sânul burgheziei. Tesätorii, brutarii, mäcelarii şi cizmarii, 
îmbogăţiţi datorită dezvoltării oraşului, contestă hegemonia 
patriciatului. Ei cer zadarnic dreptul de participare la admi- 
nistraţia municipală şi o lărgire a libertăţilor profesionale. 

Margraful se foloseste de rivalitätile interne pentru a 
încerca să-şi mărească propria influenţă asupra oraşului, 
in care dispune, încă de la început, de o reşedinţă (aula), 
distrusă abia în 1931. Berlinul dobândeşte o importanţă 
politică remarcabilă, întrucât cetatea găzduieşte, în 1280, 
prima întrunire cunoscută a adunării nobiliare din 
Brandenburg. Mai mult, el adăposteşte principala instituţie 
monetară a provinciei. 


II. — Independenţa pierdută 


1. Capitala Brandenburgului. - Sfârşitul dinastiei 
Ascaniene aduce dezordinea în regiunea aceasta. La 
moartea margrafului Valdemar (1319), succesorul său, 
tânărul Heinrich, nu reuşeşte să-şi menţină dominaţia 
asupra Brandenburgului, înconjurat fiind de casele rivale 
Wittelsbach din Bavaria şi Luxemburg. În acest context, 
Berlinul încearcă să-şi reîntărească poziţia politică şi 
economică. Acceptând, în 1323, tutela casei Wittelsbach, 
Berlinul se trezeşte implicat în certurile dintre regele german 
Ludwig de Wittelsbach (al cărui fiu era chiar margraful de 
Brandenburg) şi papa loan al XXIl-lea, care le interzice 
berlinezilor să se supună principelui bavarez. Tensiunea 
culminează în 1325, când parohul de Bernau, partizan al 
pontifului, este asasinat în faţa bisericii Fecioarei (pe acest 
loc a fost ridicată, mai târziu, o cruce comemorativă). Papa 
excomunică imediat Berlinul şi Cöllnul: din momentul 
respectiv, îi era interzis oricărui creştin să aibă vreo legătură 
cu locuitorii acestor oraşe. Măsura pontificală se pare că a 
adus atâtea prejudicii economiei interne, încât oraşul dublu 
s-a tot străduit, începând din 1335, să cumpere anularea 

ordinului de excomunicare, ceea ce nu s-a realizat, însă, 
înainte de 1344. 

Din această perioadă, Berlin-Cöllnul figurează drept 
centrul politic şi comercial al Brandenburgului. Oraşul 
încheie alianţe cu alte cetăţi ale provinciei pentru a lupta 
împotriva nobililor-banditi: în 1393, se aşază, de pildă, în 
fruntea unei mari coaliţii, destinate să pună capăt 
fărădelegilor acestor bande de tâlhari. În plus, devine 
membru al Ligii hanseatice, în sânul căreia nu s-a făcut, 
totuşi, remarcat. Acest vast sistem de alianţe n-a împie- 
dicat, însă, ocuparea lui de către redutabilii fraţi Johann şi 
Dietrich von Kuitzow. Oraşul nu reuşeşte să se elibereze 
de sub jugul acestora decât în 1414, cu ajutorul burgrafului? 
Friedrich de Nürnberg, chemat în ajutor de locuitorii 
exasperafi de hoţiile necurmate ale Kuitzow-ilor. Berlin— 
Cöllnul cunoaste, atunci, apogeul independentei sale. 
Aceasta se va sfärsi destul de curänd. Friedrich a devenit 
nu doar margraf, dar si print elector al Brandenburgului si, 
cu aceasta, casa de Hohenzollern s-a instalat pentru cinci 
sute de ani la conducerea tinutului de pe malurile räului 
Spree. 


2. Nemulfumirea - Sub domnia lui Friedrich | de 
Brandenburg (1417-1440), orasele gemene Berlin si Cölln 
si-au intensificat cooperarea, mai ales unindu-si, in 1432, 
administratiile municipale. În schimb, domnia lui Friedrich 
al II-lea (1440-1470) marchează sfârşitul autonomiei lor. 
Noul margraf exploatează rivalitätile dintre patriciat si 
meşteşugari, revendicându-şi o poziţie de arbitru. Din 
1442, îşi impune exigenţele, cum ar fi: anularea unirii celor 
două cetăţi, dizolvarea organizării municipale şi interdicţia 


2 Burgraf — comandantul unui burg. (n.tr.) 

de a încheia vreo alianţă. Mai mult încă, suzeranul îşi 
arogă dreptul de antrepozit şi dreptul justitiar, obţinute de 
cetatea Berlinului în 1391. În scopul de a sublinia stabilirea 
în Brandenburg a unei noi ordini, Friedrich al II-lea pune la 
Cölln, în 1443, prima piatră la temelia unui castel care va 
juca un rol determinant în istoria şi dezvoltarea urbanistică 
a oraşului. 

Dar populaţia nu întârzie să-şi exprime regretul după 
independenţa sa din trecut şi să se revolte față de 
autoritatea princiară. În 1448, „nemulţumirea” degenerează 
în răscoală. Cu toate că Friedrich al Il-lea renunţă la o 
intervenţie armată, oraşul este obligat să cedeze, fiindcă nu 
capătă nici un sprijin din afară. Berlinul şi Cöllnul pierd, de 
acum înainte, întreaga autonomie politică şi devin oraşe ale 
principelui, cu atât mai mult cu cât, începând din 1486, 
printul-elector face din Cölln reşedinţa sa permanentă. 


III. — Centru al puterii Casei de Hohenzollern 


l. Reşedinţa. - Transformarea Berlin-Cöllnului în oraş 
de reşedinţă (Residenzstadt) are multiple consecinţe. 
Luând, de-a lungul secolelor, o amploare din ce în ce mai 
mare, castelul, situat pe malul râului Spree şi îmbogăţit cu 
o capelă consacrată Sfântului Erasm, reconstituie la scară 
oraşul dublu, pentru care el reprezintă nu doar centrul 
simbolic, dar şi centrul real. O dată cu stabilirea, aici, a 
sediului curţii şi al guvernului, acţiune petrecută în vremea 
lui Joachim | (1499-1535), Berlinul devine inima politică, 
administrativă, economică si culturală a teritoriului 
brandenburghez. Curtea şi instituţiile princiare, în special 
cele judecătoreşti şi religioase, influenţează mult viaţa 
cetăţii. Clasa dominantă a negustorilor este înconjurată de 

cätre curteni, ecleziasti si functionari de stat. Cu toate 
acestea, vechile familii de comercianţi profită de prezenţa 
curţii, ale cărei necesităţi în materie de produse de lux le 
oferă noi debuşeuri. Instalarea, în oraşul lor, a nobililor şi a 
oamenilor legii declanşează o cerere puternică de astfel de 
obiecte, ceea ce atrage o mulţime de artizani: nu mai puţin 
de 26 de noi meşteşuguri apar la Berlin de-a lungul seco- 
lului al XVI-lea. În pofida epidemiilor de ciumă, care făceau 
ravagii, populaţia locală sporeşte viguros, depăşind 6000 
de locuitori la sfârşitul Evului Mediu şi 12 000 în jurul anului 
1600. Această creştere demografică suscită vii tensiuni 
sociale, care se vor manifesta în numeroase persecuții 
antisemitice, culminând, în 1510, cu executarea a 38 de 
nevinovaţi, arşi de vii în faţa porţii Frankfurtului. Toţi ceilalţi 
evrei sunt deposedati de bunuri şi expulzați din 
Brandenburg, până în 1539. 

Dezvoltarea oraşului din secolul al XVI-lea face necesar 
un efort de construire; iniţiativa îi aparţine electorului 
Joachim al Il-lea (1535-1571), care, în acest sens, se 
hotărăşte să adauge o aripă castelului său. Nobilii, înalții 
funcţionari şi marii negustori vor urma exemplul principelui. 
Însemn al bogăției, piatra înlocuieşte din ce în ce mai des 
lemnul. Dar această prosperitate este tulburată de 
izbucnirea problemei religioase. 


2. Un teritoriu protestant şi tumultuos. - Începând 
din 1517, se răspândeşte în Germania învăţătura reforma- 
torului Marin Luther. Dar, printul-elector al Brandenburgului, 
Joachim |, este apărătorul unui catolicism riguros, până 
într-acolo încât şi înaltele personaje ale curţii, adepte ale 
noii credinţe, precum prinţesa, sunt obligate să părăsească 
țara. În 1539, Consiliile municipale din Berlin şi Călin 
solicită noului principe-elector de a introduce Reforma în 

tot Brandenburgul. Joachim al Il-lea subscrie acestei cereri 
din ratiuni religioase, politice si economice: prima slujbä 
evanghelicä are loc pe 1 noiembrie 1539, la biserica 
Sfäntul Nicolae din Spandau, iar, a doua zi, la catedrala din 
Cölln. Bunurile ecleziastilor trec sub o jurisdictie seniorialä, 
consistoriul. În vechea mănăstire franciscană, Leonhard 
Thurneysser, medicul principelui şi totodată farmacist, 
alchimist, orfevru şi editor, deschide un laborator şi o 
tipografie. Câţiva ani mai târziu, acest aşezământ s-a 
transformat într-un liceu, care va dobândi o solidă reputaţie 
şi va fi frecventat de personalităţi eminente, precum 
sculptorul Schadow, arhitectul Schinkel, „părintele 
gimnasticii”, Jahn, şi cancelarul Bismarck, care îşi va lua 
bacalaureatul aici. 

Această întemeiere a unui lăcaş de învăţământ este o 
mărturie a înfloririi culturale pe care a cunoscut-o Berlinul 
sub domnia lui Joachim al II-lea, om de viaţă care organiza 
serbări somptuoase, unde era îngăduit şi poporul de rând. 
Băuturile curgeau fără măsură, iar autorităţile erau nevoite 
să ia adesea măsuri severe împotriva excesului de 
desfrâu. În 1565, printul-elector promulgă o ordonanţă 
împotriva jocurilor de noroc. Atmosfera se schimbă radical, 
o dată cu urcarea pe tron a succesorului său, în măsura în 
care Johann-Georg (1571-1598) se preocupă mai ales de 
a reduce enormele datorii primite moştenire de la tatăl său. 


Împotriva consilierului financiar al lui Joachim al II-lea, evreul 
Lippold, se intentează un proces, în urma căruia el este 
condamnat şi executat, iar coreligionarii săi sunt din nou gonifi 
din electorat. Pentru ca extravagantele si somptuozitatea din 
deceniile precedente să nu se mai repete, o reglementare 
municipală, din 1580, stabileşte cu precizie modalităţile de 
petrecere la banchete, în funcţie de rangul ocupat de gazdă şi 
de invitaţii săi. La sfârşitul secolului, sărăcia atinge pături sociale 

din ce in ce mai numeroase, iar o lege contra cersetoriei, din 
1595, nu reuseste nici pe departe sä indrepte lucrurile sub 
ameninţarea cu biciul. 


În aceeaşi perioadă, Berlinul este din nou teatrul unei 
„fierberi” din pricini religioase. În lunga controversă relativ 
la succesiunea asupra ducatului lui Jülich-Cleve, printul- 
elector Jan Sigismund este convins să treacă de la 
credinţa luterană la calvinism, în scopul de a-şi atrage 
simpatiile Olandei şi a populaţiei ducatului râvnit. Numai 
că supuşii printului-elector nu apreciază defel acest 
reviriment. Dezordinea care urmează se domoleste, într-un 
sfârşit, fără ca status quo-ul să fie repus în cauză. 


3. Soldaţii şi refugiații. - În secolul al XVII-lea, 
Berlinul cungaste o perioadă de criză profundă, urmată de 
o etapă de reînnoire, care corespunde începutului înfloririi 
sale. Oraşul suferă, din 1627, consecinţele Războiului de 
Treizeci de Ani şi ocupaţia armatei imperiale, plasată sub 
comandamentul invincibilului Wallenstein. Printul-elector 
Georg-Wilhelm (1619-1640), care se refugiază la 
Königsberg până în 1630, duce o prudentă politică de 
neutralitate, care, neîndoielnic, pune oraşul la adăpost de 
jaf şi de incendiere din partea armatei. Cu toate acestea, 
locuitorilor li se impune un termen de şaisprezece luni 
pentru a aduna o recompensă, pentru pace, de 300 000 de 
taleri. În cursul anilor următori, Berlinul asistă la deplasarea 
mai multor armate în provincie, ceea ce se soldează cu 
devastarea câmpurilor din jur şi cu pierderea unei părţi 
importante din turmele sale de vite. Populaţia berlineză 
este, de altfel, constant supusă primejdiei de-a cădea 
pradă bandelor înarmate de tâlhari. Astfel, în 1639, ea 
plăteşte 30 000 de taleri trupelor sudeze, care amenințau 

să asedieze cetatea. La sfârşitul războiului, oraşul dublu al 
Berlinului si al Cöllnului nu mai numără decât 6000 de 
locuitori, iar o treime din locuinţe este părăsită. 

Sosirea la putere a lui Friedrich Wilhelm (1640-1688), 
Marele Elector, transformă radical înfăţişarea Berlinului. 
Înainte de toate, el pune în practică o politică de recon- 
structie şi întăreşte apărarea capitalei brandenburgheze. 
Declarate oraşe-garnizoană în 1657 (găzduind 1500 de 
soldaţi împreună cu nevestele şi copiii lor, în număr de 
600), Berlinul şi Cöllnul sunt fortificate începând cu anul 
următor. Burghezi şi ţărani sunt chemaţi să-şi aducă 
aportul la lucrările de refacere a santurilor de apărare şi a 
meterezelor, sub conducerea arhitectului curţii, Memhardt. 
În douăzeci şi cinci de ani, oraşele gemene sunt dotate cu 
un vast sistem de fortificaţii, inspirat după modelul 
olandez. În plus, se percep noi biruri pentru produsele de 
consum curent, ceea ce accentuează pierderea influenţei 
conducerii locale, întrucât administraţia princiară se 
autoînsărcinează, pe viitor, cu încasarea impozitelor. 


În scopul de a compensa diminuarea demografică, Friedrich 
Wilhelm recurge la mulţimea străinilor care migrează din oraşele 
lor, ţinând totuşi cont de echilibrul confesional al principatului, 
întărit prin promulgarea, în 1664, a unui edict de toleranţă. În 
1671, Marele Elector autorizează 50 de familii de evrei expulzați 
din Viena să se instaleze în Berlin. Şi mai important încă pentru 
dezvoltarea oraşului este valul masiv de hughenoți francezi din 
Brandenburg, opriţi de a-şi practica religia la ei în ţară prin 
Edictul de la Nantes, pronunţat de Ludovic al XIV-lea. Din 1677, 
trăiesc, în Berlin, 700 de calvinişti francezi. Pe 29 octombrie 
1685, Friedrich Wilhelm promulgă Edictul de la Potsdam, care 
îngăduie unui număr de aproape 6000 de hughenoți să-şi 
găsească azil în Berlin. În 1700, un berlinez din cinci este de 
origine franceză. „Refugiaţii” obţin avantaje substanţiale, cum ar 

fi o temporară exonerare fiscală. Se administrează ei înşişi, au 
bisericile şi şcolile lor, dintre care amintim de faimosul Co/egiu 
francez. Prezenţa hughenotă exercită o influenţă profundă 
asupra economiei (aducând 46 de meşteşuguri noi în 
Brandenburg), administraţiei, armatei, imbräcämintii, artelor, 
ştiinţelor... Limba vorbită berlineză mai păstrează încă şi astăzi 
numeroşi termeni sau expresii împrumutate din limba franceză, 
de exemplu cuvântul bibi? pentru pălărie. 


Ca urmare a impulsului demografic, capitala 
brandenburgheză începe să-şi extindă graniţele. În estul 
Cöllnului, se întemeiază (prinde rădăcini) un nou oraş, cu 
numele de Friedrichswerder; acesta este urmat, în 1674, de 
către Dorotheenstadt şi, în 1688, de către Friedrichstadt, 
două suburbii menite să joace un rol esenţial în viaţa 
culturală şi politică berlineză. 


IV. - Capitala prusacă 


1. Unitatea urbană în sfârşit obținută. — În 1701, 
printul-elector Friedrich al Ill-lea este încoronat rege „în” 
Prusia, sub numele de Friedrich | (1688-1713). Deşi 
ceremonia se derulează la Königsberg, Berlinul îşi vede 
poziţia întărită, devenind reşedinţă a coroanei şi centru 
incontestabil al puterii politice, economice şi culturale. În 
numai un secol, populaţia berlineză creşte de şase ori, 
ajungând, de la 29 000 de locuitori în anul 1700, la 172.000 
în anul 1800 (garnizoana reprezentând aproape un sfert 
din total). În 1710, Berlinul este, în sfârşit, unificat, prin 
alipirea Cöllnului, Friedrichswerderului, Dorotheenstadtului 
si Friedrichstadtului. Cele cinci municipalități existente sunt 


3 Bibi — päläriufä de femeie, în limba franceză. (n.tr.) 

inlocuite de un consiliu unic (Magistrat) alcätuit, pe 
jumătate, din luterani si calvinisti. Însă acest Magistrat nu 
dispune de nici un fel de autonomie, intrucät 19 din 
membrii săi sunt direct desemnaţi de către rege, a cărui 
autoritate asupra oraşului creşte sub domnia lui Fredrich- 
Wilhelm | (1713-1740), Regele-Sergent. 


Expansiunea Berlinului impune ridicarea unui nou zid al cetăţii, 
care să cuprindă şi cartierele nou-infiinfate. Construcţia acestui 
zid, lung de 14 km şi străpuns de 14 porţi, se încheie în 1736. 

Este mai degrabă o împrejmuire decât un meterez, cu toate 
că serveşte şi la împiedicarea dezertărilor. Unele porţiuni ale 
Zidului din 1961 vor fi ridicate pe urmele acestei construcţii. Nu 
doar că Berlinul s-a mărit, dar s-a şi înfrumusețat, dezvoltându-se 
ca o veritabilă capitală culturală. În 1696, a luat fiinţă Academia 
Prusacă de Arte, iar, patru ani mai târziu, Leibniz întemeia, 
mulţumită sprijinului prinţesei, soţia Electorului, Academia de 
Ştiinţe. Spitalul Caritätii este transformat, în 1726, într-un centru 
de cercetări medicale, a cărui lipsă se simţea acut. 


2. „Forum Fridericianum”. — Sub Friedrich al Il-lea 
(1740-1786), Berlinul cunoaşte o strălucire/ fără egal, 
devenind centrul german al Luminilor. Regele adună la 
curtea sa cele mai strălucite spirite ale secolului, precum 
matematicianul Maupertius şi, mai ales, Voltaire, cu care 
întreţine o tumultuoasă relaţie. În Berlin se constituie o 
societate eruditä, printre ai cărei membri se numără 
scriitorul Lessing, tipograful-editor Nicolai, filozoful 
Mendelssohn... 

Predecesorii lui Friedrich cel Mare reamenajaserä deja 
castelul din Cölln, iar Friedrich Wilhelm | construise mai 
mult de o mie de locuinţe noi. Friedrich al Il-lea a trasat 
proiectul unui nou centru al oraşului, care să fie expresia 
arhitectonică a despotismului luminat. Situat de-o parte şi 

de cealaltä a bulevardului Unter den Linden (Sub Tei) — 
principala arterä de la est la vest a orasului —, cu acest 
Forum Fridericianum, desi neterminat, Wenceslaus von 
Knobelsdorff a ridicat, totusi, o magnificä operä. In fata 
acestuia, un palat il gäzduieste pe fratele regelui, inainte 
de a adäposti cea dintäi Universitate berlinezä. Capitala se 
impodobeste, de asemenea, cu o bibliotecä, supranumitä 
Kommode, din pricina formei sale päntecoase, precum si 
cu Sfänta Hedwiga, catedrala consacratä cultului catolic. 
Friedrich al Il-lea se va ocupa, după aceea, mai puţin de 
Berlin, pentru a se concentra în schimb asupra Potsdamului, 
unde prietenul său, Knobelsdorff, îi va clădi un splendid 
palat rococo, Sanssouci. Regele va continua să-şi mani- 
feste, totuşi, interesul faţă de Unter den Linden, pe care o 
transformă într-o alee prestigioasă, terminându-se cu maies- 
tuoasa Poartă a Brandenburgului, realizată în 1791, de 
către C.G. Langhans şi împodobită în vârf, doi ani mai 
târziu, cu celebra Cvadrigă sculptată de J.G. Schadow. 
De la „Regulamentul” municipal din 1747, care a rămas 
în vigoare până în 1806, Magistratul se compune dintr-un 
preşedinte al oraşului (şeful administraţiei si al poliţiei), 
numit de către rege, din patru burgmeisteri, doi sindici, un 
director economic, un trezorier şi 12 consilieri. În afară de 
supunerea faţă de rege, puterea Magistratului mai este 
limitată, de asemenea, de prezenţa autorităţilor militare. 


YV. Ocupaţia napoleoniană 
1. „Fisimatenten”. — Termenul de „Fisimatenten” este 
una dintre cele mai simpatice urme ale ocupaţiei franceze 


asupra oraşului. Însemnând, în germană, „a face fasoane”, 
derivă, fără îndoială, din invitaţia pe care soldaţii lui 

Napoleon le-o adresau frumoaselor berlineze: „Vino sä-mi 
vizitezi cortul!”* 


Cariera militarä nu le-a fost la fel de favorabilä lui Friedrich 
Wilhelm al II-lea (1786-1797) şi lui Friedrich Wilhelm al Ill-lea 
(1797-1840) pe cât îi fusese lui Friedrich cel Mare. Primii doi au 
dus o politică de neutralitate nesocotită, care a avut drept conse- 
cinfä izolarea diplomatică a Prusiei, fără ca această rezervă să o 
scutească de o sângeroasă înfrângere la Jena şi la Auerstadt în 
fața trupelor lui Napoleon. La 26 octombrie 1806, Napoleon 
pătrundea în Berlin. Cu această ocazie, mai multe opere de artă, 
printre care si Cvadriga, au fost transportate la Paris. Ocupaţia 
franceză îi va costa scump pe locuitorii Berlinului, care se văd 
obligaţi să întreţină trupele străine, numeroase şi capricioase. 
Regele german îşi părăseşte capitala, în care nu se va întoarce 
înainte de sfârşitul anului 1809. 


Ocupaţia napoleoniană a modificat puternic condiţiile 
de trai din Berlin. Mai întâi de toate, împăratul dă peste 
cap organizarea municipală: el va publica, în noiembrie 
1806, un ordin prin care înlocuieşte Magistratul cu un 
„Comitet administrativ, compus din şapte membri 
desemnaţi dintre cei mai bogaţi 60 de burghezi. Cu toate 
că atribuţiile acestui organ de conducere sunt restrânse, 
constituie o etapă importantă în procesul construirii unei 
administrații municipale, moderne şi, totodată, autonome. 
O altă etapă decisivă este atinsă trei ani mai târziu, o dată 
cu introducerea unei noi reglementări obşteşti, elaborate 
de către baronul von Stein. Această reformă, care se 
înscrie în vastul proiect de reconstrucţie a Prusiei, 
urmăreşte alăturarea burgheziei la viaţa politică şi 
exploatarea sentimentului patriotic. Totuşi, numai electorii 
sunt singurii proprietari sau cei care dispun de un venit 
anual pe puţin de 200 de taleri. Aşadar, doar 7% din 


4 „Viens faire la visite de ma tante!”, în limba franceză. (n.tr.) 

populaţia civilă îi va desemna, în aprilie 1809, pe cei 102 
deputaţi ai Berlinului, care îl aleg, la rândul lor, pe 
burgmeister® (Oberbürgmeister): acesta, a cărui numire 
urma să fie validată de către rege, nu este altul decât 
unicul aristocrat al adunării municipale, Leopold von 
Gerlach, care va rămâne în funcţie până la moartea sa, în 
1813. Adunarea alege, de asemenea, Magistratul, care se 
compune din 10 consilieri remuneraţi si 15 onorifici. 
Competenţele acestei noi administrații municipale privesc 
domeniul fiscal, al corporațiilor, al habitatului şi al invätä- 
mântului, în timp ce justiţia şi poliţia rămân de resortul 
statului. Începând din 1819, oraşul se ocupă, de aseme- 
nea, de ajutorarea săracilor; pe de altă parte, poliţia are în 
sarcină întreţinerea drumurilor, iluminatul public şi lupta 
contra incendiilor. 


2. Inima germană vibrând de naționalism. — 
Berlinul suporta consecinţele materiale ale alianţei pe care 
Napoleon i-o impusese Prusiei în 1812. Dar atmosfera în 
capitală nu mai era cea din 1806; venise momentul 
revoltei, iar berlinezii criticau manevrele dilatorii ale regelui 
lor. În această epocă, Berlinul contribuie, într-o manieră 
decisivă, la trezirea sentimentului national german şi 
devine centrul spiritual al mişcării de rezistenţă împotriva 
invadatorului, centru al cărui focar este Universitatea 
fondată în 1810; aici, filozoful idealist Johann Gottlieb 
Fichte (1762-1814) îşi va pronunţa celebrele sale 
Discursuri către națiunea germană. Dezastrul campaniei 
din Rusia incită populaţia să treacă la acţiune. Aceasta îşi 
doreşte cu ardoare să participe la războaiele de eliberare. 
Mii de berlinezi, din toate păturile sociale, se înrolează 
voluntari sau dăruiesc „aur pentru fier”. Napoleon încearcă 


5 Burgmeister — conducătorul unui burg, primar, în limba germană. 
(n.tr.) 

sä cucereascä din nou capitala prusacä, dar armata lui va 
fi invinsä la Grossbeeren, in sudul Berlinului. In 1814, 
Poarta Brandenburgului îşi recuperează Cvadriga, 
împodobită, de acum, cu simbolurile victoriei: crucea de 
fier şi acvila prusacă. In 1820, arhitectul Karl Friedrich 
Schinkel, genialul creator al clasicismului berlinez, ridică, 
pe o colină, un monument comemorativ încununat cu o 
cruce de fier; împrejurimile dobândesc, în mod firesc, 
numele de Kreuzberg (colina crucii). 

În zorii secolului al XIX-lea, Berlinul încă mai figurează 
ca o capitală mijlocie; însă, în câteva decenii, va suferi o 
radicală metamorfoză, care va face din acesta principalul 
centru economic şi politic al Germaniei. 


Suveranii domnitori în Berlin 
1134-1918 


Margrafi ai Brandenburgului 
ASCANIENI 


Albert | Ursul, 1134-1170 

Otton I, 1170-1184 

Otton al II-lea, 1184-1205 

Albert al Il-lea, 1205-1220 

Johann | şi Otton al Il-lea, 1220-1258 


Ramuri 
Descendenţa ramurei de Stendal 


Johann |, 1252-1266 
Johann al Il-lea, 1266-1281 
Conrad |, 1266-1304 

Otton al IV-lea, 1266-1308 
Johann al IV-lea, 1286-1305 
Valdemar, 1308-1319 
Heinrich al Il-lea, 1319-1320 


Descendenfa ramurei de Salzwedel 


Otton al Ill-lea, 1258-1267 
Johann al Ill-lea, 1267-1268 
Otton al V-lea, 1267-1298 

Albert al Ill-lea, 1267-1300 
Otton al VI-lea, 1280-1286 
Hermann, 1298-1308 
Johann al V-lea, 1308-1317 


WITTELSBACH 


Ludwig cel Bäträn, 1323-1351 
Ludwig Romanul, 1351-1365 
Otton cel Lenes, 1352-1373 


LUXEMBURG 


Karl al IV-lea, 1373-1378 
Sigismund, 1378-1388 
Jost de Moravia, 1388-1411 


Printi-electori de Brandenburg 
HOHENZOLLERN 


Friedrich |, 1411-1440 

Friedrich al Il-lea, 1440-1470 

Albert-Achille, 1470-1486 

Johann Cicero, 1486-1499 

Joachim |, 1499-1535 

Joachim al II-lea, 1535-1571 

Johann Georg, 1571-1598 

Joachim-Friedrich, 1598-1608 
Johann-Sigismund, 1608-1619 
Georg-Wilhelm, 1619-1640 

Friedrich-Wilhelm (Marele Elector), 1640-1688 
Friedrich al Ill-lea, 1688-1701 

Regiai Prusiei 

Friedrich |, 1701-1713 

Friedrich Wilhelm | (Regele-Sergent), 1713-1740 
Friedrich al Il-lea (cel Mare), 1740-1786 
Friedrich Wilhelm al Il-lea, 1786-1797 
Friedrich Wilhelm al Ill-lea, 1797-1840 
Friedrich Wilhelm al IV-lea, 1804-1861 
Wilhelm I, 1861-1871 


Împărați ai Germaniei 


Wilhelm |, 1871-1888 
Friedrich al Ill-lea, 1888 
Wilhelm al Il-lea, 1888-1918 

Capitolul II 
METROPOLA INDUSTRIALÄ (1800-1945) 


I. Bazele expansiunii 


1. Borsig. — Sub impulsul monarhic, Berlinul devine, 
în secolul al XVIll-lea un centru important al industriei 
textile, sector în care sunt angajate 20 000 de persoane. 
Cu 5000 de muncitori ai săi, „Antrepozitul Regal” este cea 
mai mare manufactură de stofe din întreaga Germanie. 
Datorită monopolului producţiei şi interdictiei importului de 
produse străine, manufactura regală de porțelan (KPM) 
cunoaşte o dezvoltare rapidă. Dar avântul industrial al 
Berlinului nu începe cu adevărat să prindă aripi decât în 
primii ani ai secolului al XIX-lea, după introducerea 
războiului de ţesut englezesc şi punerea în funcţiune a 
celor dintâi motoare cu aburi. Şi în acest proces iniţiativa 
regală joacă un rol de prim-rang, cum este subliniat de 
crearea, în 1804, a „Topitoriei Regale”. 

Destrămarea sistemului corporațiilor, concretizat prin 
promulgarea, în 1810, a libertăţii de întreprindere, face po- 
sibilă industrializarea ţării. În plus, abolirea iobăgiei, care 
înlesneşte, în bună măsură, mobilitatea ţărănimii, furni- 
zează o masă enormă de mână de lucru industriei nou-năs- 
cute. Teritoriile rurale din împrejurimi se depopulează în 
beneficiul capitalei prusace, în plină expansiune. 


Avântul economic al Berlinului se accelerează din anul 1830, 
o dată cu întemeierea mai multor întreprinderi metalurgice şi 
mecanice, în strânsă legătură cu dezvoltarea reţelei feroviare. 
August Borsig construieşte, în nordul Berlinului, o uzină care 
produce majoritatea locomotivelor în circulaţie din Prusia, ale 

căror performanţă si robustete fac concurenţă maşinilor 
britanice. Administraţia regală, în special genialul Christian 
Beuth, care experimentează noi tehnologii şi încurajează 
crearea întreprinderilor-pilot, contribuie într-o mare măsură la 
progresul economic al Prusiei în general şi al Berlinului în 
particular. Expoziţia industrială din 1844, care se desfăşoară la 
Arsenal (Zeughaus), demonstrează exceptionalele performanţe 
tehnice ale capitalei prusace. 


Dar această evoluţie explozivă şi brutală are zguduitoare 
consecinţe sociale. Condiţiile de trai şi de muncă din 
păturile largi ale populaţiei nu încetează a se înrăutăţi, aşa 
cum o dovedesc gravele şi violentele ciocniri cu gărzile de 
ordine publică, de pildă cele din 1835, 1839 şi 1847, din 
timpul „rebeliunii cartofilor”. Exploatarea femeilor şi a 
copiilor capătă amploare; ziua de muncă se măreşte; 
salariile se micşorează. Revoltele din pricina foametei tind 
să capete nuanţe politice, atunci când sunt reprimati cu 
asprime muncitorii, meşteşugarii şi studenţii berlinezi. 
Aceştia din urmă protestează, desigur, împotriva scăderii 
dramatice a nivelului de trai, dar mai reclamă şi sfârşitul 
arbitrariului polițienesc, libertatea presei şi promulgarea 
unei Constituţii, eterne făgăduieli niciodată înfăptuite. În 
pofida unei cenzuri atente şi a necontenitei prigoane 
împotriva celor ce se autointitulează „demagogi”, opoziţia 
politică reuşeşte să-şi răspândească apelul, susţinând o 
nouă orânduire liberală şi naţională. Ea obţine chiar un 
succes, modest, dar semnificativ, cu mare priză la public, în 
decembrie 1847, într-o şedinţă a adunării municipale. 


2. Revoluţia din 1848. — Sub influenţa evenimentelor 
pariziene, populaţia berlineză organizează manifestații 
revendicative, care vor culmina, pe 13 martie 1848, prin 
ciocnirea cu trupele de ordine. Organele municipale 

încearcă zadarnic să slăbească poziţia regelui. Acesta 
tărăgănează, însă situaţia se înrăutăţeşte şi mai mult pe 
18 martie, când armata deschide focul asupra mulţimii 
strânse în faţa castelului. Imediat se ridică baricade şi 
violente lupte de stradă au loc între berlinezi şi soldaţi. 
După o noapte întreagă de confruntări, soldate cu 250 de 
victime, suveranul se resemnează să-şi recheme trupele. 
Recunoaste libertatea presei, libertatea întrunirilor si a 
asocierilor, ca şi dreptul de vot; acceptă, între altele, 
constituirea unei gărzi civile. Se vede, de asemenea, 
constrâns să aducă un omagiu victimelor revoluţiei. 


După retragerea burgmeisterului conservator Heinrich 
Krausnick, au loc noi alegeri, dar sistemul electoral continuă să 
privilegieze marii proprietari. Astfel, adunarea aleasă este, şi mai 
departe, dominată de conservatori sau de moderați. Dimpotrivă, 
Adunarea Naţională, însărcinată să elaboreze o constituţie şi 
reunindu-se la Berlin, se compune, în marea majoritate, din 
înflăcăraţi apărători ai taberei liberale şi nationale. Însă 
reacţiunea slăbeşte în următoarele luni, din pricina victoriilor 
obţinute la Paris şi la Viena de către forţele conservatoare. 
Berlinul este, apoi, readus la ordine de către trupele generalului 
Wrangel, care instaurează, în noiembrie 1848, starea de asediu. 
În ceea ce îl priveşte, Magistratul refuză sprijinirea măsurilor de 
rezistenţă propuse de Adunarea Naţională. Guvemul prusac 
proclamă, la puţin timp după aceea, o „Constituţie restrânsă”, 
care va rămâne în vigoare până în noiembrie 1918 şi care 
stabileşte un regim electoral al inegalităţi flagrante, numit 
„sistemul celor trei clase” Chiar dacă democratizarea şi unirea 
Germaniei n-au fost înfăptuite, Berlinul se impune, în 1848, drept 
inima mişcării naţionale şi liberale. 


3. Cel mai mare oras-dormitor al lumii. — Aplicat, 
de asemenea, la nivelul comunităţii, „sistemul celor trei 
clase” are drept consecinţă o diminuare sensibilă a 

numărului de electori: există, de pildă, in Berlin, cu 6000 
mai puţini în 1850 decât în 1847. Conservatorii dobândesc 
o zdrobitoare victorie şi Krausnick îşi reia, până în 1862, 
scaunul de burgmeister. O reglementare ulterioară lărgeşte 
controlul puterii regale asupra municipalităţii, întrucât 
guvernul trebuie să valideze desemnarea membrilor din 
Magistrat, iar suveranul deţine dreptul de a dizolva 
adunarea locală. Această slăbire a puterii comunităţii 
corespunde unei influenţe în creştere a autorităţii centrale, 
întruchipate în persoana prefectului Poliţiei, Karl von 
Hinckeldey, „adevăratul stăpân al capitalei”, care însă va 
muri, la scurt timp, ucis într-un duel. Evenimentele 
revoluţionare nu îngreunează ritmul industrializării. Între 
1850 şi 1870, numeroase bănci şi mai bine de 1000 de 
uzine sunt înfiinţate în Berlin, iar alte trei canale navigabile 
urbane sunt deschise. Oraşul se înzestrează treptat cu o 
vastă reţea feroviară, în special cu o linie circulară de 
S-Bahn, care este un soi de cale ferată urbană. În 1861, 
capitala îşi lărgeşte perimetrul; ea acoperă de-acum o 
suprafaţă de 59 de km/, prin înglobarea cartierelor indus- 
triale, ca Wedding, Gesundbrunnen si Moabit. Într-un 
singur deceniu (1860-1870), media populaţiei urcă de la 
493 000 la 826 000 de locuitori. Urmează o gravă criză a 
locuinţelor, o feroce speculație funciară şi imobiliară şi-o 
sărăcie din ce în ce mai amenințătoare. Mai bine de 70 000 
de berlinezi nu au locuinţă şi alte mii posedă numai un 
adăpost obscur şi insalubru, într-un hambar sau într-o 
pivniţă. În 1862, un proiect de amenajare urbană (planul 
Hobrecht) autorizează construirea de mari blocuri de 
locuinţe, care nu vor fi, de fapt, decât mizerabile „cazărmi 
locative” (Mietskasernen). Reţeaua urbană tradiţională 
este, puţin câte puţin, distrusă într-un mod iremediabil. 

II. Capitala Imperiului wilhelmian 


Proclamarea Imperiului german, în Galeria Oglinzilor 
din palatul de la Versăilles, pe 18 ianuarie 1871, a făcut 
din Berlin centrul politic incontestabil din întreaga Europă 
centrală, detronând-o definitiv pe rivala sa, Viena. Capitală 
a Germaniei, Berlinul dobândeşte o importanţă interna- 
tionalä (ceea ce o dovedeşte şi organizarea la Berlin, în 
1878, a unui Congres internaţional care să dezbată 
problema Africii). Capitala prusacă primeşte instituţiile 
imperiale, precum Parlamentul (Reichstag), şi concen- 
trează în ea principalele partide, sindicate, asociaţii şi 
organe de presă... Berlinul devine, prin excelenţă, arena 
luptelor politice, aceasta cu atât mai mult cu cât acum se 
ascut tensiunile sociale şi cu cât se răspândesc ideile 
liberale şi socialiste, care îşi găsesc sprijin într-o puternică 
mişcare muncitorească. 


Berlinul nu este doar cel mai mare centru administrativ 
german, ci este, în egală măsură, principalul oraş de 
garnizoană. În doar un sfert de veac, populaţia i se dublează, 
atingând în 1905 nivelul de 2 milioane de locuitori. Noul rol al 
Berlinului este ilustrat de construcţia unei importante primării din 
cărămidă roşie (Rotes Rathaus), al cărei turn depăşeşte chiar şi 
palatul vecin din Cölln. Cele 5 miliarde de franci-aur plătite 
Reichului de Franţa stimulează nemijlocit economia berlineză. 
De-a lungul acestor „ani ai fondatorilor”, zeci de societăţi pe 
acţiuni văd lumina zilei, mai toate practicând speculaţii 
sălbatice, care se vor încheia, în 1873, printr-un crah, antrenând 
o prăbuşire dramatică a finanţelor publice. 


1. O creştere explozivă. — Această criză nu 


întrerupe totuşi dinamica progresului din Berlin, chiar dacă 
procesul de industrializare cuprinde, începând din acest 

moment, si cetăţile din vecinătate. Marile întreprinderi se 
instalează în apropierea căilor navigabile, ca Borsig la 
Tegel, sau în apropierea axelor de transport feroviar, ca 
Siemens, care-şi construieşte un gigantic complex 
industrial şi locativ (Siemensstadi), situat la apus, între 
Charlottenburg şi Spandau. Industria berlineză a epocii se 
bizuie pe cinci piloni: chimia, mecanica, industria textilă, 
industria alimentară şi industria energetică. În vreme ce 
deplasarea întreprinderilor către periferie măreşte 
considerabil spaţiul economic al Berlinului şi cartierele 
mărginaşe sunt intesate de Mietskasernen, centrul 
orăşenesc dobândeşte caracterul unui „city”, în care 
ministerele şi diversele administrații răsar alături de bănci, 
mari magazine, sedii de ziare, restaurante şi hoteluri de 
lux. La sfârşitul secolului al XIX-lea, oraşul s-a dublat. În- 
tr-adevăr, la Charlottenburg, care se clasează, cu populaţia 
sa, pe locul al unsprezecelea între celelalte oraşe germane, 
se dezvoltă, la iniţiativa lui Bismarck, un nou centru, având 
drept axă bulevardul celor înstăriți, Kurfürstendamm 
(şoseaua printului-elector). Acest centru, ale cărui principale 
monumente sunt biserica închinată amintirii împăratului 
Wilhelm | şi intrarea în Grădina zoologică, se ia la întrecere 
cu vechiul nod urbanşi nu întârzie să ia chiar locul acesteia. 
În jurul lui Kurfürstendamm se concentrează sălile de 
spectacol şi cafenelele, frecventate în primul rând de către 
industriaşii bogaţi, dar şi de boema berlineză. 


2. Oraşul roşu. — Toate aceste prefaceri structurale nu 
îngăduie, însă, democratizarea administraţiei municipale, 
în continuare supusă supravegherii agenţilor de stat, spre 
marele dezavantaj al unor burgmeisteri ca Forckenbeck 
(1878-1892) si Kirschner (1899-1912). Mai multe proiecte, 
vizând direct modernizarea oraşului, nu pot fi puse în fapt 

fără acordul regelui si abia în 1876 va lua si el parte la 
deciziile referitoare la construirea de drumuri! Viaţa politică 
nu amorteste însă din această pricină. Mai mult decât 
antisemitismul întreţinut de către predicatorul curţii, pe 
nume Stocker, sărăcia muncitorilor, ingrämäditi in 
ansamblurile insalubre ale periferiilor din nordul şi din sudul 
berlinez, este exploatată politic: această pătură socială 
este considerată drept un teren propice pentru 
insämäntarea ideilor social-democratice de către partidul 
cu acelaşi nume (SPD). Astfel se explică de ce acesta 
obţine, în 1877, 40% din voturile pentru Reichstag la 
alegerile din Berlin. În pofida introducerii „legilor 
antisocialiste” (1878-1890), popularitatea SPD nu 
inceteazä sä capete amploare. „Sistemul celor trei clase” 
nu-l împiedică să câştige cinci locuri la alegerile municipale 
din 1883. Primilor cinci aleşi dintre social-democrati, sub 
conducerea industriasului filantrop Paul Singer, li se 
adaugă în curând şi alţii, iar în 1905, reprezentanţii lor la 
conducerea oraşului sunt în număr de 35. SPD-ul se 
implantează, de asemenea, cu putere în cetăţile industriale 
dimprejur. Berlinul capătă, din punct de vedere politic, 
culoarea primăriei sale, adică roşie. Lucrul acesta se va 
simţi îndeosebi în 1900, în timpul funeraliilor grandioase 
ale conducătorului social-democrat Wilhelm Liebknecht. În 
ajunul Primului Război Mondial, SPD-ul este principalul 
partid al capitalei, obţinând 12% din sufragii în 1912; el 
constituie, de asemenea, cea mai importantă facțiune a 
Parlamentului german care, de altfel, este găzduit într-o 
nouă clădire, special ridicată în acest scop, de către Paul 
Wallot, între râul Spree şi Poarta Brandenburg. 


În decursul acestei perioade de metamorfoză, şi peisajul 
urban suferă profunde transformări, din care putem nota, în 
primul rând, ameliorarea salubrizării publice. Distribuţia apei, 
trecută în domeniul obştesc, în 1873, înregistrează progrese 

sensibile; acum începe să funcţioneze o reţea subterană de 
canale de scurgere, ducând, în sfârşit, la dispariţia rigolelor de 
la suprafaţă, care făceau aerul din Berlin de-a dreptul 
pestilential. Chirurgul liberal Rudolf Virchow se va declara un 
partizan inversunat al canalizării. Pe lângă aceasta, tot la 
capitolul îmbunătăţiri urbane se pot menţiona electrificarea 
căilor de transport, care începe din 1881, şi construirea liniilor 
de metrou, cea dintâi fiind dată în funcţiune douăzeci de ani mai 
târziu. 


3. Gruparea intercomunală. — Spaţiul economic 
berlinez nu conteneste să se extindă, ceea ce impune o 
amenajare concertată. Lucrurile se complică, însă, fiindcă 
se întâmpină, din partea mai multor cercuri, o împotrivire 
fermă în privinţa oricărei revizuiri a organizaţiei comunale: 
pe de-o parte, statul prusac se teme de o eventuală creş- 
tere a popularității social-democratice; iar, pe de altă parte, 
unele municipalități mai înstărite refuză să accepte povara 
suplimentară a impozitelor fiscale. Cu toate acestea, la 
imboldul primarului din Schöneberg, Dominicus, şi al 
burgmeisterului din Berlin, independentul Adolf Wermuth, 
un prim pas către unirea administrativă a regiunii berlineze 
este înfăptuit în aprilie 1912, o dată cu întemeierea „grupării 
intercomunale a Marelui Berlin”, ce reuneşte patru oraşe 
vecine (dintre care Charlottenburgul numără peste 
100 000 de locuitori) şi zonele suburbane din Barnim şi din 
Teltow. Prea vastă şi lipsită de mijloace eficace de inter- 
ventie, această structură are mai mult o funcţie teoretică, 
de tatonare. Pe lângă faptul că pune la adăpost întinse 
teritorii forestiere (Grunewald, Tegeler Forst) de lăcomia 


6 Pădurile acopereau 15 562 ha din suprafaţa totală a Berlinului, ceea 


ce reprezenta 17,5% din teritoriul urban, adică 46 m? pe cap de locuitor. 
(n.a.) 

speculantilor imobiliari, această grupare pregăteşte 
mentalităţile pentru unirea din 1920. 


Sub imperiul wilhelmian, care cultivă un stil arhitectural 
pompos, Berlinul detronează Viena din poziţia de centru al 
culturii germane. Capitala nemţească manifestă un pronunţat 
gust pentru modemitate, căreia îi devine unul din principalele ei 
lăcaşe de cult din Europa. Noua artă şi funcţionalitatea vor avea 
aici reprezentanţi de prestigiu (Heinrich Van de Velde, Peter 
Behrens, Alfred Messel), precum şi pictura impresionistă 
(Liebermann, Corinth, Leistikow, Slevogt) şi literatura naturalistä 
(Theodor Fontane, Gerhart Hauptmann). Numeroşi alţi artişti vor 
susţine, de asemenea, realismul lipsit de podoabe, de exemplu 
desenatorul popular Heinrich Zille, sculptorul Käthe Kollwitz sau 
tânărul scriitor Kurt Tucholsky. Berlinul devine, totodată, un oraş 
al teatrului şi al muzicii, dobândind un renume mondial o dată cu 
întemeierea lui Deutsches Theater, sub directiunea vienezului 
Max Reinhardt şi, respectiv, a Filarmonicii, aflată succesiv sub 
conducerea lui Hans von Bülow, Richard Strauss şi Arthur Nikisch. 
În strânsă legătură cu formidabila dezvoltare a industriei, ştiinţa 
berlineză dobândeşte titlul de nobleţe graţie premiului Nobel 
decernat medicului Koch, chimiştilor Fischer şi Haber, fizicianului 
Laue, fără a mai aminti de Einstein. 


În ajunul primei conflagrații mondiale, Berlinul se 
infätisa vizitatorilor străini ca un oraş efervescent, dinamic 
şi modern — într-o fierbere care prefigurează apocalipsa. 
Populaţia primeşte cu entuziasm declanşarea ostilităţilor. 
Dar, pe măsură ce războiul se prelungeşte, atmosfera nu 
încetează a se degrada, cu atât mai mult cu cât situaţia 
alimentaţiei publice devine din ce în ce mai îngrijorătoare. 
După exemplul brichetelor de cărbune pentru încălzire, al 
electricităţii şi al hainelor, pâinea este riguros rationalizatä: 
după teribila „iarnă a cotoarelor de varză”, din 1916, 
fiecare localnic trebuie să se mulţumească doar cu 70 de g 

de carne, 20 de g de unt si un singur ou pe säptämänä. 
Aceste împrejurări conduc la ascuţirea conflictelor politice 
locale. Dacă SPD votase creditele de război in 1914, tot el 
va refuza, în 1916, să aprobe bugetul oraşului. Partidul 
însuşi suferă un puternic aflux centrifug în rândurile sale, 
o dată cu retragerea lui Karl Liebknecht, care întemeiază, 
mai târziu, împreună cu Rosa Luxemburg, o aripă inde- 
pendentă (USPD), din care va rezulta Liga spartakistă. 
Tensiunile politico-sociale culminează într-o serie de 
greve, în aprilie 1917 şi ianuarie 1918. Berlinul este destul 
de maturizat pentru revoluţie. 


III. Vârsta de aur 


1. Roşu şi negru. — Înfrângerea armatei germane 
provoacă dizgraţia casei de Hohenzollern. Anuntarea 
abdicării regelui Wilhelm al Il-lea, pe 9 noiembrie, are 
drept consecinţă, la un interval de numai câteva ore şi la 
o distanţă de numai câţiva metri, proclamarea, mai întâi 
de toate, a „Republicii”, de către social-democratul Philipp 
Scheidemann, de la o fereastră a Reichstagului, şi, apoi, 
a „Republicii socialiste libere”, de către spartakistul Karl 
Liebknecht, de la un balcon al palatului regal. Timp de 
câteva luni, Berlinul este teatrul unei aprige lupte pentru 
putere în sânul stângii. În final, SPD-ul iese victorios în 
faţa comuniştilor (KPD) şi a spartakiştilor. Aceştia din urmă 
sunt eliminaţi de către trupele guvernamentale, coman- 
date de ministrul social-democrat Gustav Noske, în timpul 
unei „săptămâni sângeroase”, în ianuarie 1919. Liderii 
spartakişti, Liebknecht şi Luxemburg, sunt arestaţi şi 
asasinați, pe 15 ianuarie. În pofida acestei grele lovituri, 
USPD-ul înregistrează o victorie, în februarie 1919, la ale- 
gerile locale berlineze, care au loc pentru prima dată prin 

sufragiu universal direct: el obtine cu 47 de mandate fatä 
de cele 46 ale SPD-ului. Insä, cum stänga nu ajunge sä 
cadä de acord asupra unui candidat comun, dupä mai 
multe dezbateri, trezorierul municipal de orientare liberală, 
Gustav Boss, este ales primar al capitalei — funcţie pe 
care o ocupă până în 1929. 


2. Marele Berlin. — Berlinul nu mai este acelaşi oraş de 
la 27 aprilie 1920, dată la care adunarea constituantă a 
Prusiei a hotărât, cu o majoritate greu obţinută, crearea 
comunităţii urbane a Marelui Berlin, regrupând 7 oraşe, 59 
de localităţi rurale şi 27 de domenii suburbane, totalizând 
878 km? şi 3,8 milioane de locuitori. Oraşul este, de acum 
înainte, împărţit în 20 de arondismente. Această restruc- 
turare fundamentală îngăduie constituirea marilor între- 
prinderi urbane însărcinate cu alimentaţia şi distribuţia apei 
(BWB), a electricităţii (BEWAG) şi a gazului (GASAG). 
Compania cea mai puternică este regia de transport (BVG), 
creată în 1928, la iniţiativa consilierului Ernst Reuter, care 
contribuie la extinderea şi la modernizarea reţelei transpor- 
turilor metropolitane. 


Situaţia politică şi socială întârzie să se stabilezeze. Până în 
1923, capitala rămâne pradă unei tulburări ce se manifestă în 
multiple forme. În ianuarie 1920, intervenţia poliţiei împotriva 
extremistilor de stânga se soldează cu 42 de victime şi sute de 
răniţi. Două luni mai târziu, are loc puciul monarhist, pus la cale 
de conservatorul Wolfgang Kapp, sprijinit de grupări franceze. 
Tentativa esueazä în faţa pasivităţii administraţiei şi a opoziţiei 
muncitorilor, care declanşează, în replică, o grevă generală. 
Asasinatele oamenilor politici se înmulţesc”, ca acela săvârşit în 
1922, de către organizaţia fascistă intitulată Consul, împotriva lui 


7 Între 1919 si 1922 se înregistrează nu mai puţin de 354 asasinat 
comise de grupări de extremă dreaptă (doar 24 de condamnări la 
închisoare). (n.tr.) 

Walter Rathenau, ministrul de externe semnatar al acordurilor de 
la Rapallo® cu Rusia bolsevicä. Situatia socialä rämäne tensi- 
onatä, din pricina unui val de somaj care afecteazä 235 000 de 
berlinezi, in 1923. În plus, inflaţia atinge cote alarmante, astfel 
încât magazinele sunt silite să constituie echipe specializate în 
reevaluarea constantă a produselor şi modificarea preţurilor, iar 
restaurantele de lux îşi impun o supraveghere atentă a tacâmu- 
rilor de argint, încercând să prevină furturile, aparent de nestăvilit. 


Reîntoarcerea la ordine pe plan politic şi introducerea 
unei monede noi (Rentenmark) permit restabilirea 
progresivă a situaţiei economice. În perioada dintre cele 
două războaie, Berlinul rămâne principalul oraş industrial al 
Europei (46% din populaţia activă este constituită din 
muncitori), chiar dacă pierderea de teritorii din răsărit il 
lipseşte, de altfel ca pe întreaga Germanie, de importante 
surse de aprovizionare cu materii prime şi de piaţă de 
desfacere pentru toate produsele manufacturilor sale. 
Capitala nemteascä este inima unei ample reţele de 
comunicaţii: constituie cel mai mare nod feroviar al ţării, 
posedă al doilea port fluvial ca mărime, iar cu deschiderea, 
în 1924, a aeroportului din Tempelhof, se înfăţişează ca o 
adevărată „răscruce aeriană a Europei”. Berlinul se 
echipează şi se modernizează: prima autostradă (Avus) a 
continentului, care traversează pe o distanţă de 10 km 


8 Tratatul prevedea că Germania va renunţa la drepturile sale 
asupra întreprinderilor nemtesti din Rusia, naţionalizate de URSS. În 
schimbul obţinerii unor credite bancare şi a sprijinului tehnic german, 
URSS autorizează Germania să experimenteze, pe teritoriul URSS, 
armele interzise prin Tratatul de la Versailles şi să-şi formeze echipe 
care să le utilizeze. Tanchiştii se vor instrui la Kama pe tancurile 
Panzer, viitorii piloţi ai Luftwaffe, la Lipietzk, iar noile gaze de luptă vor 
fi testate la Saratov. (n.tr.) 

9 Lituania şi Letonia, din care Germania fusese constrâsă (de către 
Aliați) să se retragă, în decembrie 1919. (n.tr.) 

pädurea Grunewald, serveste drept pistä pentru masinile 
de curse; un turn de radio, copiat dupä Turnul Eiffel, 
domină un întins parc de expoziţie, unde se desfăşoară, 
începând cu 1926, „Săptămâna verde” (Grüne Woche), un 
salon agricol, care atrage în fiecare an o mulţime cosmo- 
polită. Această ultimă caracteristică se observă şi mai bine 
în domeniul cultural şi este o dovadă că Berlinul anilor 
douăzeci a devenit un mit durabil, pe care arta cinema- 
tografică l-a ilustrat din abundență (de pildă Cabaret’, al 
lui Bob Fosse). 


3. Suflul creator. — Incontestabil, capitala germană 
ocupă, de acum, un loc absolut special în Europa artistică 
şi intelectuală. Ea oferă, nici mai mult nici mai puţin decât 
4 mari opere, 20 de săli de concert, 35 de teatre şi peste 
o sută de cinematografe unui public însetat de distracţii, dar 
nu lipsit de un spirit critic ascuţit. După exemplul Parisului, 
Berlinul trece, în această epocă, drept centrul avan- 
gardismului, ceea ce explică, în bună parte, prin contextul 
condiţiilor socio-economice extreme corelate cu situaţia 
politică explozivă. Această observaţie este mai ales valabilă 
în ceea ce priveşte arhitectura. Pe malurile râului Spree, 
văd lumina zilei mari ansambluri de locuinţe funcţionale, 
destinate categoriilor sociale modeste, concepute de către 
părintele celebrei Bauhaus", Walter Gropius, şi de 
arhitecţii Hans Scharoun şi fraţii Taut (ansamblul, în formă 


10 Comedie muzicală americană (care a primit 8 premii Oscar, 
1972). (n.tr.) 

n Şcoală de artă de manieră expresionistă, care activează la 
Weimar, din 1919 până în 1925, apoi la Dessau, până în 1923 şi, în 
sfârşit, la Berlin, între 1932 şi 1933. Reprezentanţi: Gropius, Mies van 
der Rohe, Breuer (arhitectură); Itten, Klee, Kandinsky, Feininger, 
Schlemmer (pictură); Marcks (sculptură). (n.tr.) 

de semilunä, Hufeisensiedlung de la Britz, armonioasa 
cetate albä din Reinickendorf sau cea plinä de verdeatä, 
Onkel-Tom-Hütte, din Zehlendorf). Urbanismul se inspirä 
după modelul englezesc, ceea ce se observă în mod foarte 
clar la Frohnau şi Staaken, unde sunt amenajate adevărate 
cetäti-parcuri (Gartenstadt). 


Capitalä internafionalä, dovedind un spirit revolutionar 
hotărât, Berlinul îi promovează cu aceeşi larghete pe toţi repre- 
zentantii picturii, pe expresionişti ca Hofer, Nagel şi Pechstein, pe 
obiectivişti ca acidul George Grosz, pe suprarealişti ca rebelul 
realizator de montaje fotografice John Heartfield, dar şi pe 
futuriştii italieni, pe adepţii suprematismului şi pe constructiviştii 
ruşi. Decorul „scenei” berlineze reprezintă un „cazan în fierbere”, 
un laborator unde o mulţime de artişti talentaţi experimentează 
noi idei sau noi tehnici: „proletarul” Piscator revolufioneazä 
teatrul, medicul Alfred Döblin face auscultaţii într-o manieră 
expresionistă la societatea Berlin Alexanderplatz, iar Bertold 
Brecht scrie Opera de trei parale, în vreme ce Kurt Weill, ruda sa 
de-aproape pe tărâm estetic, compune un profetic Berliner 
Requiem. Merită, de asemenea, să-i cităm pe scriitorul Heinrich 
Mann, pe muzicienii Paul Hindemith şi Amold Schönberg, pe 
dansatoarea Valeska Gert, pe cântăreaţa Clara Waldoff, pe 
cineastul Fritz Lang, care imaginează un oraş tentacular şi 
ucigas (Metropolis, DI. Blestemat), fără s-o omitem de pe listă pe 
Marlene Dietrich, îngerul blond, simbolul femeii berlineze, cu 
spirit ascuţit şi farmec distant, căreia şi Goethe, la vremea sa, îi 
făcuse un sugestiv portret. 


Berlinul este, totodată, capitala mass-media: 150 de coti- 
diane şi săptămânale sunt publicate aici; radioul începe să 
emită în 1923, iar compania cinematografică UFA dispune 
de un gigantic complex de studiouri la Babelsberg, în 
apropiere de Potsdam. Divertismentul devine o industrie 
aparte. Cabaretele, sălile de dans şi cafenelele se 

înmulţesc fără precedent, asta fără a mai pune la socoteală 
prostituţia, care înfloreşte o dată cu lăsarea nopţii, pe Unter 
den Linden şi pe întunecatele alei ale Tiergartenului. 


4. Căderea lui Böss. - Dar, această etapă trepidantă 
şi efervescentă nu durează decât vreo câţiva ani, situaţia 
generală deteriorându-se din nou. Pe plan local, mişcarea 
politică de stânga dispune, pe timpul Republicii de la 
Weimar, de majoritatea absolută în adunarea municipală. O 
înţelegere între Partidul Social-Democrat şi Partidul 
Comunist (KPD) fiind cu desăvârşire exclusă, burgmeisterul 
Böss, sprijinit de SPD, trebuie să facă faţă unei situaţii 
instabile, care se agravează începând cu 1929, când KPD 
şi mişcarea nazistă (NSDAP12), condusă de Goebbels, 
încearcă să perturbe administraţia municipală. La această 
dată, numărul şomerilor atinge 450 000. Manifestatia de la 
1 Mai 1929, interzisă de autorităţi, se încheie prin violente 
lupte de stradă, care continuă mai multe zile. Arondismentul 
popular Neukölln intră în fierbere şi muncitorii din cartierul 
„Wedding cel Roşu” ridică baricade. Acest Mai sângeros 
costă viaţa a 30 de persoane şi se soldează cu sute de 
răniţi; în plus, marchează irevocabil prăpastia dintre 
partidele politice, în special cele de stânga. 


Crahul financiar german înregistrat la Bursa din New York, în 
octombrie 1929, accelerează declinul Berlinului, cu atât mai mult 
cu cât, în acelaşi timp, izbucneşte un scandal care îl compromite 
pe înaltul magistrat al oraşului. Cei trei fraţi Sklarek, proprietarii 
unei mari întreprinderi de confecţii, obţin nişte împrumuturi 
suspect de avantajoase de la banca municipală, care este 


12 National Sozialistiche Deutsche Arbeiter Partei — prescurtat, 
Partidul Nazist, fondat în 1920, la Munchen. (n.tr.) 

ameninţată cu falimentul. Cumpäränd, imprudent, o haină de 
blană pentru soţia sa de la magazinele Sklarek, burgmeisterul 
Boss se trezeşte, la întoarcerea dintr-o călătorie în Statele Unite, 
implicat în această afacere de corupție. În timpul lungului său 
proces, care, în afară de acest punct, îl scoate de sub orice 
acuzaţie de malversatie, deşi îi pune capăt carierei politice, Böss 
este suspendat din funcţie, în vreme ce oraşul se cufundă într-o 
criză profundă. Scandalul Sklarek îngăduie forţelor antidemo- 
cratice de a lansa o largă ofensivă împotriva social-democratilor, 
cu repercusiuni şi pe plan electoral: scrutinul din noiembrie 1929 
se soldează cu un plus de şase locuri pentru comunişti şi prin 
răsunătoarea pătrundere a 13 membri din NSDAP în adunarea 
legislativă — un succes care este pus pe seama unei campanii 
dinamice, organizate de comandantul militar al Berlinului, 
gauleiter Joseph Goebbels, însărcinat de Hitler, încă din 1926, 
să preia controlul asupra capitalei. 


Când scandalul Sklarek scoate la iveală disfunctiile 
aparatului de conducere, Parlamentul prusac dă curs, în 
martie 1931, unei reforme administrative, care, printre 
altele, reîntăreşte puterea burgmeisterului şi creează un 
nou organ, „comisia comunităţii urbane”, cuprinzând 45 de 
membri, însărcinaţi să întărească autoritatea Magistratului. 
Cum Boss se retrage din afacerile publice, succesorul său 
va fi conservatorul Heinrich Sahm, adunarea preferându-l 
pe el înaintea lui Wilhelm Pieck. Dar Sahm nu este în 
măsură să restabilească situaţia, care nu conteneşte să 
se înrăutăţească, din pricina aprinselor tensiuni sociale şi 
a luptei acerbe pentru putere, care se poartă între KPD şi 
NDSAP. Atât Partidul Comunist cât şi cel Nazist îşi recru- 
tează partizanii dintre cei 630 000 de şomeri, câţi numără 
oraşul în 1932, şi dintre miile de săraci ajunşi să cerşească, 
trăind de azi pe mâine. Greve, asasinate politice, lupte de 

stradă, reglări de conturi, confruntări între SA’? si milițiile 
muncitoreşti tulbură fără încetare viaţa capitalei. 


În vara anului 1932, tensiunea în Prusia atinge apogeul, când 
72 de persoane sunt ucise şi aproape 500 de grevişti sunt răniţi. 
În acest context, survine dizolvarea ilegală, de către cancelarul 
conservator von Papen, a guvemului prusac de sub conducerea 
social-democratului Otto Braun. După această „lovitură de stat” 
prusacă, libertăţile publice sunt continuu încălcate: universitatea 
este închisă, arestările opozanților politici se înmulţesc, cenzura 
se îriăspreşte, jurnalele sunt desfiinţate... 


Extremele se atrag chiar şi în asemenea condiţii. În 
noiembrie 1932, comuniştii şi naziştii îşi unesc forţele 
pentru a orchestra greva generală a transporturilor în 
comun, deşi sindicatele sunt împotrivă. Manifestaţia para- 
lizează capitala pentru mai multe zile. Greva aceasta 
subliniază bipolarizarea vieţii politice locale, care, prin 
miza socială, se concretizează în ferocea luptă pentru 
putere dintre KPD şi NSDAP. Cele două partide antidemo- 
cratice sunt de departe majoritare în adunarea legislativă, 
dar oraşul nu este, cu toate acestea, de partea uniformelor 
brune. NSDAP-ul chiar va pierde 37 000 de electori berli- 
nezi, între iulie şi noiembrie 1932. Ceea ce nu-l împiedică 
să ajungă, totuşi, la putere. 


13 Sturm Abteilung (trupă de asalt) — serviciu de ordine, creat în 
1921 (uniforma cafenie provine de la aceea a rezerviştilor germani din 
Africa). (n.tr.) 

IV. Babilonia hitleristä 


Pe 30 ianuarie 1933, pentru a särbätori numirea lui Hitler 
in functia de cancelar, Goebbels organizeazä, seara, un 
lung mars al trupelor SA, cu fäclii aprinse, care pornesc pe 
Unter den Linden, până la Poarta Brandenburgului. Această 
demonstraţie de forţă nu este suficientă pentru a supune 
oraşul. Majoritatea populaţiei se arată reticentă faţă de 
mişcarea nazistă, după cum o demonstrează şi rezultatele 
alegerilor semilibere din martie 1933. În ciuda unui uriaş val 
de arestări şi a unei intense campanii, larg mediatizate, pe 
tema anticomunistă, la care se adaugă incendierea 
Reichstagului"+ (27 februarie) — foarte probabil opera 
zbirilor lui Göring — NSDAP nu obţine decât 34,6% din 
voturi la Berlin, în vreme ce media naţională îl depăşeşte cu 
10 puncte. Apoi, la consfătuirea municipală, care are loc o 
săptămână mai târziu, Partidul Naţional-Socialist nu câştigă 
decât 86 din cele 255 de poziţii ale adunării. 


1. Teroarea brună. - Cu scopul de a pune capăt 
oricărei forme de opoziţie, naziştii încep, imediat, 
întreprinderea unei vaste „restabiliri a ordinii” în societatea 
germană, care este supusă, astfel, unei terori totalitare, 
încuviinţate de Parlamentul ce îi acordă lui Hitler puteri 
depline. A doua zi după alegerile municipale, Berlinul cade 
sub controlul national-socialist. În calitate de ministru de 
interne al Prusiei, Göring îl desemnează pe Julius Lippert, 
şeful facțiunii naziste, în adunarea obştească, drept 


14 Naziştii dau vina pe comunişti şi proclamă stare de urgenţă; peste 
4000 de comunişti, sociali-democraţi şi liberali sunt arestaţi; Goebbels 
îi acuză pe comunişti că ar fi vrut (la ordinul Moscovei) să declanşeze 
o revoltă generală, iar incendierea Reichstagului ar fi fost semnalul 
pentru aceasta. 

„comisar al conducerii capitalei”. Burgmeisterul Sahm este 
îndepărtat de facto, funcţia reducändu-i-se la simpla 
reprezentaţie, iar structura municipală este golită de orice 
consistenţă, întrucât Lippert este autorizat să intervină în 
toate domeniile importante ale vieţii oraşului. Puterea i se 
face simțită încă din 17 martie, când ordonă concedierea 
tuturor medicilor evrei din spitalele oraşului. La puţin timp 
după aceasta, mandatele aleşilor comunişti şi social-de- 
mocrati sunt anulate, astfel încât naziştii dispun, în sfârşit, 
de majoritatea absolută în adunarea naţională. În 1934 
sunt suprimate toate instanţele alese. Lippert procedează 
la o vastă epurare pe care o califică drept „operă de 
uniformizare”; peste 1200 de funcţionari berlinezi sunt 
concediati, o treime din personalul administrativ şi 10% din 
muncitori îşi pierd locul de muncă. În decembrie 1935, 
Sahm se resemnează şi îşi dă demisia, deşi Lippert nu-l va 
înlocui efectiv decât în martie 1937, luându-şi, în acelaşi 
timp, titlul de „preşedinte al oraşului”. Poziţia sa se bucură, 
într-o oarecare măsură, de popularitate printre nazişti, 
totuşi nu este determinantă, în condiţiile în care este 
puternic concurată de alte două, cu mai mare trecere pe 
lângă Führer. Exista, pe de-o parte gauleiter-ul Goebbels, 
care avea putere deplină asupra partidului şi care nu-l 
aprecia pe Lippert, convertit la nazism de prea puţină 
vreme. De cealaltă parte, stătea la fel de puternicul Albert 
Speer, arhitectul personal al lui Hitler. 


2.„ Germania”. - Numit „inspector general al 
construcţiilor”, Speer are datoria de a remodela în 
întregime fizionomia Berlinului — care avea să fie, ulterior, 
rebotezat Germania. Inspirându-se din schiţele realizate 
de Hitler, proiectul său urmărea străpungerea oraşului de 
la nord la sud cu o arteră axială, terminată, la un capăt, 
printr-un impunător arc de triumf, de 117 m înălţime, şi 

sträjuitä, la celälalt, de un dom colosal, preväzut sä 
cuprindä peste 100 000 de spectatori. In momentul in care 
se declanseazä cea de-a doua conflagratie mondialä, 
expulzärile si demolärile se operaserä deja. Räzboiul va fi 
acela care va implini, definitiv, visul distructiv al lui Hitler. 
Pe plan politic, Speer reuşeşte, în 1940, să obţină 
demiterea lui Lippert, care se înrolează în Wehrmacht. Va 
fi înlocuit în funcţia de primar cu adjunctul său, devotatul 
nazist Ludwig Steeg, însă, de pe urma lui va profita mai 
ales Goebbels care, bizuindu-se pe autoritatea lui, devine, 
la rândul său, „preşedinte al oraşului” şi primeşte de la 
Hitler misiunea de a „prelua administraţia capitalei”. 


Interzicerea partidelor este urmată de aceea a sindicatelor. A 
două zi după o gigantică manifestaţie, organizată în luna mai 
1933, la Tempelhof, cu ocazia „Zilei Muncii Gemane”, sediile 
sindicatelor sunt perchezitionate, patrimoniul lor este confiscat, 
iar angajaţii permanenţi sunt arestaţi. În sfârşit, regimul partidului 
unic este proclamat în luna iulie. În acelaşi timp, presa trece sub 
controlul nazist, la fel ca toate celelalte organizaţii profesionale. 
Principalul instrument de represiune al puterii totalitare este 
poliţia secretă de stat, Gestapo, condusă de Heinrich Himmler şi 
al cărei cartier general este situat pe Prinz-Albrecht Strasse, 
devenită rapid adresa cea mai temutä din Berlin'5. Principala 
obligaţie a acestei polifii constă în vânarea tuturor inamicilor 
presupuşi sau reali ai regimlui national-socialist. În acest fel, sunt 


15 Acest ansamblu a fost, în mare măsură, distrus în timpul războiului 
şi ras definitiv de pe faţa pământului în 1956. Terenul a folosit, mai 
târziu, drept aerodrom. După redeschiderea, în 1981, a muzeului 
Martin-Gropius-Bau, era prevăzută „reabilitarea”. În timpul lucrărilor, au 
ieşit la iveală pivnițele folosite drept carcere de către Gestapo. O 
expoziţie intitulată „Topografia terorilor” este deschisă publicului în acest 
loc, începând din 1987. În 1990, Senatul a decis să se creeze, în acest 
spaţiu, un centru internaţional de documentare şi de întrunire, inaugurat 
cu ocazia sărbătoririi a cincizeci de ani de la sfârşitul războiului. (n.a.) 

eliminaţi, în timpul „Nopţii cufitelor lungi” (30 iunie 1934), 
conducătorii SA (printre care şi Ernst Röhm), acuzaţi c-ar pregăti 
un puci — peste 40 de membri ai SA sunt executaţi în curtea 
şcolii de cadeti din Lichterfelde. 


„Readucerea la ordine” a societăţii germane se 
efectuează în mod rapid; acelaşi lucru se întâmplă si in 
ceea ce priveşte persecuțiile antisemite. Începând de la 
1 aprilie 1933, are loc boicotarea magazinelor şi a cabine- 
telor juridice şi medicale aparţinând evreilor. O săptămână 
mai târziu, o lege îi elimină din funcţiile publice pe israeliți 
şi pe toate persoanele „îndoielnice din punct de vedere 
politic”. Opozanţii sunt închişi în lagărele de concentrare 
din Oranienburg (unde este asasinat poetul anarhist Erich 
Mühsam), cel de la Columbiahaus sau din castelul de apă 
de la Prenzlauer Berg. Membrii SA deschid cincizeci de 
„tabere sălbatice” în Berlin. Numărând 60 000 de adepţi, o 
forţă considerabilă, berlinezii din trupele SA, declaraţi 
poliţie supleantă începând din februarie 1933, dezläntuie 
fără scrupul execuţii, culminând în luna iunie, mai exact în 
timpul „săptămânii însângerate de la Köpenick”, când fac 
90 de victime şi sute de răniţi. 


3. Pâine, jocuri şi sânge. — Cultura este, de aseme- 
nea, ţinta atenţiei distructive a naziştilor, care pun la cale o 
amplă campanie împotriva „spiritului nongerman”. La 10 mai 
1933, are loc, în Piaţa Operei, un autodafe. Sunt aruncate 
în flăcări cărţile lui Heine, Mann, Brecht, Kästner, 
Tucholsky etc. Pictori, sculptori şi muzicieni, evrei sau 
militanti antinazişti sunt prigoniti, fiind acuzaţi că propagă 
o „artă degenerată”. Supusă unei stricte supravegheri, 
populaţia berlineză nu se revoltă deschis. Regimul 
national-socialist poate să se mândrească, de asemenea, 

cu unele succese, cum ar fi scăderea şomajului, o 
consecinţă a generalizării serviciului militar, a iniţierii unei 
active politici de lucrări publice şi de reînarmare, precum 
şi cu miile de oameni închişi. În timpul diverselor 
plebiscite, destinate a legitima puterea hitleristă, capitala 
se distinge printr-o rată scăzută de participare, ceea ce 
atestă o oarecare formă de protest, întrucât votul este 
obligatoriu. 


Jocurile Olimpice din 1936 le vor oferi naziştilor ocazia unei 
demonstraţii de forţă şi a unei campanii de propagandă destinate 
atenţiei sträinätätii. Un stadion de 100 000 de locuri este ridicat 
peste noapte; Hitler va veni aici să asiste la victoriile americanului 
de culoare Jesse Owens. Un an mai târziu, Goebbels organi- 
zează, tot aici, festivitățile pentru sărbătorirea celor 700 de ani de 
existenţă a Berlinului, dar, de data aceasta, Führerul refuză să fie 
prezent — deoarece acest austriac nu iubeşte capitala germană, 
preferând Münchenul, inima mişcării naziste. 


În acelaşi timp, discriminarea evreilor nu conteneşte de 
a se amplifica. Israeliţii germani sunt supuşi ofenselor si 
jignirilor de tot felul. Aşa-numita „arianizare” a economiei îi 
sileşte să-şi cedeze întreprinderile şi magazinele. Legile 
din Nurnberg, din 1935, îi privează de numeroase drepturi 
elementare, în numele „protejării sângelui german”. Acest 
ansamblu de măsuri vizează constrângerea comunităţii 
evreieşti locale (3,8% din populaţie) să plece în exil. 
Numărul acesteia a scăzut la mai puţin de jumătate în 
ajunul războiului — de la 160 000 a ajuns la 75 000 (în 
total, peste 90 000 vor emigra). Dar, o dată cu pogromul 
din Noaptea de cristal, din 9 noiembrie 1938, regimul 
accentuează presiunea şi începe să dezvolte o strategie 
încă şi mai coercitivă. Deportarea evreilor berlinezi este 
anterioară „conferinţei de la Wannsee”, de tristă amintire, 

unde s-a hotărât „Soluţia finală” în problema evreiască 
(20 ianuarie 1942). Aproape 50 000 de evrei berlinezi vor 
pieri în lagărele morţii, în principal la Auschwitz şi 
Theresienstadt; mai puţin de 2000 se vor întoarce din 
iadul concentraţionist. Mulțumită ajutorului altor berlinezi, 
1500 au supravieţuit, clandestin, în capitală, care a 
pierdut, în aceste împrejurări, iremediabil, o parte din seva 
primordială. 


4. Războiul total distruge tot. — Când se declan- 
şează ostilitățile, populaţia berlineză nu manifestă, de 
această dată, nici un fel de entuziasm. La început, războiul 
nu este perceput decât indirect, prin introducerea cartelelor 
de rationalizare şi obligativitatea camuflajului. Se va simţi 
din plin începând din vara lui 1940, o dată cu apariţia pe 
cerul berlinez a avioanelor englezeşti. Bombardamentul 
sistematic al capitalei nu va avea loc înainte de ianuarie 
1943, când aparatele de zbor americane se alătură forţelor 
britanice. În urma dezastrului Wehrmachtului de la 
Stalingrad, Goebbels anunţă, pe 18 februarie 1943, 
„războiul total” publicului electrizat adunat în Palatul 
sporturilor. În toamna următoare, RAF şi U.S. Air Force pun 
în aplicare tactica aşa-numitului „covor de bombe”, prin 
care îi terorizează, în mod cert, pe berlinezi, însă nu-i 
îngenunchează. Se iau, cu toate acestea, măsuri de eva- 
cuare, mai ales pentru copii: aproape un milion de localnici 
părăseşte oraşul. Eşecul atentatului înfăptuit de colonelul 
Stauffenberg împotriva Führerului declanşează în Berlin un 
val de arestări. Stauffenberg este împuşcat pe loc la 
Cartierul general al armatei (Bendlerblock) si 89 de alţi 
conspiratori sunt executaţi, în urma unei parodii de proces 
prezidat de sinistrul Freisler. Au loc mai multe execuţii şi în 
închisoarea de la Plötzensee. Această represiune 

sängeroasä nu impiedicä, insä, cäderea finalä a celui de 
al Ill-lea Reich. La jumătatea lunii aprilie 1945, armata 
sovietică începe o vastă operaţiune de încercuire a 
capitalei, care depune armele după două săptămâni. 
Refugiat în buncărul său, Hitler se sinucide, împreună cu 
Eva Braun, exemplul fiindu-i urmat de Goebbels şi de 
întreaga sa familie. 

Armata Roşie cucereşte un oraş în ruină. Berlinul a 
pierdut 39% din locuinţe şi 35% din complexele industriale. 
Cele 360 de mari raiduri aeriene s-au soldat cu aproape 
50 000 de victime, însă numărul dispärutilor rămâne nede- 
terminat. La sfârşitul luptelor, mai sunt în viaţă, printre ruinele 
fumegânde, încă 2,3 milioane de locuitori, dintre care o 
zdrobitoare majoritate este alcătuită din femei şi bătrâni. 
Berlinul trebuie să se elibereze de cele 70 până la 90 de 
milioane de metri cubi de moloz, o cifră fără egal în întreaga 
Germanie. Centrul istoric şi cartierul Kurfürstendamm sunt 
total prefăcute în cenuşă. Vestigiile calcinate ale Bisericii 
Amintirii devin simbolul acestei perioade. Aproape o treime 
din imobile este total distrusă ori grav deteriorată. 
Arondismentele Mitte şi Tiergarten sunt cele mai afectate. 
Din cele 1 562 000 de locuinţe ale oraşului, doar 370 000 
sunt încă în picioare; 149 din 649 de şcoli sunt rase de pe 
faţa pământului, precum şi 19 teatre. Două treimi din 
birourile de poştă sunt distruse. Din reţeaua rutieră 
urbană, 1530 de kilometri (dintr-un total de 4300 km) sunt 
scoşi din uz. 

PARTEA A DOUA 


DESPRE DIVIZARE 
SI CONSECINȚELE SALE: 
1945-1989 


Capitol II 


DE LA OCUPAȚIE PÂNĂ LA ÎMPĂRȚIRE: 
1945-1958 


Garnizoana germanä se predä pe 2 mai 1945; räzboiul 
s-a sfärsit pentru Berlin. Sase zile mai tärziu, al doilea 
conflict mondial se încheia în Europa o dată cu capitularea 
necondiționată a Germaniei, semnată la Cartierul general 
sovietic, instalat într-una din vilele rămase intacte din 
Karlshorst, o suburbie orientală a Berlinului. 


I. — Influenţa sovietică 


1. „Grupul Ulbricht”. — Timp de două luni, sovieticii 
sunt stăpânii oraşului. Ei profită de acest răgaz pentru a-şi 
plasa oameni de încredere în principalele posturi de 
conducere. Încă dinainte de încheierea ostilităţilor, încep 
să reconstituie o modestă administraţie nemteascä în 
zonele cucerite. Pe 28 aprilie, generalul Bersarin este 
numit guvernator al Berlinului (va muri, de altfel, la puţin 
timp după aceea, într-un accident de circulaţie). A treia zi, 
soseşte în capitală „Grupul Ulbricht”, compus din zece 
comunişti emigranţi la Moscova, avându-l în frunte pe 
Walter Ulbricht, un stalinist convins. 

Acest grup are ca scop nu doar reintemeierea Partidului 
Comunist (KPD), dar si reconstituirea structurii administrative 
berlineze. in colaborare cu Înaltul comandament sovietic, el 
reînființează municipalitätile, alcătuite din tehnicieni independenţi, 
din vechi social-democraţi şi din liberali, dar poziţiile-cheie sunt 
deţinute de către comunişti, un subtil dozaj corespunzător 
formulei lui Ulbricht: „Totul trebuie să aibă aer democratic, însă noi 
trebuie să ţinem totul în mână” Funcţionarii şi magistraţii 
compromişi în regimul nazist sunt revocaţi şi înlocuiţi cu persoane 
de încredere. Inspirându-se după modelul sovietic, în cartiere se 
înființează „comitetele populare”, cu scopul de a furniza cele 
necesare traiului zilnic unei populaţii lipsite de tot şi de toate. Un 
nou sistem de cartele alimentare este pus în circulaţie pe 15 mai: 
ratia este proporţională cu gradul de dificultate al muncii (această 
raţionalizare ia sfârşit în 1950, în Berlinul de Vest, dar se va 
menţine, sub o formă sau alta, până în 1958, în Berlinul de Est). 


Pe 13 mai, comandamentul sovietic validează noul 
Magistrat, care este condus de un necunoscut, arhitectul 
independent Arthur Werner. Trei dintre adjunctii lui sunt 
comunişti, printre care şi Karl Maron, viitorul ministru de 
Interne al RDG. Singurul conservator este fostul ministru al 
Republicii de la Weimar, Andreas Hermes, care preia 
sarcina serviciilor de aprovizionare a oraşului. Din 12 
consilieri, 6 fac parte din KPD, dintre care îi amintim pe 
Arthur Pieck, fiul primului preşedinte al RDG, şi pe Otto 
Winzer, care va deţine portofoliul Afacerilor Externe in 
guvernul est-german. Două eminente personalităţi ocupă 
funcţiile de responsabil al Sănătăţii şi al Locuinţelor, 
respectiv chirurgul Ferdinand Sauerbruch şi arhitectul Hans 
Scharoun. Câteva zile mai târziu, guvernatorul sovietic îl 
desemnează ca prefect al Poliţiei pe Paul Markgraf, un 
colonel al Wehrmachtului, convertit la marxism în timpul 
prizonieratului său din URSS. Foarte repede, poliţia 
berlineză este subminată de comuniştii infiltraţi în sânul ei, 
scapând de sub controlul administraţiei municipale. 

2. O captură de război. — in decursul primelor 
săptămâni de ocupaţie, sovieticii iau o serie de măsuri, 
care se vor dovedi, ulterior, un jug extrem de apăsător. Întâi 
de toate, plasează ansamblul canalelor navigabile (inclusiv 
ecluzele) şi întreaga reţea feroviară (inclusiv S-Bahn din 
Berlin) în subordinea unei organizaţii din zona lor de 
ocupaţie (SBZ). Aceasta înseamnă că au acaparat, 
totodată, şi infrastructurile situate în sectoarele care le 
reveneau puterilor occidentale. Mai mult încă, toate băncile 
şi casele de economii sunt închise şi înlocuite printr-o unică 
instituţie financiară municipală. În sfârşit, administraţia 
sovietică (SMAD) se străduieşte să demonteze tot ce se 
mai găseşte pentru a transporta în URSS. Zona de vest a 
capitalei, care cuprinde între 70% şi 90% din potenţialul 
industrial local, este cu deosebire afectată de această 
Trophâenaktion!6. 


La o lună după sfârşitul războiului, ocupantul sovietic 
autorizează crearea sindicatelor şi a partidelor antifasciste. Din 
11 iunie este reînfiinţat Partidul Comunist (KPD), urmat, în iulie, 
de Partidul Social-Democrat (SPD), de Partidul Creştin-Demo- 
crat (CDU) şi de Partidul Liberal (LDP). Aceste patru formaţiuni 
politice sunt reunite într-un „Bloc Democratic Antifascist’, în 
sânul căruia prezenţa comunistă este majoritară. Un singur 
sindicat vede lumina zilei: este vorba despre „Confederaţia 
Germană Liberă” (FDGB) — dominată, de asemenea, de 


comunişti. 

SMAD-ul şi KPD-ul sunt preocupaţi, în mod evident, să-şi 
asigure o poziţie de vârf în conducerea Berlinului, dar au 
grijă, de asemenea, să încurajeze reluarea vieţii cotidiene. 
O primă linie de metrou este repusă în funcţiune pe 14 mai; 


16 Culegere de trofee — în limba germană. (n.tr.) 

la o lună după aceea, apare primul ziar berlinez postbelic: 
Tägliche Rundschau, organ al administraţiei sovietice. 
Orchestra filarmonică susţine un concert, iar Teatrul 
Renaşterii îşi redeschide porţile. URSS face mari eforturi 
pentru „a cuceri inimile berlinezilor”, însă este o tentativă 
sortită eşecului, fiindcă populaţia, încă influenţată de 
propaganda lui Goebbels, îi este ostilă, şi cu atât mai mult 
acum, când poate conta pe prezenţa forţelor occidentale. 


II. Un oraş sub administraţie 
cvadripartită 


Declaraţia Aliaților, din 5 iunie 1945, ratifică proiectele 
concepute de un an de zile de către Comisia Consultativă 
Europeană (EAC), instanţă creată de Aliați şi reunită la 
Londra, cu scopul de a aproba propunerile cu privire la 
organizarea şi administraţia Germaniei învinse. Era 
prevăzut ca ţara să fie împărţită în patru zone de ocupaţie, 
câte una pentru fiecare putere învingătoare (Statele Unite, 
Marea Britanie, Uniunea Sovietică şi Franţa). În fruntea 
fiecărei zone, se afla un comandament; cei patru coman- 
danti constituiau Consiliul de Control, care trata problemele 
privind Germania în ansamblul ei. Acest Consiliu îşi avea 
sediul la fosta Curte Supremă din Prusia, instalată 
odinioară în arondismentul Schöneberg, într-o impună- 
toare clădire berlineză, deteriorată de bombardamente. 


1. „Kommandatura” Aliaților. — Berlinul a fost 
decupat, în aceeaşi manieră, din raţiuni practice, în patru 
sectoare de ocupaţie, dar un organism special, botezat 
Kommandatura după un neologism germano-rus, era 
prevăzut să păstreze unitatea. Această Kommandatura, 

care se compunea din patru guvernatori militari, era 
situată în sectorul american. La Consiliul de Control, ca si 
la Kommandatura, unanimitatea în luarea deciziilor era 
obligatorie — o regulă care va determina paralizia 
întregului sistem. Berlinul a rămas, aşadar, un oraş-garni- 
zoană, dar numai pentru Aliați, trupele germane fiind 
excluse, în virtutea statutului lor demilitarizat. 


Sovieticii arătându-se recalcitranti, forţele americane şi 
britanice sunt aproape obligate să forţeze trecerea pentru a 
ajunge, în iulie, la sectoarele berlineze care le reveneau. 
Francezii au intrat efectiv în posesia sectorului lor abia în 
august. La această dată, Kommanaatura îşi tinuse deja de o 
lună cea dintâi şedinţă, la care se ratificaseră deciziile şi 
măsurile luate anterior de sovietici. Cu toate acestea, în zonele 
ce le aparţin, occidentalii suprimă, treptat, sistemul de 
supraveghere în cartiere, instaurat de ruşi la sosirea lor. 


În măsura în care occidentalii au obligaţia să 
revitalizeze ei înşişi sectoarele lor, au fost proiectate căile 
de comunicaţie terestre şi fluviale care să lege Berlinul de 
celelalte regiuni ale Germaniei, însă nici un acord formal 
n-a fost încheiat. În schimb, s-a stabilit o convenţie pentru 
domeniul aerian, în octombrie 1946, care prevedea, pe 
de-o parte, instalarea, în clădirea Consiliului de Control, a 
Centrului de securitate aeriană din Berlin (CSAB)'” — 
organism cvadripartit, fiinţând până în 1990 — si, pe de 


17 Cealaltă instituţie cvadripartită care a apărut după criză a fost 
închisoarea interaliatilor de la Spandau. Conform deciziei Consiliului de 
Control, din data de 4 octombrie 1946, s-a hotărât să fie aduşi la 
Spandau (închisoarea situându-se în sectorul britanic şi fiind construită în 
1881) cei şapte conducători nazişti, condamnaţi, în urma procesului de la 
Nimberg, la diverse perioade de detenţie. Întreţinerea şi supravegherea 
erau asigurate, rând pe rând, de fiecare Aliat. După eliberările anticipate, 

altä parte, stabilirea a trei culoare aeriene, la un plafon de 
3000 m, care sä lege sectoarele occidentale de acelea 
orientale. 


2. SPD contra SED. - Structurile de control înfiinţate 
de Aliați se dovedesc ineficiente de îndată ce.izbucneste 
vreo neintelegere între ei. Berlinul devine, în câteva luni, 
teatrul predilect al confruntării dintre Est şi Vest. Cea dintâi 
are loc prin intermediul partidelor. Într-adevăr, KPD-ul ia 
iniţiativa, voind să fuzioneze cu SPD-ul, în scopul de a 
recrea unitatea cvasimitică a mişcării muncitoreşti 
germane, aspru înăbuşite în 1918. Ramura orientală a 
Partidului Social-Democrat, condusă de Otto Grotewohl, 
se declară de acord cu această propunere, prin care SPD-ul 
era energic retras din zonele occidentale, supus tiraniei 
patetice a lui Kurt Schumacher. La Berlin, partidul se 
hotărăşte să recurgă la o consultaţie a partizanilor săi, dar 
SMAD-ul interzice orice scrutin în sectorul lui. Rezultatul 
nu este însă mai puţin semnificativ: 82% din militantii 
social-democrati din Berlinul de Vest se pronunţă, în ziua 
de 31 martie 1946, împotriva fuziunii. În Berlinul de Est, 
KPD-ul şi SPD-ul organizează, totuşi, la 21 aprilie, în 
sectorul sovietic, un Congres în vedera fuziunii, consfinţind 
naşterea Partidului Socialist Unit (SED). Este cea dintâi 
scindare care se produce în Berlin. După violente discuţii, 


din motive de sănătate, ale lui Neurath (1954), Raeder (1955), Funk 
(1957), şi după acelea ale lui Dönitz (1956), Schirach şi Speer (1966), 
care îşi ispăşiseră pedeapsa, Rudolf Hess, condamnat la închisoare pe 
viaţă, rămăsese singurul deţinut. URSS s-a opus constant eliberării lui, 
deşi occidentalii o încuviinţaseră. Hess se sinucide, în august 1987. Cele 
patru puteri temnicere se hotărăsc să demoleze închisoarea, ca să 
împiedice transformarea ei într-un loc de pelerinaj pentru neonazişti. Pe 
locul unde fusese clădirea, s-au construit un supermarket şi un centru de 
distracţie pentru personalul britanic. (n.a.) 

Kommandatura sfärseste prin a recunoaste SPD-ul si 
SED-ul in ansamblul orasului. Comunistii suferä, totusi, un 
alt esec, peste numai cäteva luni. 


Constituţia provizorie fiind acceptată in prealabil de 
Kommandatura, pe 20 octombrie 1946, au loc alegerile 
municipale: sunt primele alegeri libere din 1932 şi ultimele, în 
adunarea berlineză, până în 1990. SED-ul suferă un eşec 
usturător, întrucât nu ajunge decât pe poziţia a treia, după SPD 
şi CDU (SED-ul, considerat de populaţie unealtă a puterii 
sovietice, nu reuşeşte mai mult decât KPD-ul, stalinist, după cum 
îl privea populaţia, în perioada interbelică). Cu aproape jumătate 
de voturi şi 63 de poziţii ocupate, din 130, Partidul Social-De- 
mocrat obţine o victorie răsunătoare. Conform Constituţiei 
provizorii, alcătuirea Magistratului trebuie să reflecte ponderea 
forţelor politice, lucru care îi complică serios sarcina, cu atât mai 
mult, cu cât URSS foloseşte dreptul său de veto pentru a bloca 
orice demitere sau orice numire apreciate drept indezirabile. 


Adunarea municipală îl alege, la 5 decembrie, pe 
social-democratul Otto Ostrowski in funcţia de 
burgmeister; ca adjuncti îi are pe Ferdinand Friedensburg 
(CDU), Heinrich Acker (SED) si Luise Schroeder (SPD). 
Deşi Kommandatura îi ratifică alegerea drept definitivă, 
desemnarea social-democratului Ernst Reuter, reîntors 
din exilul în Turcia, în postul de consilier al Transporturilor 
(unde se distinsese, deja, pe timpul Republicii de la 
Weimar), ridică o problemă delicată, care se va repune pe 
tapet cu mai mare acuitate anul următor. 


3. Ingheful politic. - Primarul Ostrowski trebuie nu 
doar să navigheze printre recifele dificilei coabitări cu 
SPD-ul şi SED-ul, însă, pe deasupra, trebuie să mai facă 
faţă şi asprimii iernii 1946-1947. El înfiinţează, de altfel, 

un comitet, sub conducerea lui Luise Schroeder, special 
insärcinat cu remedierea acestei situatii dramatice. Din 
pricina livrärilor insuficiente de cärbune, consumul electric 
este limitat la două ore pe zi, numeroase întreprinderi sunt 
silite să-şi închidă porţile, iar şomajul creşte pe măsură. 
Aprovizionarea cu alimente se reduce simţitor, iar 
condiţiile sanitare se degradează iarăşi. Frigul şi epide- 
miile fac ravagii în sânul unei populaţii anemice, ale cărei 
suferinţe sunt parţial îndulcite de pachetele provenind din 
Statele Unite (CARE-Pakete). 


În acest context izbucneşte o gravă criză politică. Primarul 
Ostrowski comite o eroare tactică de neiertat, căutând, fără să 
aibă girul propriului partid, nici al colegilor săi, să elaboreze 
împreună cu SED-ul un program de lucrări, în scopul de a depăşi 
urmările dezastruoasei ierni. După un vot de neîncredere din 
partea adunării şi sub presiunile conjugate ale SPD-ului şi 
CDU-ului, Ostrowski demisionează, la 17 aprilie 1947, în pofida 
sprijinului acordat de SED. Succesorul său este ales, o săptă- 
mână mai târziu, cu mare majoritate de sufragii; el se numeşte 
Emst Reuter. Acesta este, însă, un candidat cu neputinţă de 
acceptat pentru sovietici, care îl consideră „trădător”. Îi vor invalida 
numirea. Kommandatura se vede, aşadar, constrânsă de a 
declara vacant postul de burgmeister, al cărui interimat va fi 
asigurat de Schroeder şi Friedensburg. Din acest moment, tensi- 
unile nu contenesc să se intensifice. În lunile următoare, viaţa 
politică este iarăşi tulburată, mai întâi, de demiterea consilierului 
social-democrat Nastriepke, „în virtutea atitudinii sale incorecte 
față de Kommandatura”, şi, după aceea, prin refuzul prefectului 
poliţiei, Markgraf, de a-şi abandona postul, cu toate că adunarea 
îi adusese la cunoştinţă votul ei de blam. Câteva luni mai târziu, 
Magistratul îl suspendă pe Markgraf şi îl numeşte ca înlocuitor pe 
Johannes Sturm, a cărui autoritate nu se poate exercita decât 
asupra părţii occidentale a oraşului. 

Între timp, adunarea a lucrat si la redactarea unei 
Constituţii definitive, care să facă din Berlin un Land şi să-şi 
revendice rolul de capitală. Acest proiect va fi aprobat cu o 
zdrobitoare majoritate de voturi; numai SED-ul i se opune, 
iar URSS obstrucţionează acceptarea lui de către 
Kommandatura. Din acest moment, confiictul dintre Est şi 
Vest intră într-o fază acută, iar Berlinul reprezintă acum 
principala miză a Războiului Rece. Divizarea Germaniei 
pare un fapt împlinit, iar constituirea celor două state 
germane, de-o parte şi de alta a Elbei, este deja în curs. 
Preocupati să-şi usureze sarcinile legate de ocupaţie si, 
aşadar, să accelereze redresarea economică a zonelor ce 
le revin, puterile occidentale se întrunesc la Londra, cu 
scopul de a pune la punct un program care viza crearea 
unei republici federale vest-germane. De la eşecul 
conferinţei ministeriale din Moscova, în primăvara lui 1947, 
şi de la refuzul sovietic faţă de planul Marshall, occidentalii 
apreciau că o înţelegere cu URSS nu este posibilă. Dar, 
Stalin nu duce lipsă de resurse ca să-şi realizeze vastul 
proiect, destinat să garanteze vreme îndelungată 
securitatea ţării sale, respectiv obţinerea constituirii unei 
Germanii, dacă nu comuniste, cel puţin neutralizate. În 
acest scop, adresează un avertisment Vestului. 


III. — Blocada şi podul aerian 


1. Moartea cvadripartismului. — La 20 martie 1948, 
mareşalul Sokolovsky, comandantul SBZ, trânteşte uşa 
Consiliului de Control. Aparent, n-are nici o idee că astfel 
pune capăt de facto cvadripartismului. În acelaşi timp, 
sovieticii încep să perturbe legăturile dintre Berlin şi zonele 
occidentale. Aceste „mici blocade” scad în intensitate după 

un grav accident, intämplat intre un avion de vänätoare 
sovietic si unul englez, deasupra aeroportului din Gatow 
(sectorul britanic). Desträmarea administratiei cvadripartite 
are loc in iunie, cänd reprezentantul sovietic päräseste, la 
rändul säu, fotoliul dn Kommandatura. Aceasta este, 
totuşi, menţinută în funcţiune de occidentali, în virtutea 
fundamentului cvadripartit al dreptului lor de ocupaţie. 
Kommandatura continuă să fie activă până la unire, însă 
delegatul sovietic nu-şi va mai face niciodată apariţia. 


Presiunea exercitată în Berlin de către sovietici nu reuşeşte 
să slăbească hotărârea afişată de occidentali, care, în urma 
aşa-numitei „recomandări de la Londra”, iau o decizie capitală, 
introducând o monedă nouă (Deutsche Mark) în zonele lor. 
URSS ripostează, făcând acelaşi lucru şi pretinzând că moneda 
sa este valabilă în tot Berlinul, ceea ce îi obligă pe Aliați să pună 
în circulaţie Deutsche Mark şi în sectorul sovietic. Până în martie 
1949, ambele monede circulă la Berlin. Dar, peste toate, Uniunea 
Sovietică decide să dea o mare lovitură: cu scopul de a-i alunga 
pe occidentali din capitală sau măcar de a împiedica formarea 
unui stat vest-european, organizează începând din 24 iunie 
1948, blocada Berlinului. SMAD-ul întrerupe „din motive tehnice” 
toate legăturile rutiere, feroviare şi fluviale între Berlin şi zonele 
occidentale. Această situaţie durează până în luna mai a anului 
următor. Dar izolarea nu este perfect ermetică, fiindcă rămâne 
calea aerului, păstrată deschisă în virtutea acordurilor celor patru 
părţi. Americanii şi britanicii organizează „un pod aerian”, care 
salvează oraşul de o asfixie sigură. Reticenţi în ceea ce priveşte 
„a-şi da viaţa pentru Berlin”, care simbolizează în ochii lor vizuina 
fiarei militarismului prusac, francezii nu contribuie la această 
ispravă aeronautică, incorectă, apreciază ei, cu atât mai mult, cu 
cât slabele mijloace de care dispun sunt mobilizate pentru 
războiul din Indochina, care tocmai izbucnise furibund. Urmând 
exemplul generalului Clay, carismaticul comandant american, 
reprezentanţii Statelor Unite sunt conştienţi că abandonarea 

Berlinului ar putea avea consecinţe imprevizibile şi repercusiuni 
catastrofale, nu numai în Germania, ci în toată Europa, deja 
puternic destabilizată de loviturile şi contraloviturile războiului. La 
faţa locului, populaţia, însufleţită de Emst Reuter, burgmeisterul 
nerecunoscut de URSS, dă dovadă de un exemplar spirit de 
rezistenţă. O manifestaţie uriaşă îi reuneşte, pe 9 septembrie, in 
faţa Reichstagului în ruine, pe cei peste 300 000 de berlinezi 
veniţi să-l aclame pe Ernst Reuter care implora „popoarele lumii 
să nu abandoneze acest oraş”. 


2. Operaţiunea „Vittles” - La început, podul aerian 
părea să fie un pariu lipsit de sens, dar s-a transformat, în 
câteva săptămâni, într-o formidabilă demonstraţie de 
cutezantä tehnică si, în alte câteva luni, într-o nesigură 
soluţie politică. Americanii declanşează o vastă operaţiune 
de aprovizionare, botezată „Vittles” (Ajutoare), iar britanicii 
pun în funcţiune operaţiunea „Plane-fair” (Zbor la ţintă). 

Necesitätile traiului zilnic ale locuitorilor din Berlinul de Vest 
au fost evaluate la 4000 de tone; podul aerian n-a reusit, 
initial, să furnizeze decât 700 de tone, livrate cu vechi 
avioane Dakota, dar înlocuite, treptat, începând din 
toamna lui 1948, cu modernele aparate Skymaster, cu 
patru motoare, care au crescut de patru ori capacitatea de 
transport. Avioane de toate tipurile au sosit din toată lumea 
şi echipaje ale diferitelor ţări din Commonwealth iau parte 
la podul aerian. Toate aceste avioane s-au strâns pe 
aeroporturile de la Tempelhof (sectorul american) şi Gatow 
(sectorul englez), care şi-au amenajat, în timpul blocadei, 
câte o a doua pistă de aterizare. În plus, s-a construit, într-un 
timp record, de numai trei luni, un nou aerodrom, la Tegel, 
în sectorul francez. Cu această ocazie, guvernatorul 
francez, generalul Ganeval, s-a remarcat ordonând 
distrugerea a două antene ale postului sovietic Radio- 
Berlin, care reprezentau un pericol pentru avioanele 
Aliaților. Vastele întinderi de apă ale fluviului Havel folosesc 
hidroavioanelor britanice, mai ales pentru a-i evacua pe 
copiii berlinezi, spre regiuni mai liniştite. Celălalt braţ al 
podului aerian se compune din 11 aerodromuri situate în 
zona anglo-americană. Din octombrie 1948, cele două 
operaţiuni de aprovizionare au o structură comună 
(Combined Airlift Task Force), care le ameliorează 
semnificativ performantele. Concret, 300 de avioane pot 
participa, în acelaşi timp, la podul aerian: se repartizeazä 
pe cinci nivele de înălţime, la 13,5 km distanţă unul de altul; 
zboară în medie cu o viteză de 270 km/h, pornind pe 
culoarele de acces din nordul şi sudul Berlinului şi 
întorcându-se la bază pe culoarul central. Câte un avion 
aterizează sau decolează la aproape 90 de secunde. 
Podul aerian constituie o uriaşă întreprindere, la care iau 
parte aproape 60 000 de persoane, jumătate pe 

aerodromurile din zona anglo-americană, 20 000 la 
descărcarea mărfurilor la Tempelhof, Gatow şi Tegel, fără a 
mai pune la socoteală cele 500 de echipaje. Cărbunele 
reprezintă 63% din produsele transportate, iar alimentele 
28%, restul fiind materii prime sau hârtie de ziar. La 
întoarcere, avioanele aduceau produse fabricate în oraşul 
asediat şi purtând ştampila „Made in blokaded Berlin”. În 
culmea activităţii sale, podul aerian duce mai multă marfă 
spre Berlin decât duceau camioanele, trenurile şi şlepurile 
înainte de blocadă. Pe 16 aprilie 1949, s-au doborât toate 
recordurile: 1398 de avioane au transportat în 24 de ore 
aproape 13 000 de tone, ceea ce este o cantitate echiva- 
lentă cu a 22 de trenuri de marfă, lungi de câte 20 de va- 
goane fiecare! Pe parcursul celor 462 de zile ale existenţei 
sale, podul aerian a direcționat către Berlin 1,8 milioane de 
tone. A înregistrat 78 de victime, printre echipajele anglo- 
americane şi din personalul german de la sol; în memoria 
acestora, esplanada din faţa Tempelhofului este numită 
„Piaţa Podului Aerian”, cu o sculptură înaltă în centrul ei, 
simbolizând cele trei culoare aeriene (în 1959, 
municipalitatea din Berlinul de Vest a creat o fundaţie, 
Luftbrückendank, pentru a veni în ajutorul familiilor 
victimelor podului aerian şi, mai general, de resortul 
american, britanic şi francez). 


IV. Ruptura 


1. Acordurile de la New York. — Reusita neasteptatä 
a podului aerian are o dublă consecinţă: pe de-o parte, 
sudează durabil prietenia nou-născută între berlinezi şi 
puterile de ocupaţie ale Vestului, care devin, în urma 
acestui eveniment, „puteri protectoare”; pe de altă parte, 

ancoreazä trainic sectoarele occidentale in Republica 
Federală în curs de formare. Şi, mai presus de toate, 
zădărniceşte planul sovietic. Din toamna anului 1948, 
URSS îşi dă seama că partida este jucată şi pierdută. 
Trebuie, totuşi, să se aştepte până în primăvara următoare 
pentru a se încheia criza. În urma discuţiilor secrete de la 
New York, dintre diplomaţii americani şi sovietici, s-a 
semnat un acord între cele patru părţi, la 4 mai 1949: 
acesta prevedea ridicarea simultană, pe 12 mai, a blocadei 
şi contra-blocadei impusă, ca represalii, de către puterile 
occidentale la SBZ, ca şi întrunirea, la Paris, a Consiliului 
de miniştri de Externe — o sesiune fără nici un rezultat. 


Cu scopul de a preîntâmpina dificultăţile unei eventuale 
repetări a blocadelor, s-au constituit, încă din luna august 1949, 
importante rezerve de alimente şi cărbune. Aceste stocuri 
trebuia să permită oraşului supraviețuirea pe timp de şase luni. 
Au fost depozitate în 250 de locuri secrete şi dispersate în 
întregul Berlin de Vest. Ironia istoriei: după unirea Germaniei; 
cea mai mare parte a acestor rezerve este dăruită URSS-ului, 
cu titlu de ajutor umanitar. 


Stabilizarea situaţiei se realizează cu preţul divizării 
Germaniei şi împărţirii Berlinului în două, aceasta din 
urmă precedänd-o formal pe cealaltă cu şase luni. 

În cursul verii anului 1948, militanţii comunişti perturbă 
în mai multe rânduri şedinţele adunării municipale care au 
loc în sectorul sovietic. După noi incidente, preşedintele 
adunării, Otto Suhr, hotărăşte, pe 9 septembrie, să 
transfere adunarea în sectorul britanic, provocând 
retragerea membrilor aleşi din partea SED. Partidul acesta 
este conştient că nu poate înfrunta, în condiţiile date, 
judecata electorilor chemaţi să reînnoiască membrii 
Camerei locale pe 5 decembrie. Ca atare, trece la acţiune 

înainte de scadentä. Este convocată o „şedinţă 
extraordinar’, pe 30 noiembrie; 1616 reprezentanţi ai 
„organizaţiilor de masă” şi ai întreprinderilor berlineze 
desemnează un „Magistrat democratic provizoriu”, care îl 
are în frunte pe Friedrich Ebert, nu doar un vechi social-de- 
mocrat, ci, totodată, fiul primului preşedinte al Republicii de 
la Weimar. Comandamentul sovietic recunoaşte de îndată 
acest Magistrat drept „unicul organ administrativ legitim al 
oraşului”. Unitatea urbană dispare pentru patruzeci şi doi 
de ani. 


2. Două oraşe, un Land, o capitală. — Alegerile 
legale din 5 decembrie nu pot avea loc, aşadar, decât în 
sectoarele occidentale, SMAD-ul deja interzicându-le 
Estului. Participarea este mare şi SPD îşi asigură poziţia, 
primind două treimi din voturi. Formează o largă coaliţie cu 
liberalii şi creştin-democraţii. Cu acestea, Ernst Reuter 
poate, în sfârşit, să-și exercite funcţia supremă. Împărţirea 
oraşului se accentuează o dată cu întemeierea RFG şi 
RDG, fiecare dintre ele revendicându-şi-l în întregime. 


Constituţia RDG (7 octombrie 1949) precizează că „Berlinul 
este capitala republicii” După ce SMAD-ul i-a remis guvernului 
est-german responsabilităţile administrative pe care această 
organizaţie le exersase până atunci, guvemul militar sovietic din 
Berlin îi transferă Magistratului lui Elbert responsabilităţile sale 
privind gestiunea municipală. În măsura în care aceea din 1948 
nu intră niciodată în vigoare, Berlinul de Est nu dispune de nici 
o Constituţie până în 1990! Municipalitatea lui Edbert, înscă- 
unată printr-o acţiune de forţă, se menţine până în ianuarie 1953, 
fără contrapondere parlamentară. La această dată, este consti- 
tuită o „reprezentanfä populară a Marelui Berlin’, compusă din 
130 de membri ai Blocului democratic şi îndeaproape 
supravegheată de organele comuniste. Ca şi pentru Camera 

poporului, desemnarea celor aleşi se face pe o listă unică. În 
1957, organele administrative din Berlinul de Est sunt integrate 
statului, puternic centralizat, al RDG. Partea răsăriteană a 
oraşului devine, de acum încolo, al cincisprezecelea „district” 
(Bezirk) al Republicii Democrate. 


În Vest, Berlinul îşi pierde statutul de capitală în 
favoarea Bonnului, dar Parlamentul de la Bonn recunoaşte 
că oraşul brandenburghez va fi, în mod firesc, capitala 
Germaniei în caz de reunificare. Legea fundamentală a 
Republicii Federale (23 mai 1949) numeşte Berlinul un 
Land şi proclamă, totodată, noua Constituţie, elaborată de 
municipalitatea vest-berlineză (1 octombrie 1950). Dar, în 
scopul de a păstra aparențele cvadripartismului, care 
constituie fundamentul legal al prezenţei lor pe malurile 
râului Spree, Aliaţii suspendă articolul 1, stipulând că 
„Berlinul este un Land al Republicii Federale Germania” şi 
că legile acesteia i se aplică şi lui. Două luni mai târziu, se 
desfăşoară alegerile: de atunci, adunarea dobândeşte 
numele de „Cameră a Deputaţilor”, iar guvernul municipal, 
după exemplul oraşelor hanseatice Hamburg şi Bremen, 
devine „Senat” condus de un „burgmeister”. Berlinul 
redevine, ca la originile sale, un oraş dublu, simbolul 
războiului rece timp de o jumătate de secol — care aici a 
început şi tot aici se va sfârşi, după alte noi crize. 


V. — O insulă prosperă şi frământată 


Ca într-unul din cântecele de cabaret ale solistului 
Gunther Neumann, Berlinul devine, din 1948, „o insulă” ce 
visează să fie alipită din nou continentului. Această 
„insulă”, pierdută într-un „ocean roşu”, nu poate 

supravieţui fără ajutorul susţinut al Vestului, şi, în primul 
rând, al tinerei Republici Federale. 


1. Reconstrucţia din Vest. — Suprapuse peste cele 
ale războiului, efectele blocadei accentuează sărăcia 
Berlinului, care se depopulează şi piere, lipsit de uzine, de 
locuri de muncă şi de locuinţe. Partea occidentală a 
oraşului îşi pierde hinterlandul tradiţional, care îi asigura şi 
aprovizionarea cu alimente şi piaţa de desfacere pentru 
produsele industriale. În februarie 1950, numărul 
şomerilor din sectoarele occidentale depăşeşte cifra de 
300 000: Bundestagul declară, atunci, oraşul în stare critică. 
Aliaţii renunţă să mai întreprindă dezafectările suplimen- 
tare, înscrise pe lista stabilită de Agenţia Internaţională a 
Despăgubirilor de Război. Astfel, după mai mulţi ani de 
tergiversări, guvernul francez suspendă definitiv măsura 
de a demonta uzinele Borsig din Tegel, pe care sovieticii, 
de altfel, le distruseseră, deja, în 1945. 


În aprilie 1950, este pus la punct un program de urgenţă, 
destinat luptei împotriva şomajului. Fondurile din planul Marshall 
contribuie, în egală măsură, la redresarea situaţiei economice şi 
sociale. Înlăturarea ruinelor este accelerată, în special prin echi- 
pele de femei (Trümmerfrauen). Apoi, se întreprind lucrări de 
infrastructură, în acelaşi timp în care se lansează un nou proiect 
de construcţie a locuinţelor. Mai multe spaţii verzi sunt refăcute, 
tot atunci. Ţinând cont de izolarea sa, Berlinul de Vest încearcă 
să-şi devină autosuficient, în câteva domenii esenţiale. Autono- 
mia în electricitate este asigurată prin construirea, în timpul 
blocadei, a unei centrale (Kraftwerk West), care se arată cu atât 
mai necesară cu cât, în 1952, autorităţile est-germane întrerup 
livrarea de energie. Alimentarea cu apă suferă acelaşi tratament, 
deşi abia în 1967 reţeaua de canalizare este tăiată cu totul. 

Mai anevoios decât în RFG, viaţa îşi reia cursul în Berlinul de 
Vest. Franţa inaugurează, in 1950, sub prestigiosul 
Kurfürstendamm, o Casă franceză, care îndeplineşte oficiul de 
centru cultural. La puţin timp după aceea, marele magazin 
KaDe We îşi redeschide porţile, reînsufleţind, astfel, cartierul City, 
care, în câţiva ani, se va infätisa ca „o vitrină a Occidentului” 
Aeroportul de la Tempelhof este redat traficului civil. 


Cu scopul de a suscita interesul întregii lumi, 
exploatând mitul anilor douăzeci, Senatul pune în practică 
o activă politică de promovare culturală. Anul este punctat 
de o succesiune de manifestări spectaculare: invitaţii de 
trupe de teatru, curse automobilistice pe Avus, un-congres 
evanghelic, o expoziţie industrială, inaugurată de 
preşedintele Theodor Heuss, salonul agricol al Săptămânii 
Verzi şi, mai ales, festivalul filmului, care atrage vedetele 
hollywoodiene (în timpul acestui festival izbucneşte 
revolta muncitorească din 1953). De-a lungul anilor, 
Berlinul de Vest capătă înfăţişarea unei cetăţi culturale 
prin excelenţă, dar, cel mai adesea, este vorba despre o 
cultură mult subventionatä, care se complace fie într-un 
academism destul de steril, fie în pseudoprovocări. 

Izolată, ameninţată, şubrezită (pierderea statutului de 
capitală o lipseşte de multe servicii), partea occidentală a 
Berlinului trebuie, în mod imperios, să-şi stabilească 
legături pe cât se poate de strânse cu RFG. Acest lucru 
începe să se realizeaze în 1952, o dată cu „a treia lege a 
tranziţiei”, care îl integrează, virtual, cel puţin în planul 
legislativ, Republicii Federale. Efectele nu întârzie să se 
facă simţite. Investiţiile se înmulţesc, iar exporturile cresc 
de zece ori în mai puţin de un deceniu. Şomajul scade în 
consecinţă şi ocuparea totală a forţei de muncă este 
atinsă în 1959. După eşecul conferinţei miniştrilor de 
Externe, care se întruniseră pe malul Spreei, în 1954, 
pentru a discuta problema germană, responsabilii RFG şi 

ai Berlinului de Vest suportă consecinţele unei situaţii ce, 
aparent, trebuia să dureze pentru totdeauna. Guvernul 
federal pregăteşte, atunci, un plan de reconstrucţie, care 
canalizează spre Berlin mai multe miliarde de Deutsche 
Mark, investite cu deosebire în transporturi şi locuinţe: 
20 000 de locuinţe sunt construite în fiecare an. Cu ocazia 
Expoziţiei Internaţionale de Urbanism (IBA) din 1957, cei 
mai faimoşi arhitecţi ai vremii (Aalto, Niemeyer, Le 
Corbusier...) reamenajeazä micuța insulă verde 
Hansaviertel, din Tiergarten, unde se construieşte, de 
asemenea, un semet palat al congreselor, în formă de 
scoică. Rețeaua liniilor de metrou este extinsă si, in 1956, 
încep lucrările pentru autostrada urbană (Stadtautobahn), 
care nu sunt încheiate nici patruzeci de ani mai târziu, din 
pricina problemelor ecologice. Cu scopul de a ajuta oraşul 
si de a reinnoda legăturile cu el, Bonnul transferă in 
Berlinul de Vest administratiile federale, precum serviciile 
de sănătate şi de asigurări sau Imprimeria naţională. 


2. „Stalinallee”. — Cele două părţi ale Berlinului se 
reconstruiesc în ritmuri diferite, după scheme diferite. În 
1949, rămăseseră în Berlinul de Est aproximativ 15 mili- 
oane de metri cubi de dărâmături, care au fost, în parte, 
îngrămădite în parcul Friedrichshain, formând, astfel, 
două înalte coline artificiale (Trümmerberge)'®. Din raţiuni 


18 Există, în total, unsprezece coline artificiale în Berlin, dintre care 
şapte în partea de Vest. Cea mai importantă este Teufelsberg (Muntele 
Dracului!) care atinge 115 m; împreună cu Muggelberg, este cea mai 
înaltă ridicătură de teren berlineză. Situată la liziera pădurii Grunewald, 
la marginea unui lac eponim, Teufelsberg se compune din 26 de 
milioane de metri cubi de dărâmături, îngrămădite aici între 1950 şi 
1972. Insulaner, din Schöneberg, are construit în vârf un planetariu; 
numele i se datorează unui concurs de şcolari şi aminteşte de cabaretul 
radiofonic al lui Günther Neumann, dintre 1948-1969. (n.a.) 

ideologice, regimul comunist rade de pe faţa pământului 
nişte clădiri istorice, mai mult sau mai puţin bine 
conservate: în pofida protestelor internaţionale, castelul 
regal, care-ar fi putut fi restaurat, este dinamitat în 1950 
(biserica din Garnizoana de la Potsdam a suferit acelaşi 
tragic destin). 

Tot din raţiuni ideologice sunt redenumite străzile, cu 
scopul de a elimina urmele trecutului prusac şi de a slăvi 
meritele socialismului triumfător. Astfel, principala arteră a 
Berlinului de Est, Frankfurter Allee, primeşte numele de 
Stalinallee, cu ocazia celei de-a şaptezecea aniversări a 
conducătorului sovietic. Acolo s-au ridicat, în 1950, primele 
patru imobile de locuinţe. Doi ani mai târziu, este lansat, în 
Berlinul de Est, în cadrul planului economic cincinal, un vast 
„program naţional de construcţie”, care se desfăşoară pe 
mai multe decenii. Mari ansambluri locative, de calitate 
mediocră, urätesc câteva din cochetele cartiere periferice 
(Karlshorst, Johannisthal, Friedrichshain...). Guvernul 
est-german se preocupă, astfel, să-i confere un aspect 
impunător capitalei RDG. Cu toate că nu-şi regăseşte fastul 
de odinioară, bulevardul Unter den Linden este parţial 
reconstruit — monumentul, atât de drag lui Friedrich al II-lea, 
este redeschis în 1955, iar Poarta Brandenburgului este 
restaurată, la puţin timp după aceea. 


Berlinul de Est tinde să devină farul călăuzitor al tineretului 
revoluţionar. În acest scop, SED-ul şi mişcarea de tineret 
condusă de Erich Honecker organizează mari manifestații, ca în 
1952, când festivalul mondial al tineretului atrage 2 milioane de 
participanţi, originari din 104 ţări. Dar, până la urmă, mai 
degrabă Berlinul de Vest va fi cel care se va putea mândri de a 
reprezenta, în anii saizeci-saptezeci, focarul german al 
tineretului revoluţionar. 

Dupä blocadä, Berlinul revine, periodic, in prim-plan pe 
scena internationalä. La unison, URSS si RDG nu conte- 
nesc sä sublinieze precaritatea situatiei Berlinului de Vest si 
reacţionează imediat la orice iniţiativă occidentală. Astfel, în 
luna mai a anului 1952, semnarea unui acord între RFG şi 
Aliați provoacă întreruperea legăturilor telefonice dintre cele 
două părţi ale oraşului. Mai mult, companiei est-germane a 
căilor ferate (Deutsche Reichsbahn) nu i se mai permite să 
pătrundă în Berlinul de Vest cu trenurile sale. Curând după 
aceea, cea mai mare parte a drumurilor ce uneau Berlinul 
de Vest cu împrejurimile este, la rândul ei, întreruptă. În 
sfârşit, locuitorilor din Republica Federală şi din Berlinul de 
Vest li se interzice să mai intre în RDG si în „sectorul 
democrat” fără un permis special, eliberat de autorităţile 
est-germane. Aceste „şicane” se reiau la începutul anului 
următor: circulaţia interurbană a tramvaielor este întreruptă 
şi ultimele două pasaje între Berlinul de Vest şi RDG sunt 
suprimate, respectiv Staaken şi Podul Glienicke — acesta 
din urmă, care trece peste Havel, între Wannsee şi 
Potsdam, va deveni curând celebru, servind drept loc de 
schimb al spionilor'?. În acelaşi timp, situaţia funcţionarilor 
de la frontieră (Grenzgänger) se inräutäteste dramatic, la fel 
ca siaceea a proprietarilor de pämänt, de magazine sau de 
orice alt soi de imobil situat in Berlinul de Vest si ale cäror 
bunuri sunt confiscate de Magistrat — ceea ce va ridica 
numeroase piedici juridice in momentul unificärii. 


19 Printre schimburile celebre, trebuie să-l semnaläm pe cel din 
februarie 1962, între pilotul american Francis Powers şi spionul sovietic 
Rudolf Abel. În 1985, douăzeci şi trei de deţinuţi politici est-germani 
sunt eliberaţi la schimb contra patru spioni din Est, închişi în Statele 
Unite. În 1986, dizidentul sovietic Anatoli Şteşaranski şi alţi patru spioni 
din Vest şi-au regăsit libertatea, drept compensație pentru eliberarea a 
patru agenţi comunişti sovietici. (n.a.) 

3. Ziua de 17 iunie 1953. - Drept consecinţă a 
programului de „construcţie a socialismului”, stabilit de SED 
în iulie 1952, sovietizarea accelerată a societăţii est-ger- 
mane suscită amarnice remuşcări în sânul populaţiei. 
Nemulțumirea se traduce printr-un puternic curent de 
emigrație, care ameninţă să copleşească Berlinul de Vest, 
unde 130 000 de refugiaţi sunt gäzduiti, deja, în 74 de tabere, 
administrate de Centrala de la Marienfelde. În acest context 
de tensiune generală, survine cea dintâi revoltă dintr-o ţară 
comunistă, ocazionată de moartea lui Stalin. 


Pe parcursul celor două zile de doliu, un mare număr din 
populaţia est-germană protestează, la început, împotriva 
condiţiilor de viaţă, dar sfârşeşte prin a se revolta împotriva 
regimului. În luna mai 1953, SED-ul decide să mărească 
normele de producţie fără a creşte şi salariile. Cu toate că se 
pronunţă, în acelaşi timp, pentru aşa-numita politică a „noului 
curs”, vizând să îmbunătăţească situaţia de zi cu zi a 
muncitorilor, partidul, prin mijlocirea ziarului sindicatului unic, 
apără cu înfocare principiul creşterii normelor de muncă. Luând 
cunoştinţă de articol, muncitorii de la Stalinallee intră în grevă, 
pe 16 iunie 1953, şi organizează un marş de protest: la pomire, 
sunt în număr de 100, dar, primind întăriri cu promptitudine, au 
ajuns în număr de 10 000 în faţa Casei Ministerelor (fostul Minister 
al Aviației al lui Göring viitorul sediu al Treuhandului). Cei câţiva 
responsabili comunişti, care îndrăznesc să se prezinte înaintea 
mulţimii sunt huiduiţi. Încetul cu încetul, sloganurile devin 
politice: manifestanfii nu se mai mulţumesc să ceară renunţarea 
la noile norme, ci vor convocarea grevei generale, solicitând 
desfăşurarea unor alegeri libere şi demisia guvernului. Mişcarea 
revendicativă se întinde periculos, ca un fitil spre butoiul de 
pulbere al întregului teritoriu est-german. Ştafeta fiind preluată 
de posturile de radio occidentale, revolta capătă amploare, deşi 
SED-ul şi-a recunoscut greşeala şi, în aceeaşi zi, şi-a retras 
propunerea. A două zi se anunţa decisivă şi explozivă. 

În ciuda unei ploi torențiale, 12 000 de metalurgişti ai uzinelor 
din Hennigsdorf (din nord-vestul Berlinului) străbat, în dimineaţa 
de 17 iunie, sectorul de ocupaţie franceză şi se îndreaptă spre 
centrul oraşului, unde fac joncţiunea cu mai multe zeci de mii de 
alţi manifestanți. Vor fi întâmpinați de un cordon de poliţişti care 
barau Leipziger Strasse. Steagul roşu, fluturând la Poarta 
Brandenburgului, este smuls; răsună primele focuri de armă. La 
ora 13, comandantul sovietic declară stare de urgenţă 
(instaurată, de asemenea, în 167 din cele 217 circumscripţii 
administrative ale RDG), stare care a rămas în vigoare până pe 
9 iulie. Tancurile ruseşti invadează oraşul şi-i împrăştie brutal pe 
manifestantii care nu dispun decât de pietrele drumului pentru a 
se apăra. Numărul total al victimelor n-a fost încă stabilit cu 
precizie: aprecierile occidentale avansează o cifră de 25 de 
morţi şi peste 400 de răniţi (dintre care 267 dintre manifestanți) 
— opt manifestanți decedați în spitalele din Berlinul de Vest sunt 
conduşi, pe 26 iunie, de un convoi funerar alcătuit din 125 000 
de localnici, până la cimitirul din Wedding. Armata şi poliţia 
operează mai multe mii de arestări, iar tribunalele pronunţă pe 
puţin 22 de sentinţe la moarte. În amintirea acestei zile de 
revoltă, Senatul redenumeşte marele bulevard ce traversează 
Tiergarten, care devine, astfel, Strasse des 17 Juni. Mai mult, 
Bundestagul decide ca acest 17 iunie să reprezinte pe viitor 
Ziua Unirii Germane (o sărbătoare naţională tristă, care va 
subzista până în 1990). 


Pe plan politic, eşecul acestei revolte muncitoreşti 
consolidează poziţia echipei lui Ulbricht, mai-nainte 
ameninţată de aripa liberală a partidului, şi aceasta o 
integrează, mai profund încă, pe RDG în sfera sovietică. 
SED-ul ia poziţie faţă de evenimentele berlineze, accen- 
tuând presiunea asupra maselor şi reîntărindu-şi controlul 
în întreprinderi, prin crearea unui soi de miliții muncitoreşti, 
care se vor evidenția în timpul construirii Zidului. 

VI. - „Frontstadt” 


Înăbuşirea revoltei nu întrerupe, totuşi, valul de 
emigrări: cifra de un milion de refugiaţi este atinsă în 
septembrie 1956. În urma acordurilor de la Paris, din 
1955, conducând la intrarea RFG în NATO şi proclamarea 
suveranităţii limitate a acestei ţări, Kommandatura, redusă 
la trei comandanţi occidentali, publică o declaraţie, prin 
care anunţă că Aliaţii îşi restrâng dreptul de intervenţie în 
treburile municipalităţii la câteva domenii specifice 
(respectiv la securitate, la căile de acces şi la statutul 
internaţional al oraşului). În acelaşi sens, Berlinul de Vest 
îşi reîntăreşte legăturile cu RFG şi cu Europa Occidentală 
— prin urmare, va fi inclus în CEE încă de la început. Cu 
scopul de a-şi manifesta spectaculos ataşamentul faţă de 
acest oraş, Parlamentul îşi susţine şedinţele extraordinare 
pe malurile râului Spree: aici se întruneşte mai întâi 
Bundestagul, în octombrie 1955, apoi înalta Cameră 
(Bundesrat), în martie 1956, si, tot aici, este ales 
preşedintele Republicii Federale — din 1954 până în 1969 
şi, din nou, începând cu 1994. 


Viaţa politică locală rămâne, în mod paradoxal, calmă şi relativ 
stabilă. Până la moartea lui Reuter, care survine în septembrie 
1953, municipalitatea din Berlinul de Vest este condusă de o largă 
coaliţie SPD-CDU-FDP. La încheierea unui an de tranziţie, în care 
funcţia de primar este deţinută de creştin-democratul Walther 
Schreiber, se formează o mare coaliţie între SPD şi CDU, după 
alegerile din decembrie 1954. Social-democratul Otto Suhr 
devine noul burgmeister titular. La moartea lui Suhr, în 1957, cel 
care îi va urma este preşedintele social-democrat al Camerei 
Deputaţilor — carismaticul Willy Brandt. 

De-a lungul anilor cincizeci, se produce un fenomen 
paralel şi similar: în vreme ce Berlinul de Vest nu încetează 
să-şi dezvolte relaţiile cu RFG, Berlinul de Est se 
integrează din ce în ce mai puternic în RDG. În ceea ce-i 
priveşte, occidentalii se comportă ca şi cum statutul 
oraşului, moştenire de război, ar fi mai departe în vigoare. 
Dimpotrivă, sovieticii încearcă să demonstreze că nu mai 
este valabil cvadripartismul şi, în consecinţă, se străduiesc 
să le impună suveranitatea protejatei lor. Astfel, legea 
sprijinind crearea Armatei Naţionale Populare (NVA), din 
18 ianuarie 1956, este aplicată, de asemenea, în Berlinul 
de Est, în flagrantă contradicţie cu statutul demilitarizat al 
oraşului. Cu toate acestea, Ministerul Apărării nu se 
instalează pe malurile Spreei, ci în apropiere de un lac, la 
Strausberg — mică localitate brandenburghezä din 
vecinătate, legată printr-o linie de S-Bahn direct de centrul 
Berlinului. Funcţia de guvernator sovietic este definitiv 
suprimată în 1962 şi înlocuită de un comandament est-ger- 
man (Stadtkommandatur). Toate aceste măsuri demon- 
strează adâncirea divergenţelor dintre Est şi Vest. În pofida 
unei relative acalmii, Berlinul rămâne o problemă care 
înveninează relaţiile internaţionale. Aici se concentrează o 
cantitate incredibilă de spioni, veniţi din diferite părţi. Mai 
mult chiar decât un „oras-front” (Frontstadt), Berlinul este 
un avanpost al Vestului, dincolo de „cortina de fier” şi 
barometrul tensiunii între cele două blocuri. La zece ani 
după blocadă, Berlinul redevine prada unei alte „blocade”, 
cu ocazia celei mai grave crize din 1945 încoace. 

Capitolul IV 


ZIDUL 
1958-1989 


I.— Materializarea separării 


Dacă în 1961 Zidul a fost ridicat efectiv, originea crizei, 
a cărei consecinţă concretă şi înspăimântătoare o 
reprezenta, se află cu trei ani mai devreme. 


1. Utimatumul lui Hruşciov. - În primăvara şi vara 
anului 1958, mai mulţi conducători comunişti europeni 
atrăseseră atenţia, în repetate rânduri, asupra necesităţii 
imperioase de a reglementa insuportabila problemă a 
Berlinului. Simtindu-se ceva mai sigur în faţa Statelor Unite, 
după lansarea pe orbită, din anul precedent, a Sputnikului 
(implicând faptul că teritoriul american încetase a mai fi un 
sanctuar inviolabil), Nikita Hruşciov adresează, la 27 noiem- 
brie 1958, un ultimatum Aliaților occidentali. Liderul sovietic 
cerea ca, în termen de şase luni, Berlinul de Vest să fie 
transformat într-o entitate politică independentă, un „oraş 
liber demilitarizat”. După împlinirea acestui termen, URSS 
ameninţa să semneze cu guvernul RDG un tratat de pace 
şi să-i remită toate responsabilităţile, atât în ceea ce privea 
soarta întregii Germanii, în general, cât şi în problema 
accesului în Berlin, în particular. 


Era vorba de cea mai serioasă punere în discuţie a statutului 
cvadripartit al oraşului. Se părea, încă o dată, că Uniunea 
Sovietică avea de gând să se servească de pârghia berlineză 
pentru a-i obliga pe occidentali să accepte negocierea asupra 
problemei germane, cu intenţia probabilă de a obţine neutrali- 
zarea ţării, aşa cum o sugerase „planul Rapaski” încă din 1957. 

Dacă acest obiectiv nu putuse fi atins, Moscova spera, cel puţin, 
să-i oblige pe Aliați să cedeze şi să-i silească fie să se retragă, fie 
să accepte o revizuire a statutului Berlinului. Cu toate că în sânul 
taberei occidentale s-au iscat divergențe asupra tacticii de urmat, 
Aliaţii au răspuns la acest ultimatum reafirmându-şi explicit 
dreptul inalienabil de a ocupa oraşul. S-au declarat dispuşi să 
accepte, totuşi, discuţiile, cu condiţia ca acestea să se poarte 
asupra ansamblului problemei germane, nu doar asupra 
Berlinului. În ianuarie 1959, guvernul sovietic comunica celor trei 
puteri occidentale proiectul unui tratat de pace cu Germania, 
alimentând astfel dezbaterile din lunile următoare. 


Termenul prevăzut de ultimatum se scurge fără a 
provoca vreun neajuns, deoarece la Geneva se convocase 
o conferinţă internaţională. Uniunea Sovietică putea 
estima că a obţinut deja o victorie, întrucât statele germane 
erau pentru prima oară reprezentate amândouă la nivel 
internaţional (miniştrii de Externe din RFG şi RDG au luat 
loc, totuşi, împreună, la o masă mai mică, separat de 
ceilalţi; atunci a fost, cu-adevărat, o conferinţă de tip „4+2”; 
treizeci de ani mai târziu, va fi mai degrabă una „2+4”). 
Conferinţa de la Geneva a durat din mai până în august 
1959, fără a se ajunge la un rezultat concret. Se credea că 
întâlnirea la nivel înalt, la care au participat Hruşciov, 
preşedintele Eisenhower (la sfârşit de mandat), prim-mi- 
nistrul britanic Macmillan şi generalul de Gaulle, va 
debloca situaţia. Această reuniune a avut loc la Paris, în 
mai 1960. Îndoindu-se că va reuşi să le smulgă occi- 
dentalilor vreo concesiune de amploare, Hruşciov a hotărât 
să devieze ordinea de zi a întrunirii, exploatând un incident 
minor (capturarea unui avion-spion american U-2, care-i 
survola teritoriul). Numărul Unu rus spera să-l poată 
determina din nou pe preşedintele Statelor Unite să dea 
dovadă de spirit conciliant. La puţin timp după dezastrul din 

„Golful Porcilor”20, Hruşciov se întâlnea cu Kennedy la 
Viena, pe 3 şi 4 iunie 1961. Primul se pare că l-a impre- 
sionat pe celălalt, care nu părea dispus să facă nici o 
mişcare câtă vreme drepturile Aliaților asupra Berlinului de 
Vest nu ar fi fost repuse în discuţie. Declaraţia lui Kennedy 
din 27 iulie pare să confirme această interpretare, fiindcă 
se axează pe evidenţierea a trei puncte principale (Three 
Essentials), referitoare la dreptul prezenţei Aliaților in 
Berlinul de Vest, la drepturile de trecere prin RDG şi, în 
sfârşit, la securitatea internă şi libertatea oraşului. 


2. Operaţiunea Marele Zid Chinezesc. - Între timp, 
tensiunea nu încetează să crească în Berlin, sub 
presiunea refugiaților al căror flux se amplifică din ce în ce 
(două treimi din refugiații est-germani sunt veniţi prin 
poarta berlineză). Această hemoragie umană este acum 
motivul infirmităţii economiei RDG, care suferă deja de 
violente convulsii structurale, pe cale de a destabiliza 
regimul comunist. Acesta din urmă preconiza de multă 
vreme instaurarea unui control sever al frontierelor, 
respectiv închiderea lor. Această soluţie este aprobată, în 
cele din urmă, sub directiva sovietică, în primăvara anului 
1961. După ce şi restul ţărilor Tratatului de la Varşovia îşi 
dau acordul, Honecker este însărcinat să pregătească, în 
secret, operaţiunea numită „Marele Zid Chinezesc”. În 
acest scop, se adună şi se depozitează în cazărmi sârmă 
ghimpată şi piloni; sunt mobilizate milițiile muncitoreşti, 


20 În scopul de a-l înlătura de la putere pe Fidel Castro, americanii 
încearcă o acţiune de forţă, debarcänd, în Cuba, la Paya Girón, cu 
1500 de soldaţi. Intervenţia eşuează lamentabil: în afară de pierderile 
suferite în timpul celor 72 de ore de luptă (114 morţi), SUA va trebui să 
plătească 53 de milioane de dolari, răscumpărarea cerută de Castro 
pentru eliberarea a 1113 prizonieri. (n.tr.) 

reinfiintate după 17 iunie 1953, precum şi câteva unităţi de 
poliţie. La o conferinţă de presă, susţinută pe 15 iunie, 
Ulbricht răspunde cinic unui jurnalist care-l întrebase dacă 
Poarta Brandenburg va coincide cu o frontieră de stat: 
„Înţeleg din întrebarea dumneavoastră că în Germania 
Occidentală ar exista oameni care şi-ar dori să mobilizăm 
muncitorimea capitalei RDG pentru a construi un zid (...). 
Nimeni nu intenţionează să ridice un zid”. 


RDG profită de amorţirea estivală a unui week-end pentru a 
trece la acţiune: conducătorii occidentali sunt în vacanţă, 
cancelariile funcţionează în ritm domol, partidele vest-germane 
sunt preocupate de apropiatele alegeri legislative. În noaptea de 
sâmbătă 12 iunie spre duminică 13 iunie 1961, forţele de ordine 
est-germane se postează pe linia de demarcaţie între Berlinul 
de Est şi Berlinul de Vest şi interzic accesul în sectoarele 
occidentale. Operaţiunea se desfăşoară cu rapiditate: în numai 
câteva ore, oraşul este închis ermetic. La început, nu e chiar un 
zid, ci o imprejmuire de grilaje şi sârmă ghimpată. Este, desigur, 
o măsură de precauţie destinată să permită observarea 
reacţiilor Vestului (tancurile sovietice sunt amplasate în spatele 
barierei, dar intervenţia lor nu este preconizată decât în cazul în 
care situaţia va degenera în conflict). Cum puterile occidentale 
întârzie să se manifeste, iar protestul lor apare, pe ansamblu, 
foarte moderat, echipele de zidari, sub strictă supraveghere, 
încep, curând, să aşeze cărămizile şi blocurile de beton. 

Această barieră prinde contur, treptat devenind un dispozitiv 
vast şi complex. În realitate, nu este un singur zid, ci două, 
gemene, închizând între ele un no man's land, supus unei paze 
severe; această zonă interzisă are o suprafaţă variabilă, cu o 
lăţime de peste 100 m. Zidul se desfăşoară de-a lungul a 54 km., 
trecând prin cartierele rezidenţiale, apoi 30 km. prin pădure, 24 km. 
de-a lungul apei şi 54 km. prin câmp, căi ferate şi mlaştini. Taie 
8 linii de S-Bahn şi 4 de metrou. Blochează 192 de străzi (dintre 
care 97 duceau spre Berlinul de Est şi 95 spre RDG). Imobilele 

situate pe linia de demarcaţie sunt condamnate şi golite de 
locatarii lor, ceea ce dă naştere la scene dramatice pe Bernauer 
Strasse (arondismentul Wedding), unde oamenii se aruncă pe 
fereastră ca să evadeze. În total, nu sunt lăsate libere decât 
7 artere între cele două părţi ale Berlinului. 


Începând din 1965, Zidul dintâi este înlocuit cu o 
„frontieră modernă”, ceea ce înseamnă ridicarea unor 
blocuri de beton până la 3,5 m înălţime, având în vârf o 
țeavă metalică groasă cât să nu îngăduie prinderea 
mâinilor şi a ghearelor de cätärat. La picioarele Zidului, se 
întinde o largă fâşie descoperită, urmată de un şant adânc 
de 2,5 m, care să împiedice trecerea oricărui vehicul. 
Există, în plus, nişte proiectoare, un culoar pentru câinii de 
pază, un drum asfaltat pentru maşinile de patrulare, nişte 
posturi-turn de observaţie, nişte buncăre, nişte capre cu 
sârmă ghimpată, un gard de sârmă care declanşa, 
eventual, o alarmă optică sau sonoră şi, în sfârşit, încă o 
zonă largă, defrişată, până la cel de-al doilea zid, văruit în 
alb, pentru ca siluetele fugarilor să se distingă mai clar. 

Prima victimă a Zidului este Rudolf Urban, care se 
sinucide, pe 19 august 1961, sărind de la o fereastră a unui 
imobil de pe Bernauer Strasse. Un an mai târziu, tânărul 
Peter Fechter este grav rănit în timpul tentativei sale de 
fugă; agonizează o bună bucată de vreme la picioarele 
Zidului, înainte de-a fi ridicat de soldaţii est-germani. 
Berlinezii din Vest se răzbună, agresând garda postată la 
monumentul eroilor sovietici căzuţi la Tiergarten, în sectorul 
britanic. Ultimii doi martiri ai Zidului sunt Chris Gueffroy, în 
vârstă de 20 de ani, împuşcat pe 6 februarie 1989, la 
Treptow, şi, o lună mai târziu, Winfried Freundenberg, care 
s-a zdrobit la Zehlendorf, cu un balon fabricat cu mâna lui. 
În total, apropae 80 de persoane şi-au pierdut viaţa voind să 

treacä dincolo de Zid, dar deschiderea arhivelor politienesti, 
militare si judiciare ale RDG a impus, în urmă, o reviziuire, 
în sensul creşterii acestei cifre. 


Statistici referitoare la Zid (1992) 


Lungimea totală 155 km 
— între Berlinul de Vest 

şi Berlinul de Est 43,1 km 
— între Berlinul de Vest 

şi RDG 111,9 km 

Dale de beton 107,3 km 
Grilaje 65,3 km 
Santuri antitanc 106,4 km 
Gard de alarmă 27,5 km 
Drum de patrulare 124 km 
Turnuri de observaţie 300 
Adăposturi de beton 22 
Focuri de armă trase de grăniceri 1693 
Urme de gloanţe în Berlinul de Vest 456 
Intervenţii ale poliţiei 14 cazuri 
Arestări la frontieră 3221 
Fugari 5043 
— dintre care: 

membri ai forţelor armate 565 
Victime (cifre probabile) 80 
— dintre care: 

ucişi prin împuşcare 60 

răniţi de gloanţe 118 
Atacuri împotriva Zidului 35 

Construcţia Zidului a pus capăt, de asemenea, în mod 
automat deplasărilor dintr-o parte în alta ale majorităţii munci- 
torilor de la frontiera din Est, cu excepţia, notabilă, a feroviarilor 
de la S-Bahn (mai întâi sub administraţia sovietică, apoi şi sub 
cea est-germană), pe care locuitorii din sectoarele occidentale 
aveau să-i boicoteze, în semn de protest. În loc de 500 000 de 
călători, câţi se înregistrau înainte de construirea Zidului, această 
cale de fier urbană nu mai transporta mai mult de 76 000, în 
1979. Lipsită de venituri, administraţia tutelară, Deutsche 
Reichsbahn, nu mai este în măsură să întreţină instalaţiile, care 
se degradează tot mai mult. Valul de concedieri din 1980 pro- 
voacă o grevă, care nu împiedică, totuşi, închiderea a patru linii, 
reducând astfel reţeaua est-berlinezä de la 145 km la 76 km. 
Numärul pasagerilor scade, in consecintä, pänä la 10 000. Cu 
aprobarea Aliaților, Senatul decide răscumpărarea, in 1983, a rete- 
lei S-Bahn, care este integrată complexului BVG, regia vest-ber- 
lineză a transporturilor publice. 


3. Enclava Steinstücken. — Zidul împiedică în mod 
special deplasările locuitorilor din Berlinul de Est, dar 
reprezintă, în mod egal, un obstacol şi pentru cele ale 
vest-berlinezilor. Autorităţile din RDG doresc ca şi aceştia 
din urmă să aibă, pe viitor, o autorizaţie de şedere 
(Aufenthaltsgenehmigung), eliberată de filialele agenţiilor 
de voiaj oficiale est-germane, instalate în Berlinul de Vest, 
dar occidentalii şi Senatul resping vehement această 
propunere. Abia în anul 1963, după încheierea unui 
protocol între Senat şi guvernul comunist, le este îngăduit 
locuitorilor din Vest să-şi viziteze, cu ocazia sărbătorilor de 
sfârşit de an, familiile rămase „de partea cealaltă”. Acest 
prim „acord de liberă-trecere” (Passierscheinabkommen) 
este urmat de alte trei până în 1966, dar, în aceşti trei ani, 
numărul vizitelor se reduce la o treime. Cum o nouă 
convenţie nu se mai negociază, nu există, până în 1972, 


84 


vreo posibilitate pentru berlinezii din Vest de a efectua o 
vizitä celorlalti (cu toate acestea, in 1967, se deschisese 
un serviciu de acordare a permiselor de liberä-trecere 
pentru probleme de familie urgente — naşteri, căsătorii, 
boli, decese...). 


În timpul lunilor ce-au urmat ridicării Zidului — al „ruşinii” 
pentru unii, de „protecţie antifascistă” pentru alţii —, 
tensiunea nu slăbeşte, cu toate că, teoretic, criza s-a sfârşit. 
Occidentali ridică proteste pur formale. Americanii adoptă o 
poziţie în aparenţă fermă, însă întreprinzând „sondaje” 
asupra Moscovei — iniţiative de explorare dezaprobate de 
generalul de Gaulle. 


Kennedy îl trimite la faţa locului pe vicepreşedintele Johnson 
şi îl desemnează pe Lucius D. Cley, eroul podului aerian, drept 
ambasadorul său special la Berlin. Acesta din urmă ridică 
moralul populaţiei prin operaţiuni spectaculoase. Una dintre ele 
priveşte micuța localitate Steinstiicken, unica enclavă berlineză 
locuită, alipită sectorului american, dar situată în RDG. În 
octombrie 1951, Steinstiicken este ocupată rapid de poliţia 
populară, până să intervină forţele americane. Câteva luni mai 
târziu, autorităţile est-germane ripostează la proiectul de 
reînarmare a Germaniei occidentale incercuind această 
enclavă, pe viitor legată de RFG doar printr-un culoar aerian 
strâmt şi controlat de RDG, care, în plus, îşi va înmulţi şicanele 
împotriva celor 200 de locuitori. Din august 1961, americanii îşi 
postează aici trei gărzi permanente, iar elicopterele americane 
vor asigura regulat legătura între Berlinul de Vest şi 
Steinstiicken. Această situaţie extraordinară într-un oraş 
extraordinar va lua sfârşit în 1971, când, în urma unui schimb de 
teritorii, devine posibilă construirea unui mic drum, prin care 
enclava Steinstücken este definitiv alipită Berlinului de Vest. 

O altä manifestare a fermitätii americane are drept 
scenä Checkpoint Charlie, celebrul pod de frontierä de la 
Friedrichstrasse, rezervat străinilor şi Aliaților, pe care 
autorităţile est-germane pretind să-l controleze în mod 
egal. Pentru a demonstra hotărârea Statelor Unite, 
tancurile occidentalilor se aşază în poziţie de luptă, în 
octombrie 1961. URSS răspunde imediat, trimiţându-şi, la 
rândul său, tancurile. Timp de o zi întreagă, blindatele 
americane şi sovietice stau faţă în faţă, la numai câţiva 
metri distanţă: niciodată forţele militare ale acestor două 
state nu vor mai fi atât de aproape, cât va dura Războiul 
Rece. Incidentul se sfârşeşte prin retragerea tancurilor de 
ambele părţi, iar statu quo se continuă: militarii Aliați, în 
uniforme, trec fără control, iar personalul civil se multu- 
meşte să arate în grabă o simplă carte de identitate. 
Fiecare adversar se instalează în tabăra lui; printr-un acord 
tacit, este bine înţeles că nici una din tabere nu va aduce 
vreun prejudiciu domeniului vecinului. 


În cele din urmă, statutul cvadripartit al oraşului este păstrat 
ca atare, sovieticii conservându-şi drepturile moştenite din 
înfrângerea germană din 1945. Astfel, ei nu stingheresc, la 
25 octombrie 1961, instalarea unei patrule militare a Aliaților 
occidentali în sectorul răsăritean; de asemenea, nici forţele de 
poliţie est-germane nu i se vor opune. Acest eveniment vrea să 
sugereze că Zidul nu pune nicidecum sub semnul întrebării 
libertatea de mişcare a celor patru puteri de ocupaţie. La 23 
iunie 1963, preşedintele Kennedy vine în Berlin pentru a 
reafirma voinţa occidentalilor de a rămâne pe loc. În faţa unei 
mulţimi cuprinse de entuziasm, adunate în piaţa Primăriei din 
Schöneberg, care găzduieşte, din 1949, organele executive şi 
legislative federale, Kennedy pronunţă faimoasa frază (pe care 
şi-a notat-o fonetic în textul discursului său, întrucât nu ştie 
limba germană): „Toţi oamenii liberi sunt cetăţeni ai acestui oraş, 

Berlinul de Vest. latä de ce, in calitate de om liber, sunt mändru 
că pot spune: Ich bin ein Berliner”!. 


Rezolvarea celei de-a doua crize a Berlinului, marcată 
prin înălţarea Zidului, nu pune totuşi capăt şicanelor din 
partea URSS, care ameninţă mai departe că va semna un 
tratat de pace separat cu RDG. Kremlinul încearcă mereu 
să obţină o redefinire a statutului oraşului. Tocmai în 
această perspectivă incuviinfeazä reintroducerea denu- 
mirii de „unitate politică independentă”, referitor la Berlinul 
de Vest, într-un acord încheiat în 1964 între URSS şi 
RDG. Aceasta din urmă caută, de asemenea, mijloacele 
de a exercita presiuni pentru a-şi manifesta nemulţumirea: 
ca ripostă la sesiunile Parlamentului vest-german, care s-au 
ţinut în 1965 si 1969 pe malurile râului Spree, si la 
alegerea, în Berlinul de Vest, a social-democratului 
Gustav Heinemann ca preşedinte al Republicii Federale, 
RDG perturbă traficul rutier şi, începând din 1968, va 
impune prezentarea pasaportului şi-a unei vize pentru toţi 
călătorii în tranzit. 


II. Normalizarea 


1. De la Willy Brandt la Rudi Dutschke. — Alegerile, 
care se desfăşoară în Berlinul de Vest a doua zi după 
ultimatumul lui Hruşciov, au o dublă particularitate: pe de-o 
parte, rata de participare (92,9%) este fără precedent; pe 
de altă parte, numai SPD (52,6%) şi CDU (37,7%) sunt 
reprezentate în Camera Deputaţilor. Ţinând cont de 
situaţia critică, cele două partide hotărăsc să reînnoiască 


21 „Sunt un berlinez”, în limba germană. (n.tr.) 

marea coaliţie din 1954 şi să o aşeze sub conducerea lui 
Willy Brandt. Dar această alianţă se destramă în 1963, 
când Brandt declară că doreşte să accepte invitaţia unei 
întâlniri pe care i-a adresat-o Hruşciov, venit în vizită, în 
Berlinul de Vest. Brandt, sub presiunea creştin-demo- 
cratilor, se vede nevoit să renunţe la acest proiect. În 
ciuda acestui pas greşit, SPD îşi accentuează avansul 
electoral; în 1963, încheie o alianţă cu liberalii, silind CDU 
să rămână în opoziţie până în 1981. 


Cu toate că Zidul n-a avut consecinţe directe asupra sănătăţii 
economice a Berlinului de Vest, este fără îndoială necesar să se 
treacă la o reorientare generală, în virtutea dublei pierderi 
suferite: pe de-o parte, mai mulţi berlinezi din Vest aleg să 
migreze spre ţinuturile mai puţin expuse ale Germaniei; pe de 
altă parte, cei 60 000 de muncitori la frontiera cu Estul nu mai 
sunt autorizaţi să-şi continue activitatea. Această reducere a 
mâinii de lucru declanşează o rationalizare şi o mecanizare 
accelerată a mijloacelor de producţie, pentru a susţine creşterea. 
În acest scop, Bundestagul adoptă, în 1962, o lege de referinţă, 
intitulată „Ajutorul pentru Berlin”, care dă naştere unui puternic 
val de investiţii. Acest instrument legislativ vizează compensarea 
handicapurilor geografice ale oraşului, pentru a face Berlinul 
atractiv în ochii antreprenorilor, mai ales punând în funcţiune un 
variat sistem de încurajare fiscală. Pe de altă parte, deficitul 
demografic este contrabalansat de sosirea masivă a muncitorilor 
imigraţi. În 1961, nu existau decât 20 000 de străini care trăiau în 
Berlinul de Vest; în 1989, ei numără 297 000. Printre aceştia, 
turcii (130 000) sunt cei mai numeroşi, urmaţi de iugoslavi 
(34 000) şi de polonezi (22 000). Pentru a preîntâmpina o criză a 
locuinţelor, se amenajează rapid vaste ansambluri imobiliare la 
periferie: cele două importante operaţiuni urbanistice în urma 
cărora sunt date în funcţiune 34 000 de noi locuinţe se încheie în 
1974-1975, dintr-una rezultând Märkisches Viertel din 
Reinickendorf, iar din cealaltă, Gropiusstadt din Neukölln. 


88 


Cultura devine un domeniu de activitate cu importantä 
economicä de prim-rang. Berlinul de Vest reconstruieste Opera 
de la Charlottenburg — inaugurarea sa are loc chiar in timpul 
crizei din august 1961. Într-o zonă devastată din Tiergarten, 
situată în apropiere de Zid, este construit treptat un Kulturforum: 
arhitectul Hans Scharoun realizează, întâi, Filarmonica (1963), 
unde se va remarca autoritarul dirijor Herbert von Karajan, apoi 
Biblioteca Naţională (Staatsbibliothek), în 1975. Între timp, ia 
fiinţă Galeria Naţională — o clădire impunătoare, proiectată de 
Ludwig-Mies van der Rohe. Cât despre City, continuă să se 
dezvolte pe-o linie hotărât modernă, cu ansamblu Europa 
Center simetric expus faţă de ruinele bisericii comemorative. 


Cel mai mare oraş universitar al Germaniei, Berlinul de 
Vest, devine, în a doua jumătate a anilor şaizeci, principalul 
focar al mişcării studenţeşti. Studenţii protestează 
împotriva conformismului societăţii „miracolului economic”, 
zguduie din temelii structurile rigide ale sistemului de 
învăţământ şi îşi concentrază criticile asupra imperialis- 
mului american. Prima manifestaţie a tinerilor berlinezi 
contra războiului din Vietnam are loc în februarie 1966, iar, 
câteva luni mai târziu, tot ei introduc în Germania moda 
„sit-in”. Anul următor, pe scena politică berlinezä izbuc- 
neşte violenţa sângeroasă. În timpul unei manifestații 
împotriva vizitei şahului Iranului, pe 2 iunie 1967, un poliţist 
îl ucide pe studentul Benno Ohnesorg, în apropiere de 
Opera din Charlottenburg. Mişcarea studenţească ia 
amploare şi se constituie într-o „opoziţie extra-parla- 
mentară” (APO), în sânul căreia Uniunea Socialistă 
Studenteascä (SDS), care îl are drept lider pe Rudi 
Dutschke, ocupă o poziţie de frunte. În februarie 1968, 
SDS cheamă la un mare marş antiamerican de-a lungul 
oraşului. În urma atentatului contra lui Dutschke (din 
pricina căruia acesta va înceta din viaţă, ulterior), aproape 

40 000 de membri ai APO vor participa, pe 1 mai 1968, la 
un mars in City. Aceastä vastä miscare revendicativä 
inregistreazä cäteva succese, cum ar fi democratizarea 
administratiei universitare, in urma cäreia, de exemplu, 
este ales, in 1969, un asistent in functia de presedinte al 
Universităţii Libere (instituţie înfiinţată în timpul blocadei, 
din subsidii americane!). O facțiune a studenţilor se 
radicalizează. Câţiva dintre ei, ca Ulrike Meinhof, Andreas 
Baader şi Gudrun Ensslin, deviază spre terorism. Arestat 
pentru că incendiase un mare magazin, Baader este trimis 
la închisoare, la Tegel, de unde va fi eliberat, în mod 
spectaculos, de Meinhof, în 1970, cu puţin înainte de a 
fonda Fractiunea Armata Rosie. 

Toate aceste evenimente influențează nemijlocit viaţa 
politică berlineză. Astfel, moartea lui Benno Ohnesorg a 
provocat, în 1967, căderea burgmeisterului Heinrich Albertz 
(SPD), succesorul lui Willy Brandt, care fusese numit vice- 
cancelar. Albertz este înlocuit de camaradul său, Klaus 
Schütz, care va rămâne în funcţie timp de zece ani. 


2. Capitala din RDG. - În acelaşi an, ia sfârşit, în 
Berlinul de Est, mandatul lui Friedrich Ebert, care, la 72 de 
ani, îi lasă locul lui Herbert Fechner. În ajunul construirii 
Zidului, municipalitatea lui Ebert publică un „plan de 
reconstrucţie a capitalei din RDG”, care, în numai un 
deceniu, transformă înfăţişarea centrului istoric. Alături de 
cartierele cu locuinţe moderne, care modifică radical 
aspectul tradiţional al oraşului, clădiri publice sunt construite 
identic cu cele de odinioară, de pildă Rotes Rathaus (1955), 
sau chiar complet restaurate, de exemplu Consiliul de Stat 
(1964), a cărui faţadă include şi balconul de la care Karl 
Liebknecht a proclamat, în 1918, Republica Socialistă, 
Ministerul intitulat impropriu de Externe (1967), giganticul 

turn de televiziune (1969), care, în mod vanitos, întrece în 
înălţime Turnul Eiffel, şi celebra Alexanderplatz (1969), în 
totalitate reamenajată în spirit socialist, cu o fântână 
arteziană a popoarelor şi cu un enorm orologiu mondial, 
care vor deveni locurile de întâlnire preferate ale localnicilor. 
În sfârşit, în 1976, Honecker inaugurează un strălucitor 
Palat al Republicii, în locul castelului regal, unde îşi 
desfăşoară activitatea Camera Poporului. Vaste suprafeţe 
de teren, împărţit în loturi, sunt arondate oraşului, unde se 
vor construi noi cartiere, precum Marzahn (1979), 
Hohenschönhausen (1985) si Hellersdorf (1986). 


Sensibila ameliorare a nivelului de trai in Republica 
Democratä nu se traduce printr-o destindere si pe plan politic. 
Pentru cä a cutezat sä critice deschis regimul, chimistul Robert 
Havemann, profesor la Universitatea Humboldt, este concediat 
in 1964, exclus intäi din SED si apoi de la Academia de Stiinte. 
Havemann a devenit, prin urmare, una din principalele 
personalitäti ale opozitiei interne. 


La sfärsitul anilor saizeci, situatia berlinezä tinde sä-si 
regăsească echilibrul, dar ar fi greşit să vorbim de pe 
acum de stabilizare. Aceasta din urmă se va petrece doar 
în dublul cadru al „detensionării” dintre cele două 
superputeri şi al „politicii faţă de Est” puse în practică de 
guvernul federal, la îndemnul cancelarului Willy Brandt. 
Coaliția SPD-FDP, în conducerea de la Bonn, începe prin 
a încheia o serie de tratate cu democraţii populari, 
respectiv, în ordine, cu Uniunea Sovietică (12 august 
1970), Polonia (7 septembrie 1970) şi Cehoslovacia (11 de- 
cembrie 1973). Cel mai important dintre aceste tratate este 
cel între RFG şi RDG. Acordul defineşte „bazele de 
legătură” între cele două state germane şi este semnat la 
21 decembrie 1972, în Berlinul de Est. Cu încheierea 

acestui „tratat fundamental”, li se permite, in sfärsit, 
amândurora, să intre în Organizaţia Naţiunilor Unite. 
Acesta priveşte îndeaproape şi Berlinul, în măsura în care 
conţinutul său este, în mare parte, rezultatul acordului 
cvadripartit din 1971. 


3. Acordul celor patru părţi. — La fel ca şi URSS, 
puterile occidentale încearcă, într-adevăr, să elimine 
focarul de tensiune pe care-l reprezintă Berlinul deja de un 
sfert de secol. La originea acestui nou acord stă iniţiativa 
Statelor Unite. În timpul vizitei sale din februarie 1969, 
preşedintele Nixon se declară dispus să discute despre 
Berlin cu Kremlinul. Willy Brandt se foloseşte de îndată de 
ocazie pentru a le determina pe cele trei puteri Aliate 
occidentale de a întreprinde sondaje de opinie pe lângă 
sovietici. Ministrul rus de Externe, Andrei Gromâko, răs- 
punde favorabil. Negocierile încep pe 26 martie 1970, 
între ambasadorii Aliați de la Bonn şi omologul lor sovietic 
din Berlinul de Est; acestea se vor desfăşura la sediul 
Consiliului de Control (sectorul american), care nu mai 
cunoscuse o asemenea activitate din 1948. Discuţiile se 
poticnesc, la început, în chestiuni privind procedurile, dar 
vor face progrese substanţiale îndată ce se abordează 
problemele practice de reglementat. După numeroase 
întruniri ale experţilor şi după 152 de ore de dezbateri între 
cei patru ambasadori, acordul este semnat, la 3 sep- 
tembrie 1971, la Consiliul de Control (va fi parafat de toţi 
cei patru miniştri de Externe pe 3 iunie 1972). Cvadri- 
partismul este oficial recunoscut drept regimul legal din 
Berlin, iar prezenţa şi drepturile Aliaților sunt garantate în 
mod explicit. Viabilitatea Berlinului de Vest este asigurată. 

Acest acord este, de fapt, un compromis, care îngăduie 
fiecărei părţi să-şi menţină poziţiile. De exemplu, textul evocă 
„regiunea in discuţie”, unii interpretând expresia ca făcând 
referinţă la ansamblul Berlinului, alții; numai la partea occidentală 
a oraşului. Semnatarii recunosc validitatea acordurilor încheiate 
la sfârşitul războiului şi URSS acceptă condiţia de a nu-şi mai 
ridica pretenţii la modificarea, nici prin forţă, nici unilateral, a 
statutului Berlinului. Concret, Uniunea Sovietică garantează 
accesul în oraş dinspre Berlinul de Vest: „Traficul în tranzit al 
persoanelor civile şi al mărfurilor între sectoarele occidentale ale 
Berlinului şi Republica Federală pe teritoriul Republicii 
Democrate se va face fără piedici şi va fi înlesnit”. Dinspre partea 
lor, Aliaţii reafirmă în plus că „legăturile, atât cele dintre 
sectoarele occidentale ale Berlinului cât şi cele cu RFG, vor fi 
menținute şi dezvoltate”, dar că primele nu reprezintă un 
„element determinant” al celorlalte. Acelaşi lucru îl notifică, 
formal, şi către cancelarul federal, subliniindu-i interdicţia de a 
ţine, pe viitor, şedinţele plenare ale Bundestagului si ale 
Bundesratului în Berlinul de Vest. În schimb, Moscova nu 
obiectează la integrarea sectoarelor occidentale în sistemele 
juridic, economic şi social ale RFG. Acordul cvadripartit reglează, 
de asemenea, într-un mod satisfăcător, modalităţile de trecere 
dintr-o parte în cealaltă a oraşului, un vid juridic existând, în 
această privinţă, de la abandonarea solicitării permiselor de 
liberă-trecere. URSS-ul admite, în consecinţă, necesitatea de a 
îmbunătăţi „comunicatiile” 


4. Menghina släbeste strânsoarea. — Ca un ecou al 
acestui acord cvadripartit, germanii de ambele părţi ale 
Zidului încheie o serie de convenţii practice, de exemplu 
cele privind îmbunătăţirea legăturilor poştale şi telefonice 
(30 septembrie 1971). La 17 decembrie 1971, RFG şi RDG 
semnează un acord asupra traficului de tranzit 
(Transitverkehr) al persoanelor şi al mărfurilor pe căile 
rutiere, feroviare şi fluviale: guvernul federal îşi asumă 

sarcina lărgirii sau construirii de noi artere rutiere si a 
Berliner Ring-ului (şoseaua periferică exterioară22), 
dublarea liniei feroviare Berlin-Helmstedt, redeschiderea 
canalului navigabil de la Teltow şi creşterea lui 
Mittellandkanal, astfel încât să se permită ambarcatiunilor 
de mare tonaj să ajungă până în porturile berlineze. Aceste 
lucrări costă, în total, 5 miliarde de mărci şi au drept conse- 
cintä dublarea, în numai un deceniu, a traficului de călători 
(care folosesc în mod special aceste căi), în vreme ce 
transporturile mărfurilor nu suferă o evoluţie semnificativă. 
Desigur, unele neînţelegeri mai apar încă, dar, pe 
ansamblu, acest tratat determină o sensibilă îmbunătăţire 
a condiţiilor de circulaţie în ambele părţi ale oraşului. 

În decembrie 1971, Senatul şi guvernul est-german cad 
de acord asupra unei „înlesniri” a circulaţiei în interiorul 
Berlinului. De acum înainte, berlinezii din Vest sunt 
autorizaţi să poposească timp de 30 (apoi 45) de zile „în 
partea cealaltă”; pentru aceasta, ei trebuie să-şi înscrie 
motivul vizitei, la unul din cele cinci birouri deschise în 
acest scop de RDG în Berlinul de Vest (începând din 1987, 
permisul de călătorie poate fi valabil pentru o perioadă de 
şase luni). Vizita de o zi pe teritoriul est-german se încheie, 
obligatoriu, la miezul nopţii. 

Traficul în tranzit dinspre şi către Berlinul de Vest 


Anul 


1968 
1969 
1970 
1971 
1972 
1973 
1974 
1975 
1976 
1977 
1978 
1979 
1980 
1981 
1982 
1983 
1984 
1985 
1986 
1987 
1988 


Pasageri 
(în milioane) 


12,1 
12,7 
13,9 
14,9 
17,1 
17,5 
17,5 
18,2 
18,8 
22,1 
22,5 
23,0 
23,8 
23,9 
23,5 
24,3 
26,0 
27,5 
27,8 
31,2 
? 


Mărfuri 


(în milioane de tone) 


13,1 
14,7 
16,3 
15,4 
14,7 
? 
? 
14,1 
14,5 
14,5 
14,6 
15,7 
15,1 
14,6 
14,7 
15,2 
16,2 
16,0 
15,7 
16,0 
16,1 

Nr 


Heiligensee 


Helmstedt 
Leipzig 


Căile de acces în Berlinul divizat. 

„Zidul” 
Graniţe intersectoriale 


Autosträzi 


Sectoare 


Spaţii verzi 


Lacuri şi râuri 


Cartier general 
Consiliu de control 


Kommandatura 


Puncte de control 

Trecerea in Berlinul de Est se poate efectua pe jos, cu 
maşina, cu S-Bahn sau cu metroul prin gara 
Friedrichsstrasse, unica statie servind drept punct vamal 
in acest caz. Existä, in total, 12 pasaje intre cele douä 
părţi ale oraşului, mai exact între Berlinul de Vest şi RDG. 
În plus, eventualul vizitator trebuie să achite o taxă de 
5 DM şi este constrâns la un „schimb minimal” 
(Mindestumtausch) de valută, de către autorităţile est-ger- 
mane — pe care îl cresc sau îl micşorează după bunul lor 
plac, în chip de represalii sau din motive strict pecuniare. 
De la taxa în valoarea de 10 DM, în 1973, se ajunge la 
25 DM, în 1980, ceea ce provoacă imediat un sensibil 
recul al numărului de vizite ale locuitorilor din Berlinul de 
Vest în Berlinul de Est — în loc de 3,8 milioane, înregistraţi 
în 1978, nu vor mai fi decât 1,5 milioane, zece ani mai 
târziu. În celălalt sens, numai pensionarii şi invalizii din 
RDG sunt autorizaţi să călătorească în Vest (pe o durată 
totală care nu depăşeşte şaizeci de zile). 


În urma acordului cvadripartit, Senatul şi guvemul comunist 
reglementează, în 1972, în manieră pragmatică, problema 
enclavelor, procedând la schimburi de teritorii. În momentul creării 
Marelui Berlin, în 1920, existau zece teritorii anexate 
arondismentelor Spandau şi Zehlendorf; ele sunt administrate de 
către capitală, dar sunt situate în Brandenburg. Aceste enclave 
există şi după 1945 — cea mai întinsă acoperă o suprafaţă de 
45,4 ha, iar cea mai mică, doar 0,3 ha, însă numai una din ele, 
Steinstiicken, este locuită în permanenţă. O soluţie îndelung 
negociată este pusă în practică începând din 1972: fie cele două 
părţi vor schimba teritorii mai mult sau mai puţin egale, fie Berlinul 
de Vest va cumpăra o bucată de pământ de la RDG. Acest acord 
îngăduie, în primul rând, construirea unui drum spre Steinstücken. 
Din aceeaşi perspectivă, municipalitatea vest-berlineză cumpără, 
in 1980, de la Reichsbahn, sub tutela est-germană, vaste 

suprafeţe feroviare, cu intenţia de a-şi prelungi autostrada 
urbană (Westtangente), deşi acţiunea este putemic contestată 
de către ecologişti. În sfârşit, în iulie 1988, după aproape patru 
ani de discuţii, Senatul reuşeşte să achiziţioneze 96,7 ha, 
cuprinzând mai multe terenuri, dintre care unul este situat exact 
la marginea pieţei Potsdamer Platz; în schimb, ultimele trei 
enclave occidentale trec sub jurisdicție est-germană. În total, 
suprafaţa oraşului creşte cu aproape 10 ha. Toate aceste 
rectificări teritoriale sunt, mai târziu, ratificate de tratatul de unire, 
încheiat în 1990, între cele două state germane. 


Seria de acorduri semnate în 1971-1972 alcătuieşte un 
ansamblu care condiţionează în mod direct viaţa berlinezilor 
până la căderea Zidului. Stabilind regulile acceptate de toată 
lumea, ceea ce, în parte, lipsise până atunci. Dar, de aseme- 
nea, vor avea drept consecinţă imobilitatea statu quo-ului. 
Acestea îmbunătăţesc, considerabil, nivelul de trai al locu- 
itorilor, cu atât mai mult cu cât, ulterior, sunt completate prin 
alte convenţii. Astfel, în 1974, Berlinul de Vest şi Republica 
Democrată cad de acord asupra recondiţionării apelor 
uzate. În acelaşi an, o altă înţelegere reglează delicata 
problemă a gunoaielor. În ciuda construirii, în 1967, a unei 
centrale de incinerare, capacităţile de depozitare a 
deşeurilor de la Wannsee, Lübars şi Marienfelde sunt 
aproape depăşite. De aceea, Senatul prevede construirea 
unei a doua centrale. Dar aceasta se anunţă provizoriu 
inutilă, în măsura în care guvernul est-german se angajează, 
contra cost, să transforme deşeurile est-berlineze în 
depozitele brandenburgheze de la Schöneiche şi Vorketzin 
(cele din Berlinul de Vest vor fi, prin urmare, închise şi 
„renaturalizate” sau utilizate ca surse de energie alternativă). 

După 1971, „legăturile” dintre Berlinul de Vest şi 
Occident nu contenesc să se întărească. Oraşul este 
reprezentat la ONU (1972) prin intermediul Republicii 


99 


Federale. EI găzduieşte instituţii europene de prestigiu, 
precum Oficiul Brevetelor2 (1978). În plus, participă, într-o 
oarecare măsură, la prima alegere a Parlamentului 
European (deşi nu votează direct decât abia în iunie 1994). 
Pe de altă parte, RDG îşi obţine recunoaşterea 
internaţională. Honecker devine, astfel, unul dintre cei 34 de 
semnatari ai actului final al Conferinţei de la Helsinki, din 
1975, înainte de a efectua, în 1987, o vizită senzationalä în 
RFG. Berlinul de Est redevine şi sediul ambasadelor altor 
ţări nu numai ale celor din blocul comunist sau din Lumea a 
Treia. Aliaţii urmează cursul mişcării, precizând totodată 
explicit că ambasadele lor nu se află în „capitala RDG”, ci 
pe lângă guvernul est-german. Cât priveşte URSS, aceasta 
îşi instalează, încă din 1977, un Consulat general în 
sectorul american. În ceea ce o priveşte, RFG deschide, în 
1974, o „reprezentanţă permanentă”, care nu funcţionează 
ca o ambasadă, întrucât refuză să considere teritoriul situat 
dincolo de Zid drept străin. 


III. Pietre de caldarâm în vitrine 


Pe parcursul anilor şaptezeci, Berlinul de Vest rămâne 
expus tulburărilor iscate de un tineret numeros, atras de 
oraşul în care serviciul militar este proscris, în virtutea 
statutului său demilitarizat. Violenţa devine din nou un 
element obişnuit al vieţii politice. În noiembrie 1974, 


23 Organ legislativ, fondat în Franţa (1972), iniţial european, apoi 
intemaţional; prevede acordarea de brevete în mai multe domenii de 
activitate (comerciale, tehnice, artistice); stipulează că „orice descoperire 
sau invenţie îi conferă autorului său drepturi exclusive...” şi stabileşte 
pedepse pentru orice formă de încălcare a acestor drepturi: concurență 
neloială, contrafacere, prejudicii materiale sau morale etc. (n.tr.) 

presedintele Curtii de Apel, Günter von Drenkmann, cade 
sub gloantele extremiştilor de stânga. Patru luni mai 
târziu, şeful regional al CDU, Peter Lorenz, este luat 
prizonier şi predat la schimb contra eliberării a cinci 
terorişti din închisoare. Evadarea, în iulie 1976, a patru 
femei, aparţinând unei organizaţii extremiste, provoacă 
demisia senatorului de Justiţie; succesorul său suferă 
aceeaşi soartă, în 1978, când un terorist reuşeşte să 
scape din închisoarea de la Moabit. 


1. Sfârşitul bastionului social-democrat. — Revolta 
tineretului berlinez corespunde, în mod egal, tendinței de 
respingere a societăţii capitaliste, ale cărei tare, deja 
evidente, devin acute, mai ales pe malurile râului Spree. 
Enormele subvenţii şi degrevările fiscale, de care se bucură 
antreprenorii şi promotorii de orice culoare politică, dau 
naştere unor cupiditäti feroce. Berlinul de Vest devine, după 
construirea Zidului, un pământ al fägäduintelor pentru 
ambitiosii fără scrupul. Mulțumită înlesnirilor de amortis- 
ment al investiţiilor, specula pe piaţa imobiliară se dezlăn- 
tuie. Scandalul izbucneşte frecvent şi lasă urme adânci în 
activitatea municipalităţii. Afacerile în jurul KPM (1974) şi al 
„sfârlezei din Steglitz” (1976), un turn modern adăpostind 
birouri, antrenează căderea mai multor senatori. 


În măsura în care guvernează citadela aproape fără 
întrerupere din 1946, SPD-ul este în mod special afectat de 
aceste scandaluri. În cele din urmă, burgmeisterul Klaus Schiitz, 
în funcţie din 1967, trebuie să-i cedeze locul lui Dietrich Stobbe, 
un tânăr social-democrat, sprijinit de Brandt. În ciuda bunävointei 
sale, Stobbe nu reuşeşte să epureze de corupţie administraţia 
municipală, din nou implicată într-un scandal, în 1981. Cazul 
Garski, un antreprenor venal, costă oraşul aproape 100 de 
milioane daune; încă o dată, senatorii sunt implicaţi. O criză 

internă profundă destramă SPD-ul. Stobbe este constrâns să-şi 
dea demisia. Cu scopul de a repune ordine în treburile „casei”, 
partidul face apel la Hans-Jochen Vogel, o personalitate mar- 
cantă în partid, care deţinea, pe atunci, portofoliul Justiţiei în cabi- 
netul Schmidt, după ce fusese primarul Münchenului (1962-1972). 
Dar Vogel nu are timp să remedieze situaţia, fiindcă opoziţia orga- 
nizează un plebiscit, cerând alegeri anticipate. Camera Deputaţilor 
preferă să se dizolve. 


Scrutinul din 10 mai 1981 constituie un punct de cotitură 
în viaţa politică berlineză. El marchează sfârşitul 
hegemoniei SPD. Cu 48% din voturi, crestin-democratii 
obţin o victorie indiscutabilă. Liderul lor, Richard von 
Weizsăcker, devine burgmeister, în funcţie până în 1984, 
dată la care este ales preşedinte al Republicii Federale. 
Succesorul său va fi creştin-democratul Eberhard Diepgen, 
care, după alegerile din 1985, reînnoieşte alianţa cu FDP. 

În acest context tulbure, apare o nouă forţă în prim-pla- 
nul scenei politice: este vorba de Alternativi, care devin al 
treilea partid pe eşichierul local, obţinând 7,2% din voturi şi 
9 mandate la alegerile din 1981. Lista alternativilor (AL) 
este stabilită în octombrie 1979, prin regruparea diverşilor 
cetăţeni şi a micilor organizaţii, în general de stânga; anul 
următor, AL reprezintă, în planul berlinez, Partidul Verzilor, 
creat de curând. Progresul său electoral este constant: 
10,6% în 1985 (15 numiri) şi 11,8% în 1989 (17 mandate); 
în plus, cucereşte 80 de locuri în adunările de arondisment. 
Alternativii duc în special o campanie împotriva speculei 
imobiliare care provoacă, în replică, o puternică mişcare 
„squatter”. Aceasta din urmă va influenţa puternic climatul 
politic şi social. 


2. Squatterii din Kreuzberg. — Obiectivul initial al 
squatterilor este de a ocupa locuinţele părăsite şi de a le 

repune în funcţiune. Unii, cu această ocazie, vor încerca să 
experimenteze noi forme de viaţă, precum acelea ale 
împărţirii în comun a spaţiului de locuit sau ale micilor unităţi 
de lucru. Alţii urmăresc să ocupe imobilele abandonate ca o 
manifestare de protest împotriva ordinii socio-politice care 
domnea în Republica Federală. Cele dintâi acţiuni ale 
squatterilor au loc în februarie 1979, la Kreuzberg, un 
cartier popular, mărginit de Zid şi supus unei specule 
imobiliare sălbatice. Un an mai târziu, se constituie un 
„consiliu al squatterilor’ regrupând 20 de proprietari de 
astfel de imobile. În repetate rânduri, poliţia intervine pentru 
a-i da afară din casă pe aceşti ocupanti ilegitimi, ceea ce 
stârneşte confruntări şi radicalizarea protestatarilor. 
Burgmeisterul Vogel încearcă să dezamorseze conflictul, 
preconizând adoptarea unei „linii berlineze” în această 
problemă, care se caracterizează în special prin pragma- 
tismul său. Casele ocupate vor fi retrocedate, dar cu două 
condiţii: pe de-o parte, proprietarii trebuie să facă o cerere 
expresă în acest sens; pe de altă parte, trebuie să se 
angajeze că le vor restaura; pentru toate celelalte locuinţe, 
este prevăzută obţinerea semnăturii de contracte de 
legalizare. Dar noul Senat creştin-democrat pune mai 
degrabă accentul pe procedurile de evacuare, ceea ce dă 
naştere unor noi confruntări, mai violente. Diverse sectoare 
ale societăţii berlineze se mobilizează în favoarea 
squatterilor: o săptămână de acţiune, botezată TUWAT 
(Faceţi ceva!) este organizată în august 1981; personalităţi 
din lumea sindicală, literară şi universitară îşi exprimă public 
susţinerea lor. În urma evacuării clădirilor situate pe 
Potsdamer Strasse, senatorul de Interne susţine o 
conferinţă de presă, care se încheie printr-o încăierare între 
squatteri şi poliţie, soldându-se cu moartea accidentală a 
unui manifestant. Mişcarea reizbucneste, începând din 

1984; la aceastä datä, din cele 300 de case ocupate, 78 au 
primit un contract legal, celelalte fiind ori evacuate cu forta, 
ori abandonate de bunävoie. Simbolic, cea din urmä clädire 
pe lista de evacuări este chiar centrul cultural al 
squatterilor, situat la Kreuzberg (KuKuCK). Această mişcare 
are şi o aripă radicală, Autonomii, care caută confruntarea 
brutală cu forţele de poliţie. La Kreuzberg, se iniţiază 
această „scenă autonomă”, care se dezvoltă după căderea 
Zidului în anumite cartiere populare şi istoric revoluţionare 
din Berlinul de Est, precum Friedrichshain. Fiecare zi de 
1 Mai se sfârseşte prin confruntări între Autonomi şi Poliţie. 
Moderatii Alternativi dobândesc un ascendent national prin 
lansarea, în 1979, a cotidianului Tageszeitung 2. 


Municipalitatea conservatoare pune în funcţiune o activă 
politică economică urmărind să reducă şomajul, sprijinindu-se în 
special pe lucrările publice. Pregătită încă din 1978, cea de-a 
treia (după 1931 şi 1957) Expoziţie Internaţională de Urbanism 
(IBA), prevăzută pentru 1984, dar ţinută în 1987, dă un nou 
impuls construcţiilor, cu grija de a opera o „prudentă reabilitare” 
a centrelor urbane istorice şi de a face din nou „centrul oraşului 
o zonă locuibilă” Interesul IBA se concentrează, în principal, 
asupra terenurilor lăsate în paragină din pricina proximităţii 
Zidului. În total, 4000 de locuinţe sunt construite cu prilejul aceste 
expoziţii, ca de exemplu vilele urbane colorate şi casele ecolo- 
gice din Tiergarten sau ansamblul armonios din portul de la 
Tegel. Berlinul trece, astfel, drept un laborator sofisticat al 
arhitecturii modeme şi „urbanofile” 


24 După război, Berlinul îşi pierde statutul de oraş de presă 
germană. În Vest, piaţa e dominată de ziarele populare ale grupului 
Springer (BZ, Bild...); singurul cotidian înfiinţat în 1945 şi activ până în 
zilele noastre este Der Tagespiegel. (n.a.) 

Din dorinta de a preveni neajunsurile structurale ale 
economiei vest-berlineze, Senatul depune eforturi pentru a 
transforma oraşul într-un mare centru de cercetări şi de 
servicii, după modelul celebrei Silicon Valley californiene. 
În acest scop, este creat la Wedding, în 1983, primul centru 
de inovaţii din Germania. În plus, citadela divizată devine 
un important oraş al congreselor, găzduite într-un nou 
palat, construit in stil futurist, împlântat dizgratios pe 
autostrada urbană. Expoziţia horticolă din 1985 (BUGA), 
de la Britz, atrage 5 milioane de vizitatori; parcul amenajat 
în plin câmp serveşte, după aceea, drept oază de verdeață 
locuitorilor din Tempelhof şi din Neukölln. În 1988, Berlinul 
de Vest devine cel de-al patrulea „oraş al culturii 
europene”, ceea ce are drept consecinţă inundarea lui de 
către un uriaş val de turişti. Dar, toate aceste iniţiative nu îl 
vindecă de suferinţele mai vechi, cum ar fi corupţia, care 
provoacă iarăşi demisia mai multor senatori şi burgmeisteri. 
În aprilie 1986, izbucneşte un nou scandal din pricini imo- 
biliare, punându-l sub acuzaţie pe un deputat creştin-de- 
mocrat. Cazul se încheie prin expulzarea altor trei membri 
din Senat. 


3. De două ori 750 de ani. — Berlinul de Est 
cunoaşte, de asemenea, mari prefaceri în domeniul 
locuinţelor. Începând cu primii ani ai deceniului 1970, 
imobilele sunt modernizate sau restaurate, cum se 
întâmplă, de pildă, în arondismentele Prenzlauer Berg şi 
Mitte, sau salubrizate, cum s-a petrecut cu fostul „cartier al 
hambarelor” (Scheunenviertel). Acest efort se amplifică 
treptat şi se înscrie într-un vast program ideologic, destinat 
să creeze o identitate est-germană cu rădăcinile adânc 
înfipte în trecutul german, în general, şi prusac, în particular. 
În afară de reamenajarea amplasamentului unei foste 

uzine de gaz din parcul Ernst-Thälmann (unde 4000 de 
locuinte sunt presärate in mijlocul unei oaze de verdeatä), 
un alt proiect important este acela al reconstructiei 
cartierului Sfântul Nicolae (Nicolaiviertel) inima istorică a 
Berlinului, cuprins între Spree şi Rotes Rathaus. Distrus în 
timpul celui de Al Doilea Război Mondial şi lăsat în părăsire 
treizeci de ani, acest cartier este reclădit între 1981 şi 
1987, într-un stil pseudoarhaic. Honecker dorea ca, astfel, 
să-şi înfrumuseţeze capitala, mai ales în perspectiva 
aniversării celor 750 de ani pe care îi împlinise oraşul, 
sărbătoriţi cu mare pompă, în 1987. Dominat de masiva 
biserică Sfântul Nicolae, cartierul este un amestec de case 
tradiţionale reconstruite şi de clădiri noi, adăpostind diferite 
localuri publice si 800 de locuinţe. Gendarmenmarkt, 
redenumită Piaţa Academiei, şi-a regăsit, de asemenea, 
farmecul de altădată: bisericile franceze şi germane sunt, 
treptat, restaurate, iar Schauspielhaus, refăcut după 
schiţele lui Schinkel, a devenit principala sală de concert din 
Berlinul de Est. O altă sală de spectacole este redeschisă 
în 1984; este vorba de aceea a teatrului de revistă, 
Friedrichstadtpalast. RDG întreprinde, printre altele, si 
lucrări de infrastructură, cum ar fi mărirea capacităţii 
Spitalului Carităţii (1982) sau prelungirea unei linii de 
metrou spre Est (1989). 


Toate aceste operaţiuni de amploare urmăresc să-i confere 
Berlinului de Est caracterul unei capitale aparte şi depline, ca, 
astfel, contrabalansându-l, să minimalizeze rolul Berlinului de 
Vest. Până la căderea Zidului, nu există contacte oficiale între 
municipalitätile rivale. Cu toate acestea, întâlnirile se înmulţesc 
în decursul anilor optzeci. În septembrie 1983, burgmeisterul în 
exerciţiu, Richard von Weizsăcker, este primit de Erich Honecker 
într-un castel berlinez, din cartierul Niederschönhausen. Însă, 
după aceea, Honecker va refuza, totuşi, invitaţia, care i-a fost 

transmisä de Eberhard Diepgen, de a participa la festivitätile 
organizate de Senat pentru a särbätori cei 750 de ani de 
existenţă ai Berlinului. În replică, Diepgen va refuza să ia parte la 
cele prevăzute, de către Magistrat, a se desfăşura cu aceeaşi 
ocazie. Totuşi, un prim pas este schiţat în februarie 1987, când 
E. Diepgen asistă la o slujbă religioasă în biserica Gethsemani, 
situată la Prenzlauer Berg (viitorul focar al contestatarilor est-ber- 
linezi din 1989); omologul său est-german, Erhard Krack (SED), 
este, de asemenea, prezent, dar cei doi nu se salută. Şase luni 
mai târziu are loc, în Biserica Fecioarei, prima întrevedere 
oficială între cei doi primari. Între timp, Senatul şi guvernul est-ger- 
man Încearcă, zadarnic, să coordoneze ceremoniile celei de-a 
750-a aniversări. Această festivitate a dat naştere unei intense 
competiţii între cele două părţi ale Berlinului. Oraşul de Vest 
putea conta pe sosirea reginei Angliei şi a preşedinţilor american 
şi francez, ca şi pe manifestările internaţionale cu ocazia IBA. 
Berlinul de Est se putea mândri cu primirea a 168 de primari din 
83 de oraşe (dintre care mai multe făceau parte din RFG) şi a 
şefilor de stat din ţările Pactului de la Varşovia, care l-au felicitat, 
în 1987, pe burgmeisterul Krack. O imensă paradă constituie 
punctul-cheie al ceremoniilor din oraşul de Est, care pare să fi 
reuşit să suplineascä, în această împrejurare, absenţa jumătăţii 
occidentale, unde se organizaseră expoziţii de mare interes şi 
strălucitoare reprezentații teatrale şi muzicale. 


4. Roșii, verzii şi femeile. - Dar această aniversare 
artificială n-a reuşit să mascheze decât cu mare dificultate 
acutele tensiuni care se iviseră în RDG, al cărei regim 
gerontocratic şi monolitic începuse să se clatine, ca şi 
modelul său, sistemul comunist, în toată lumea. Nu doar 
pentru Krack, dar şi pentru Eberhard Diepgen acest 
eveniment comemorativ înseamnă o culme a mandatului 
său — fiindcă va suferi o înfrângere umilitoare la alegerile 
municipale din ianuarie 1989. Cu toate că va înregistra cu 9 
puncte mai puţin, CDU (37,7% din voturi) îşi păstrează un 

oarecare avans in fata SPD-ului (37,3%), dar nu poate 
constitui o majoritate stabilä, in mäsura in care FDP-ul 
(3,9%), realizänd cel mai slab rezultat din intreaga sa 
existenţă, se trezeşte din nou lipsit de locuri, iar crestin-de- 
mocratii resping orice alianţă cu partidul de extremă 
dreaptă al Republicanilor (7,5%), al căror progres 
spectaculos subliniază precaritatea economică şi socială 
din Berlinul de Vest — republicanii şi-au bizuit, în principal, 
campania electorală, pe muncitorii germani, afirmându-şi 
preferința pentru aceştia si conteständ restrictia drastică a 
dreptului de azil, ai cărui solicitanfi se ridicau la 52 000 în 
perioada 1985-1988. Cât despre cei aflaţi pe Lista 
Alternativilor (11,8%), aceştia îşi consolidează poziţia şi 
acced la responsabilităţi. În realitate, după ce ezitase să 
formeze o mare coaliţie cu CDU, Partidul Social-Democrat 
se lansează în cursă la întâmplare, alegându-i ca parteneri 
pe Alternativi, ceea ce se va dovedi fatal şi la fel de 
dezamăgitor şi pentru unii, şi pentru ceilalţi. Alternativii 
trebuie, totuşi, să accepte trei condiţii fundamentale impuse 
de SPD şi constând în a nu redeschide discuţia despre: 


— statutul particular al oraşului şi al prezenţei Aliaților; 
— obligaţia de a se supune legilor federale; 
— monopolul de stat al folosirii forţei. 


Un Senat „rosu-verde” este constituit, aşadar: el este 
condus de social-democratul Walter Momper; cuprinde 
4 membri AL, numai femei. Într-adevăr, consiliul municipal 
numără o majoritate feminină (8 femei la 5 bărbaţi), ceea 
ce constituie un fapt ieşti din comun, căci pentru prima oară 
există un departament municipal însărcinat cu problemele 
femeilor. Coaliția la putere doreşte, de fapt, să evidentieze 
şi să pună în practică egalitatea politică a celor două sexe: 

in timpul ultimei şedinţe despre o legislaţie prescurtată în 
vederea unificării, Camera Deputaţilor adoptă, în decem- 
brie 1990, o lege antidiscriminatorie, obligând administraţia 
berlineză să promoveze importanţa femeilor. Aceasta este 
rezultatul provizoriu al unui proces început douăzeci de ani 
mai devreme. 


Mişcarea feministă modernă s-a născut la Berlin, la sfârşitul 
anilor şaizeci, ca o prelungire a revoltelor studenţeşti. În ianuarie 
1968, studenţii întemeiază „Comitetul de acţiune pentru 
eliberarea femeilor”, iar tinerele mame deschid primele 
„Kinderlăden” din Germania; şi unii, şi ceilalţi iniţiază, în acelaşi 
timp, dezbateri privind elaborarea unui sistem de educaţie 
eliberat de stereotipiile masculine. Din 1972, mişcarea feministă 
berlineză devine autonomă şi mult mai revendicativă, chiar 
agresivă, împotriva modelului patriarhal dominant şi al discri- 
minării sexului slab. În noiembrie 1976, este deschisă prima 
„casă a femeilor” din Germania; aici sunt primite femeile bătute 
de bărbaţi, însoţite de copiii lor; este un exemplu ce va fi imitat 
pe scară largă. Feministele berlineze se remarcă mai ales în 
lupta pentru abolirea paragrafului 218 din legea fundamentală, 
care interzicea avortul. Se iau, de asemenea, diverse iniţiative 
pentru a dezvolta „cultura feminină”, cum ar fi crearea de librării, 
cafenele, centre de expoziţie, edituri, magazine, ateliere şi 
grupuri de rock. Instituţii specializate, cum este „Centrul de 
Formare, de Informare şi de Cercetare al Femeilor” (FFBIZ), se 
înfiinţează unul după altul, în special în universităţi. De-a lungul 
anilor, mişcarea se structurează, câştigă în forţă şi obţine 
succese notabile. În 1984, este creată, la nivel municipal, 
funcţia de delegat al femeilor (în 1986, se va regăsi în fiecare 
arondisment), ale cărui responsabilităţi vor fi, mai apoi, 
încredințate unui senator. În 1988, se votează un proiect care 
garantează femeilor accesul la posturile înalte din funcţiile 
publice, ceea ce conferă perenitate legii din 1990. Aproape 
imediat după aceea, preşedinţia Curţii de Apel este, pentru 
prima oară, încredinţată unei femei. 

Dincolo de acest program feminist, Senatul SPD-AL 
pune in aplicare o ambitioasä politică ecologică, frizând 
uneori lipsa de realism, dar care transformă fundamental 
mentalitatea şi peisajul berlinez. El elaborează, mai întâi 
de toate, un program de investiţii, denumit „Lucrările şi 
transformările urbane ecologice”, urmărind să împace 
necesităţile economice cu protecţia mediului. Rezultatele 
sunt contestate, dar experienţa scurtă nu îngăduie să se 
tragă nişte concluzii definitive, cu atât mai mult cu cât 
căderea Zidului a perturbat toate proiectele. În replică, 
politica transporturilor pare a fi mult mai consecventă şi 
convingătoare: o hartă lunară (Umweltkarte), valabilă 
pentru toate mijloacele de transport în comun, este 
introdusă prin BVG; pe marile artere din centru, traseele de 
autobuz sunt limitate, spre nemulţumirea şoferilor; apoi, 
viteza trebuie redusă la 30 km/h, în zonele rezidenţiale. 

Toate aceste măsuri sunt întâmpinate pasiv de 
populaţie, mai ales că nu reuşesc să mascheze divergen- 
tele ireductibile care zgältäie constant durabilitatea coaliţiei 
roşii-verzi. Contradicţiile interne corespund strategiilor 
politice opuse, chiar conflictuale: fălindu-se cu o îndelun- 
gată cultură guvernamentală, SPD are ambiția de a 
recuceri o poziţie dominantă, dând dovadă, totodată, de 
simţul responsabilitätii şi de spirit de inovaţie, care îl fac 
capabil să atragă de partea lui sufragiile tinerilor, fără ca, 
totuşi, să îndepărteze electoratul tradiţional, destul de 
conformist; în ceea ce-i priveşte pe Alternativi, aceştia se 
îngrijesc îndeaproape să promoveze un alt model de 
societate, în vreme ce ei nu reprezintă decât o minoritate. 
Schimburile de focuri în acest duel dintre SPD şi AL se 
înmulţesc în lunile care urmează; fragila înţelegere este, 
rând pe rând, pusă la încercare, când se discută problema 

gunoaielor, a unui institut de cercetări nucleare?, a vânzării 
de parcele din Potsdamer Platz marilor firme germane şi 
japoneze; se va destrăma, în cele din urmă, ajungând să 
discute problema simbolică a ocupării imobilelor abando- 
nate: dorindu-se garant al ordinii şi al proprietăţii, Partidul 
Social-Democrat încalcă, atunci, direct, teritoriul Alterna- 
tivilor. Cu toate că viaţa politică vest-berlineză nu este nici 
ea lipsită de evenimente, cea din Est deţine în mod special 
apanajul noutätii. 


25 Aläturi de centrul Max-Delbrück, consacrat cercetärii in medicinä 
molecularä, fondat in 1992 la Pankow, institutul Hahn-Meitner, creat in 
1959 la Zehlendorf, este unul din cele 17 mari institute de cercetare 
ştiinţifică din RFG. El posedă un reactor de difuzie neutronică, a cărui 
modernizare, în 1985-1989, ridică o problemă între municipalitatea 
vest-berlineză şi statul federal şi se ciocneşte de opoziţia grupării 
ecologiştilor. (n.a.) 

PARTEA A TREIA 
REGÄSIREA: DUPÄ 1989 
Capitolul V 
UNITATEA REFĂCUTĂ 


I. Populaţia din capitala RFG 


1. Suflul din Est. - În contextul dezbaterii problemei 
rachetelor europene, în Germania occidentală se dezvoltă, 
începând din 1979, o puternică mişcare pentru pace, 
susţinută de RDG din motive politice internaţionale. Tineri 
germani din Est se angajează, în mod egal, în apărarea 
păcii; mai multe cercuri pacifiste se constituie în sânul 
Bisericii cu adevărat protestante; în fiecare an, după 1982, 
se organizează la Biserica Mântuitorului nişte „ateliere ale 
păcii”, unde difeverse grupări religioase fac schimb de idei 
şi de informaţii; în acelaşi an, berlinezele conduc iniţiativa 
„Femeilor pentru pace”. Această efervescenţă neobişnuită 
nu este pe placul regimului, care reprimă cu brutalitate 
acţiunea tuturor acestor grupări pacifiste. Poliţia politică, 
STASI, iscoadele, agenţii infiltrati îi terorizează si îi închid pe 
lideri. În aceeaşi perioadă, STASI se dezläntuie într-o serie 
de fapte pur criminale — deschiderea arhivelor a confirmat 
bănuielile ce planau asupra acestei organizaţii. Ea aduce 
un sprijin logistic atât membrilor Fractiunii Armatei Roşii cât 
şi unei grupări teroriste, Carlos, care comite, în 1983, un 
atentat împotriva centrului cultural din Berlinul de Vest?®. 


26 Atentatul s-a soldat cu un mort şi 23 de răniţi. În aprilie 1994, un 
ex-ofiţer de la STASI a fost declarat vinovat, de către un tribunal 

Sosirea la putere, în URSS, a lui Gorbaciov nu întârzie să 
influenţeze climatul politic din RDG. În vreme ce proiectele de 
reformă ale numărului Unu sovietic găsesc un larg ecou în 
rândul populaţiei est-germane, ba chiar şi-n rândurile SED-ului, 
conducerea comunistă reacţionează cu fermitate, în scopul de-a 
ucide din faşă orice veleitate de schimbare. Mici grupuri, domice 
de-a face situaţia să evolueze, încep să se întrunească în 
biserici, să stabilească înţelegeri şi să abordeze şi alte subiecte 
decât acela al păcii. Se interesează, de pildă, şi de drepturile 
omului, ca şi de problemele mediului înconjurător sau de cele 
ale Lumii a Treia. Astfel, în 1986, Biserica Sionului adăposteşte 
o „bibliotecă ecologistă” şi iniţiativa Pacea şi drepturile omului. 
În noiembrie 1987, STASI perchezitioneazä această biserică şi 
arestează şapte tineri, care imprimau o revistă religioasă — 
legală, totuşi. În semn de protest, se organizează mai multe 
priveghiuri în diverse biserici din Berlinul de Est. Tensiunea 
creşte şi mai mult în ianuarie 1988, când poliţia interpelează 
manifestantii ce încercau să se alăture cortegiului oficial, în 
marşul organizat pentru comemorarea asasinatelor lui Karl 
Liebknecht şi Rosa Luxemburg. STASI se foloseşte de prilej 
pentru a-i aresta pe liderii contestatarilor şi, sub acuzaţia de 
„trădare”, pentru a-i expulza în Vest. Această manevră este 
condamnată de marea masă a populaţiei est-germane, care-şi 
manifestă nemulţumirea prin aşa-zisele „jalbe de intervenţie” 
Două luni mai târziu, controalele operate de poliţie la intrarea în 
Biserica Sfânta Sofia se încheie prin noi confruntări, soldate cu 
noi arestări. 


Înăsprirea represiunii, înrăutățirea situaţiei economice şi 
absenţa perspectivelor provoacă un exod al populaţiei, 
ceea ce face posibilă redeschiderea frontierelor austro-un- 
gare şi germano-cehoslovace. Numărul total al refugiaților 


berlinez, de-a fi ajutat organizaţia Carlos; a fost condamnat la patru ani 
de închisoare. Procesul său a pus în lumină, pentru prima oară, relaţiile 
pe care STASI le întreținea cu grupările teroriste internaţionale. (n.a.) 

est-germani (Übersiedler) atinge, in 1989, cifra de 51 000. 
Alte cäteva sute iau cu asalt ambasadele RFG din Praga, 
Budapesta, Varsovia si Berlinul de Est, cu scopul de a 
constrânge autorităţile RDG de-a le acorda dreptul de a 
emigra. Acestea cedează, în cele din urmă, iar mass-media 
occidentală relatează pe larg această nouă hemoragie 
umană, în vreme ce solicitanţii sunt din ce în ce mai 
numeroşi. Grupările de opoziţie interne îşi accentuează, 
totodată, presiunile. Abandonează protecţia Bisericii 
protestante şi se organizează în mişcări autonome, cum ar 
fi „Scindarea democratică” sau „Noul Forum”. Noile 
organizaţii nu ezită să iasă în stradă şi să îşi exprime clar şi 
răspicat revendicările politice. În câteva săptămâni, aceşti 
manifestanți primesc sprijinul masiv al unor protestatari ce li 
se alătură din convingeri variate. În Leipzig, mai degrabă 
decât în Berlinul de Est, această mişcare îşi va găsi deplinul 
avânt, dar în capitală se va juca, totuşi, ultimul act. 


2. Tapetul vecinului. -— Regimul comunist nu se mai 
îndoieşte că zilele îi sunt, de-acum înainte, numărate. Ba 
chiar se poate spune că tocmai Gorbaciov este cel care 
declanşează numărătoarea inversă, venind în Berlin ca să 
asiste, pe 7 octombrie 1989, la festivitățile celei de-a 40-a 
aniversări a RDG. Conducerea lipsită de vlagă a SED-ului 
crede că mai ţine încă destul de ferm frâiele puterii şi stă 
deoparte, reticentă la schimbarea propoväduitä de 
Gorbaciov. Unul dintre ei va afirma chiar că „nu trebuie să 
ne zugrăvim toată casa pentru că vecinul şi-a schimbat 
tapetul”. Numai că Gorbaciov este primit ca un „eliberator” 
de populaţia germană, care simte că ar fi momentul potrivit. 
Pe 8 octombrie, mai multe sute de mii de germani din 
Berlinul de Est invadează străzile, dar sunt respinşi cu 
severitate de forţele de ordine, care fac numeroase arestări. 

Manifestatiile continuä, totusi. Ele se soldeazä cu destitu- 
irea lui Honecker, pe 18 octombrie (după 18 ani de 
conducere). 

Cu aceasta, evenimentele se precipitä. Trei zile mai 
târziu, o tentativă de dialog se înfiripă între contestatari si 
reprezentanţii SED-ului, respectiv între secretarul regional 
al partidului, Gunther Schabowski, şi burgmeisterul din 
Berlinul de Est, Erhard Krack, dar acesta din urmă este 
discreditat, compromis în frauda generală a alegerilor 
municipale din primăvara precedentă. Totuşi, amândoi 
reuşesc să organizeze, pe 24 octombrie, nişte „dezbateri 
duminicale”, în decursul cărora locuitorii să-şi poată 
împărtăşi nemulţumirile. În aceeaşi zi are loc, în prezenţa 
preşedintelui consistoriului evanghelic, Manfred Stolpe, o 
primă întâlnire între Krack şi Walter Momper, burgmeisterul 
în exerciţiu al părţii occidentale a oraşului înfierbântat şi, 
totodată, preşedintele interimar al Bundesratului. Pe 
4 noiembrie, la apelul artiştilor şi intelectualilor din RDG, mai 
mult de 500 000 de persoane defilează pe străzile Berlinului 
de Est, scandând sloganuri în favoarea unei democratizări 
a societăţii şi a regimului: „Noi suntem poporul” (Wir sind 
das Volk!), „Democraţia: acum sau niciodată” (Demokratie 
— Jetzt oder nie!). Cea mai amplă manifestaţie liberă pe 
care a cunoscut-o RDG se desfăşoară în ordine şi se 
încheie fără incidente, poliţia si STASI renunțând la 
intervenţie. Din acest moment, este limpede că partidul a 
pierdut, iar poporul a câştigat, SED-ul nereuşind, de data 
aceasta, ca în 1953, să-şi „aleagă” un alt popor, după 
expresia lui Bertold Brecht. Zarurile sunt aruncate: 
guvernul comunist demisionează pe 7 noiembrie şi, a doua 
zi, vine rândul Biroului Politic al partidului. 


I. Berlinul nu mai este o insulă 


1. Estul la întâlnirea cu Vestul. - SED-ul pare total 
depăşit de evenimente. În speranţa de a salva un regim 
agonizând mai are o ultimă iniţiativă: de a satisface 
principala revendicare a populaţiei, cu alte cuvinte de a-i 
acorda permisiunea să călătorească în toată libertatea. 
Cu scopul de a informa mass-media despre rezultatele 
şedinţei din ajun a Comitetului Central al Partidului, 
Gunther Schabowski, pe 9 noiembrie 1989, ţine o confe- 
rintä de presă după-amiaza târziu. Aproape neglijent, 
declară că, pe viitor, cetăţenii RDG vor putea călători fără 
nici un fel de restricţie. La întrebarea unui ziarist în legă- 
tură cu data intrării în vigoare a acestei dispoziţii, el spune, 
spre surpriza tuturor, că, după cunoştinţele sale, răspun- 
sul este „imediat”. 

Această declaraţie care se vrea anodină se propagă în 
oraş ca o scânteie care aprinde o dâră de praf de puşcă, 
cauzând o formidabilă explozie populară. Mii de est-ger- 
mani se grăbesc, în orele următoare, în faţa diferitelor 
puncte de trecere. Lipsiţi de ordine clare şi precise, gărzile 
mai întâi nu ştiu ce să facă, apoi se resemnează în faţa 
presiunii poporului şi ridică barierele. Cel dintâi pasaj 
deschis este acela de pe Bornholmer Strasse, care face 
legătura între arondismentul oriental Pankow şi Weddingul 
de cealaltă parte?. La ora 22, Zidul, teoretic, căzuse. Si 
alte pasaje sunt deschise, în mod asemănător, după 
aceea. Televiziunile si radiourile difuzând această 
informaţie extraordinară, mase impresionante de germani 
din Est se îndreaptă spre linia de demarcaţie. Berlinul 


27 La un an după acest eveniment, cele două primării ale oraşului 
vor descoperi o placă omagială, în acest loc. (n.a.) 

cunoaşte o noapte de bucurie nebuneascä. O maree 
umană inundă paşnic punctele de controi, trecând prin faţa 
acelor Vopos, depăşiţi de evenimente şi năuciţi. O frenezie 
a bucuriei cuprinde Berlinul, iar City este prada unei 
îmbulzeli cu neputinţă de descris. Est-germanii care nu 
sosesc cu masinutele lor — faimosul Trabant figurează 
drept simbol al acestei revoluţii liniştite — se folosesc de 
garniturile de vagoane, intesate, ale S-Bahn-ului şi ale 
metroului, pe care BVG le lasă să circule toată noaptea. 
Aliaţii autorizează poliţia vest-berlineză să ajungă până la 
linia de demarcaţie pentru a încerca să regleze circulaţia şi 
fluxul neîntrerupt al vizitatorilor, ocazionali, în ceea ce 
priveşte marea majoritate (berlinezii din Vest profită, de 
asemenea, de această ocazie, pentru a trece dincolo de 
Zid fără a fi controlaţi). Toată noaptea, lacrimile de bucurie 
şi Sekt?5-ul curg valuri-valuri. A doua zi dimineaţa, autori- 
tăţile est-germane se readună şi operează din nou o 
supraveghere, însă, de data aceasta, pur formală. 

Deschiderea porţilor Zidului semnifică sfârşitul foarte 
apropiat al RDG. Vreme de mai multe zile, Berlinul este 
teatrul unor scene ale bucuriei poporului, iar oraşul devine 
simbolul, prin excelenţă, al încetării Războiului Rece. 
Începând din 10 noiembrie, o manifestaţie reuneşte 20 000 
de berlinezi în faţa Primăriei din Schöneberg, unde iau 
cuvântul Walter Momper, Willy Brandt, Hans-Dietrich 
Genscher şi Helmut Kohl. 


2. Ilama locuitorilor din Berlin. — Egon Krenz, succe- 
sorul lui Honecker (al cărui nume, de altfel, este şters de pe 
lista cetăţenilor de onoare ai Berlinului de Est), nu rămâne în 
funcţie decât şase săptămâni. Este înlocuit de Gregor Gysi, 


28 Vin spumos, şampanie (în limba germană). (n.tr.) 


iar SED-ul îşi schimbă numele în Partidul Socialismului 
Democrat (PDS). Cam prin aceeaşi perioadă, „masa 
rotundă centrală”, reunind la Niederschönhausen (în 
arondismentul Pankow) reprezentanţi ai partidelor şi ai 
grupărilor de opoziţie, îşi începe lucrările, care vor dura 
până în martie 1990, data celor dintâi şi celor din urmă 
alegeri libere în Camera poporului. 


Laolună după deschiderea porţilor Zidului, ambasadorii celor 
patru puteri Aliate s-au reîntâlnit la sediul Consiliului de Control, 
pentru a discuta despre evoluţia rapidă a situaţiei. Evenimentele 
se precipită. Pe 5 decembrie, burgmeisterul Momper îl întâlneşte 
oficial pentru prima dată pe omologul său din Berlinul de Est, 
împreună cu care recapitulează condiţiile unei cooperări între 
cele două municipalități. Pe 22 decembrie, ia fiinţă un „Comitet 
Regional Provizoriu”, care are drept însărcinare pregătirea unirii 
celor două municipalități. În aceeaşi zi, Poarta Brandenburgului 
este redeschisă pentru pietoni. Urarea adresată lui Gorbaciov, cu 
doi ani mai devreme, de către Ronald Reagan, este, astfel, 
împlinită. În acest loc se desfăşoară, pe 31 decembrie, o sărbă- 
toare colectivă, la care participă 500 000 de persoane. „Cursa 
Anului Nou”, dintre Alexanderplatz şi Coloana Victoriei 
(Siegessaüle), atrage peste 20 000 de participanţi. Si, în timpul 
celui dintâi Crăciun sărbătorit în comun, mai mult de un milion de 
est-germani vin în Berlin. 


La jumătatea lunii ianuarie 1990, aproape 10 000 de 
manifestanți iau cu asalt, la apelul Noului Forum, sediul 
STASI (Normannenstrasse), unde un comitet civil preia 
controlul. La sfârşitul lunii, este constituit un „guvern de 
responsabilitate naţională”, care cuprinde reprezentanţi ai 
opoziţiei. Convins de comiterea unor malversatii în timpul 
alegerilor municipale din mai 1989, comunistul Krack 
demisionează, în februarie 1990, şi va fi înlocuit de 

Christian Hartenhauer (PDS), pänä la urmätorul scrutin 
fixat pentru 6 mai urmätor. 

Vechile legături, pe de-o parte, dintre cele două părţi ale 
oraşului, iar, pe de altă parte, dintre Berlinul de Vest şi 
vecini sunt, încetul cu încetul, restabilite. Vaporasele 
fluviale circulă din nou pe toate apele berlineze şi 
brandenburgheze. Liniile de autobuz dintre Est şi Vest sunt 
reînființate. În martie, un avion comercial german 
aterizează în Berlinul de Vest pentru prima oară din 1945. 
Festivalul de cinematografie şi întâlnirile teatrale se 
derulează în ansamblul oraşului. Pe 17 iunie 1990, RFG şi 
RDG comemorează împreună revolta din 1953 şi amintirea 
victimelor ei?. Înainte de a se întâlni în castelul din 
Niederschönhausen pentru o nouă şedinţă a aşa-numitei 
conferinţe „4+2”, miniştrii de Externe ai Statelor Unite, Marii 
Birtanii, Franţei, Uniunii Sovietice, RFG-ului şi RDG-ului 
asistă la desfiinţarea postului de control Checkpoint 
Charlie. Un alt eveniment simbolic este învestirea, la 
biserica Sfântul Nicolae, a preşedintelui Republicii 
Federale, Richard von Weizsăcker, cu demnitatea de 
cetăţean de onoare al Berlinului; este cel dintâi după mai 
bine de patruzeci de ani%. Asa cum o subliniază rezultatele 
alegerilor parlamentare din 18 martie, locuitorii din Berlinul 


29 Anul 1990 este, şi din acest punct de vedere, unul excepţional, 
întrucât au loc două sărbători naţionale, pe 17 iunie şi pe 3 octombrie. 

30 Cel de odinioară fusese Wilhelm Pieck, preşedintele SED, cu ocazia 
aniversării împlinirii a 70 de ani. Adunarea municipală din Berlinul de Vest 
îi şterge numele de pe listă, în decembrie 1948, o dată cu ale lui Hitler, 
Goering, Goebbels şi Frick. De atunci, listele au fost separate: pe aceea 
a Berlinului de Vest sunt trecute numele burgmeisterilor, ale cancelarilor, 
ale preşedinţilor, al dirijorului Karajan şi ale americanilor Lucius Clay, 
Shepard Stone şi John McCloy. Pe aceea din Berlinul de Est se pot citi 
numele lui Walter Ulbricht, ale militarilor sovietici, al lui Friedrich Ebert, 
după moartea sa, al Annei Seghers, ale cosmonautilor... (n.a.) 

de Est se pronunţă cu aceeaşi siguranţă ca si cei din RDG 
pentru unire, dar cu mai puţină înflăcărare. Noua adunare 
municipală a Berlinului de Est, de pe 6 mai, demonstrează 
că Partidul Comunist, redenumit PDS, rămâne puternic 
înrădăcinat în partea orientală a oraşului, întrucât reuneşte 
30% din voturi şi ocupă poziţia a doua. Acest scor 
suprinzător se explică mai ales prin numărul mare de 
funcţionari sau de militanti ai partidului ce rezidă în 
capitală. Recreat în octombrie precedent în Berlinul de Est, 
SPD se clasează în fruntea candidaţilor, cu 34% din 
sufragii, şi formează, împreună cu CDU (17,7%), noul 
Magistrat, condus de preaîngăduitorul social-democrat 
Tino Schwierzina. În iulie, adunarea municipală aprobă o 
Constituţie, foarte asemănătoare celei din 1948 — un text 
care va rămâne în vigoare numai şase luni, până la unirea 
efectivă a celor două municipalități. 


3. Unire sau asimilare? — Drumul spre unire al 
Berlinului este paralel cu acela al Germaniei. Pe 12 iunie 
1990, Senatul şi Magistratul îşi desfăşoară lucrările în 
comun, pentru prima oară. Într-o declaraţie comună, 
Momper şi Schwierzina afirmă „dorinţa de a planifica 
împreună” restabilirea unirii şi manifestă interesul de a-şi 
vedea oraşul redevenind capitală întregită a „noii Germanii 
unite”. În timpul acestei şedinţe, cea dintâi dintr-o serie de 
28, este ferm stabilit să se facă un schimb de colaboratori, 
pentru a pregăti unirea. Întrunirile următoare ale celor două 
organe executive, care se ţin, alternativ, la Rotes Rathaus 
şi la Primăria din Schöneberg, lucrează în vederea punerii 
în funcţiune a unei administrații municipale unice. După 
intrarea în vigoare a tratatului de unire, Senatul şi 
Magistratul constituie, pe o bază paritară, „guvernul 
Landului Berlin”. Cea mai mare parte a celor 70 000 de 

functionari ai Magistratului este amplasatä in diferitele 
servicii publice ale Landului; trebuie, cu toate acestea, sä 
completeze, in prealabil, un chestionar si sä märturiseascä, 
eventual, apartenenţa a SED (sau la organizaţiile 
criptocomuniste) şi la sinistra Securitate a statului. 

La rândul lor, Camera Deputaţilor din Vest şi Adunarea 
municipală din Est înfiinţează, pe 14 iunie, la Primăria din 
Schöneberg, o comisie intitulată „Unirea Berlinului” 
Această instanţă are ca principală sarcină pregătirea unui 
proiect de Constituţie, o nouă lege electorală şi, mai ales, 
alinierea locală la tratatul de unire, adică „o lege de 
uniformizare a dreptului specific Landului”, care este apro- 
bată, pe 28 septembrie, cu mare majoritate de voturi, de 
ambele adunări municipale. Este vorba despre „o lege de 
acoperire”, care determină data şi modalităţile de aplicare 
a dispoziţiilor prevăzute pentru Berlinul de Est, specificând, 
totuşi, regulile est-germane, rămase provizoriu în vigoare. 
Astfel se întâmplă că jurisdicţia diferitelor tribunale din 
Berlinul de Vest este lărgită asupra părţii orientale a 
oraşului în ziua unirii. Închisorile din Est sunt desfiinţate, iar 
deţinuţii lor sunt transferați în casele de arest din Vest. În 
acelaşi timp, responsabilitätile exersate de poliţia populară 
sunt, de acum înainte, asumate de Landul unit3?. 


31 În domeniul religios, Berlinul de Est cunoaşte un tratament special: 
dacă impozitul Bisericii (Kirchensteuer), hotărât de RDG, continuă să fie 
aplicat ad litteram în cinci din noile Landuri, în ianuarie 1991, este 
introdus, în replică, acela al Berlinului de Vest, în partea orientală a 
oraşului. În ceea ce priveşte domeniul judiciar, activitatea unor 
magistrați şi avocaţi este suspendată în ziua unirii; în caz că aceştia vor 
să şi-o continue, trebuie să-şi depună din nou candidatura şi să susţină 
un examen în faţa comisiei de specialişti din Berlinul de Vest; dacă sunt 
admişi, sunt „puşi la încercare”, ulterior, de senatorul de Justiţie. Din 400 
de avocaţi şi judecători, numai 50 au trecut de aceste baremuri. (n.a.) 

In domeniul invätämäntului, tot legile vest-berlineze (datänd 
din august 1980) sunt cele care devin valabile in partea orientalä, 
dupä o perioadä de tranzitie, variabilä, in functie de tipurile de 
invätämänt si stabilimente. Calificärile profesorilor est-germani 
sunt recunoscute. Dintr-un total de 13 000 de dascäli, 453 sunt 
concediafi între 1989 si 1992, din pricina greselilor grave comise 
în exerciţiul meseriei lor sau din pricina intrigilor personale, 
contrare eticii profesionale. Cu scopul de a concorda materiile de 
studiu cu metodele pedagogice, o pregătire complementară le 
este oferită învăţătorilor şi profesorilor din învăţământul secundar. 
Din 368 000 de elevi berlinezi, 159 000 trăiesc în Berlinul de Est. 
Capacităţile şcolilor fiind insuficiente, Senatul hotărăşte, ca o 
măsură de urgenţă, construirea a 408 „săli de clasă mobile”, din 
care nu mai puţin de 112 sunt în Marzahn, noul arondisment 
suprapopulat al Berlinului de Est. Uniformizarea pregătirii şcolare 
se desfăşoară pe mai mulţi ani şi, de exemplu, abia în 1994 
bacalaureatul din RFG este aplicat în toate şcolile din Berlinul de 
Est. Sistemul universitar est-german suferă, de asemenea, o 
restructurare după modelul occidental. Reorganizarea intemă a 
Universităţii Humboldt se încheie în 1994; ea umăreşte 
„demarxizarea” sa. Principala instituţie de învăţământ superior, 
Universitatea Humboldt, era controlată de SED şi de FDJ 
(Tineretul Comunist). Din noiembrie 1989, se înființează un 
consiliu studenţesc independent şi secţiunea marxist-leninistă 
este dizolvată. Unii membrii ai corpului didactic, bänuifi de-a fi fost 
informatori STASI, sunt concediaţi. Cazul cel mai controversat 
este acela al rectorului Universităţii, Heinrich Fink, a cărui 
demitere, în 1991, suscită protestele studenţilor. În aprilie 1992, 
tribunalul administrativ îl autorizează să-şi exercite din nou 
meseria de profesor, dar nu îl reintegrează în funcţia de rector. 


4. Sfârşitul Zidului. — Proclamarea unirii economice, 
monetare şi sociale, la 1 iulie 1990, a pus capăt vamei 
intramuros. La această dată, sunt deschise 42 de noi 
puncte de trecere şi traficul S-Bahn este repus în serviciul 
ambelor părţi ale oraşului. Stațiile de metrou si de cale 

ferată urbană situate în Est si închise din 1961 sunt, de 
acum înainte, liber accesibile. Vechile reclame sunt, în 
acest mod, redescoperite. În aprilie 1992, Berlinul de Est 
este din nou legat de vecinätäti, o dată cu repunerea în 
funcţiune a liniei de S-Bahn dintre Wannsee şi Potsdam. 
Dar, restabilirea tuturor legăturilor de odinioară nu se 
efectuează decât foarte lent, din pricina serioaselor 
probleme tehnice. De asemenea, reţeaua telefonică, tăiată 
din 1952, este reunită în 1992. 


În afară de munca impresionantă a „ciocănitorilor verzi” — 
colectionarii sau comercianții care, înarmaţi cu un ciocan şi cu o 
daltä, imbucätätesc Zidul —, demolarea oficială a acestuia începe 
la data de 13 iunie 1990, pe Bernauer Strasse. Această muncă, 
mai întâi, întreprinsă de 300 de soldaţi din trupele de grăniceri ale 
RDG, apoi continuată de 600 de genişti din Bundeswehr. În patru 
luni, cei 43 km de zid din interiorul Berlinului sunt raşi de pe faţa 
pământului; distrugerea completă este încheiată la sfârşitul 
anului 1991. Blocurile de beton sunt concasate şi reutilizate în 
diverse scopuri, în special la construirea drumurilor. Şase bucăţi 
de Zid au fost păstrate, totuşi, pentru a servi drept mărturii — pe 
Bernauer Strasse, înspre Landtag din Prusia, la Martin-Gropius- 
Bau, la Checkpoint Charlie, în faţa Reichstagului (în locul numit 
„Parlamentul Arborilor”) şi pe Mühlenstrasse (arondismentul 
Friedrichshain), unde 118 artişti din 21 de ţări au realizat o frescă 
uriaşă, intitulată East-Side-Gallery. 


Restabilirea oficială a unirii Berlinului se petrece în 
aceeaşi zi cu aceea a Germaniei, adică pe 3 octombrie 
1990. lar tratatul de unire, încheiat pe 31 august 
precedent, între cele două state germane, reprezintă, 
totodată, fundamentul juridic al reunificării acestui oraş. 
Legea fundamentală a Republicii Federale se aplică, de 
acum încolo, ansamblului Berlinului, care are statutul unui 

Land aparte. Granitele teritoriului urban corespund celor 
din 1920, lărgite prin rectificärile survenite după räzboi?2. 

Tratatul unirii prevedea, de asemenea, posibilitatea 
pentru Berlin şi noul Land al Brandenburgului să se 
contopească, printr-un consimtämänt mutual. El reface 
unitatea colecţiilor şi a muzeelor publice, pe viitor 
garantate de Fundaţia Patrimoniului Prusac (Stiftung 
Preussischer Kulturbesitz), instituţie creată în 1957, în 
Berlinul de Vest, de către statul federal şi Landuri. Această 
fundaţie se străduieşte să regrupeze colecţiile pe care 
războiul şi împărţirea Germaniei le risipiseră. Astfel, 
bogatele fonduri antice trebuie să-şi regăsească locul de 
origine în Insula Muzeelor (Museumsinse); Kulturforum 
din Tiergarten trebuie să fie dedicat civilizaţiei europene, 
în vreme ce complexul Dahlem va privilegia lumile extra- 
europene. Această amplă şi delicată restructurare urma să 
dureze un deceniu. 


5. Sfârşitul statutului cvadripartit. - Dubla unire ger- 
mană şi berlineză trage clopotele statutului special al ora- 
şului cvadripartit. Conferinţa asa-numitä „4+2” se încheie, 
pe 12 septembrie 1990, prin semnarea, la Moscova, a unui 
tratat prin care se punea capăt „drepturilor şi responsa- 
bilităţilor celor patru puteri victorioase în ceea ce priveşte 
Germania şi Berlinul, în ansamblul lor’. Pe 2 octombrie, 
Aliaţii occidentali îşi ţin ultima întrunire de la Kommandatura 
şi adresează, cu această ocazie, o scrisoare burgmeisterului 
în exerciţiu, informându-l că: „Astăzi, la miezul nopţii, 


32 Dincolo de convențiile negociate între Senat şi guvernul est- 
german, este vorba, pe de-o parte, de schimburile de teritorii operate 
între sovietici şi occidentali, în vederea instituirii unor aerodromuri, şi, 
pe de altă parte, de nişte terenuri anexate noilor arondismente 
orientale, Marzahn şi Hellersdorf. (n.a.) 

misiunea guvernatorilor se incheie [...] Berlinul va fi unit si 
liber’. Germania îşi recâştigă o suveranitate absolută, 
inclusiv sub cerul său, ceea ce înseamnă abolirea celor trei 
culoare aeriene, a căror existenţă salvase oraşul de o 
asfixie sigură în momentul blocadei. Era prevăzut ca 
retragerea trupelor să se întindă pe o perioadă de patru ani. 
La cererea guvernului german, forţele occidentale se 
menţin în Berlin până la plecarea ultimului soldat sovietic 
(care, între timp, devine rus). Acest lucru s-a petrecut în 
vara lui 1994. Timp de patru ani, trupele Aliate au rămas mai 
departe prezente, nu în virtutea principiului occupatio 
bellica, ci pe baza unui contract. Convenţia încheiată între 
RFG şi puterile occidentale precizează, de altfel, că forţele 
Aliate staționate în Berlin vor trece, în caz de necesitate, 
sub comandamentul operaţional al Bundeswehrului, care 
cuprindea şi Armata Naţională Populară (NVA), şi vor 
interveni pe teritoriul fostei Republici Democrate, inclusiv în 
Berlinul de Est. Demilitarizarea (germană) a Berlinului ia 
sfârşit, iar serviciul militar este, practic, reintrodus pentru 
tinerii berlinezi. 

Restabilirea oficială a unirii germane dă naştere, în 
noaptea dintre 2 şi 3 octombrie, unei ceremonii fără pretenţii 
şi unei manifestații de simpatie în faţa Reichstagului, unde 
răsună imnul naţional, în acelaşi timp ce este arborat un 
uriaş drapel negru-roşu-aurius. Seara se termină cu un 
magnific foc de artificii. A doua zi, se desfăşoară, la 


33 Până la retragerea trupelor ruseşti, în vara anului 1994, unităţile 
din Bundeswehr, staționate în Est, nu sunt integrate în NATO. Această 
restricţie este anulată, în perioada următoare, dar staționarea forţelor 
străine rămâne, totuşi, interzisă pe teritoriul fostei RDG. (n.a.) 

34 Cu puţin înainte, drapelul est-german fusese retras, discret, de 
pe clădirea Consiliului de Stat — organul conducător al RDG, situat în 
Piaţa Marx-Engels. (n.a.) 

Filarmonică, o altă manifestaţie, mai solemnă, care 
consacră ziua de 3 octombrie ca sărbătoare naţională, în 
locul celei din 17 iunie. Pe 4 octombrie, Bundestagul unirii, 
cuprinzând 144 de deputaţi ai defunctei Camere a 
Poporului, îşi susţine prima şedinţă la Reichstag. 


6. Întoarcerea lui Diepgen. — După toate aceste 
festivități, Berlinul se lansează în campania primelor 
alegeri legislative şi municipale unite, care au loc la 2 de- 
cembrie 1990. Coaliția rosie-verde, la putere pe malurile 
râului Spree, se prezintă răvăşită din cale-afară. Ea se 
dezintegrează, într-adevăr, în ajunul consultaţiei electo- 
ratului. SPD-ul încearcă, fără ascunzişuri, să se debara- 
seze de un partener stingheritor şi imprevizibil şi pare să 
urmărească limpede o alianţă cu Partidul Creştin-Democrat. 
Ruptura se produce în momentul ridicării problemei 
squatterilor, care invadează, după căderea Zidului, secto- 
rul oriental al oraşului. În Berlinul de Est, mişcarea are 
drept sediu Tacheles, centrul cultural fondat în februarie 
1990 de nişte artişti alternativi, într-o clădire ruinată. 


Cu scopul de a protesta împotriva numărului mare (în jur de 
25 000) de locuinţe rămase libere în Berlinul de Est, squatterii, 
veniţi, în mare majoritate, din Vest, ocupă 125 de case, situate 
mai ales în arondismentele Prenzlauzer Berg şi Friedrichshain. 
La sfârşitul lunii noiembrie 1990, cele două municipalități 
hotărăsc o nouă „linie berlineză”, drept pentru care se prevede 
evacuarea imobilelor ocupate după această dată. În acelaşi timp, 
este constituită o „masă rotundă”, la care se întrunesc membrii 
Magistratului, ai societăţilor imobiliare şi ai squatterilor, în scopul 
de a găsi o soluţie pentru clădirile ocupate mai demult. 
Negocierile nu duc la nici un rezultat, fiindcă societăţile imobiliare 
nu sunt dispuse de a încheia decât contracte de locuire tempo- 
rară, ţinând cont şi de problema, încă nerezolvată, a dreptului de 

proprietate. In noiembrie, evacuarea squatterilor de pe Mainzer 
Strasse (Friedrichshain) degenereazä intr-o violentä luptä de 
stradă, care suscitä o vie emotie în rândul populaţiei. Neanuntati 
de burgmeisterul Momper de recurgerea la forţă, Alternativii, de 
îndată ce află, părăsesc coalitia, a cărei moarte, după numai 
douăzeci de luni de existenţă haotică, are repercusiuni imediate. 
Administraţia Senatului roşu-verde este, în realitate, absolut 
dezavuată de o putemică majoritate a alegătorilor. 


Alegerile municipale, 2 decembrie 1990 (în %) 


Berlin Vest Est Locuri 
Participare 80,8 83,7 76,2 241 
CDU 40,4 49,0 25,0 101 
SPD 30,4 29,5 32,1 76 
PDS 9,2 1,1 23,6 23 
FDP 7,1 7,9 5,6 18 
AL/Verzi 5,0 6,9 1,7 12 
Bündnis 90 4,4 1,3 9,8 11 
Republicani 3,1 0 


Rezultatele scrutinului local din 2 decembrie 1990 
corespund cu cele ale consultatiei electorale nationale. 
CDU obtine o dublä victorie, atät indiscutabilä cät si 
echivalentä, intrucät in primul caz ea totalizeazä 40,4% 
din voturi, iar in cel de-al doilea, 39,4%. SPD-ul suferä un 
esec la fel de clar: 30,6% in RFG si 30,4% In Berlin. Lista 
Alternativilor scade la Berlin, pänä la 5%, iar liberalii urcä 
din nou la 7,1%. 

Aritmetica electorală nu permite, la nivel municipal, 
decât o singură soluţie, respectiv alcătuirea unei mari 

coaliţii CDU-SPD (o combinaţie politică dorită în mod vădit 
de locuitori deja de la consultatia precedentă, din ianuarie 
1989); Eberhard Diepgen îşi recapătă fotoliul de 
burgmeister, dar, de data aceasta, conduce peste întregul 
Berlin. Alegerile din decembrie 1990 oferă învățături 
preţioase: căderea Zidului şi unificarea statală n-au fost de 
ajuns pentru a depăşi scindarea politică dintre cele două 
părţi ale Berlinului. Acest fenomen va apărea la fel de 
limpede şi în timpul alegerilor de arondisment, care sunt 
organizate în mai 1992; dacă CDU rămâne cel mai 
puternic partid politic (cu 35% din voturi) în partea 
occidentală a oraşului, totuşi în Est nu urcă decât pe locul 
al treilea (14,3%), mult în urma SPD-ului (31,8%) şi a 
PDS-ului (29,7%) care ajunge chiar în fruntea listei, în 
şase arondismente. 

Primul Senat al unirii, ales în mod excepţional pe o 
perioadă de cinci ani, este desemnat, pe 24 ianuarie 1991, 
de către adunarea municipală: el cuprinde 15 senatori 
care îl secondează pe burgmeisterul în exerciţiu. Acesta 
din urmă se instalează, în octombrie următor, la Rotes 
Rathaus, în vreme ce Camera Deputaţilor rămâne în 
clădirea Primăriei de la Schöneberg până în 1993, dată la 
care intră în posesia sediului fostului Parlament al Prusiei. 


Burgmeisteri ai Berlinului (1809-1994) 


1809-1813: Leopold von Gerlach 

1814-1832: Johann Stephan Gottfried Büsching 
1832-1834: Friedrich von Baerensprung 
1834-1862: Heinrich Wilhelm Krausnick 
1862-1872: Karl Seydel 

1872-1878: Arthur Hobrecht 

1878-1892: Max von Forckenbeck 
1892-1898: Robert Zelle 
1899-1912: Martin Kirschner 
1912-1920: Adolf Wermuth 


MARELE BERLIN 


1920-1929: Gustav Böss 

1929-1931: Arthur Scholtz (interimar) 
1931-1935: Heinrich Sahm 

1935-1937: Oskar Maretzky (DNVP) (interimar) 
1937-1940: Julius Lippert (NSDAP) 

1940-1944: Ludwig Steeg (NSDAP) (interimar) 
1944-1945: Ludwig Steeg (NSDAP) 

1945-1946: Arthur Werner 

1946-1947: Otto Ostrowski (SPD) 

1947-1948: Louise Schroeder (SPD) (interimar) 


BERLINUL DE EST 


1948-1967: Friedrich Ebert (SED) 

1967-1974: Herbert Fechner (SED) 

1974-1990: Erhard Krack (SED) 
Aprilie-decembrie 1990: Tino Schwierzina (SPD) 


BERLINUL DE VEST 


1949-1953: Ernst Reuter (SPD) 
1953-1955: Walther Schreiber (CDU) 
1955-1957: Otto Suhr (SPD) 
1957-1966: Willy Brandt (SPD) 
1966-1967: Heinrich Albertz (SPD) 
1967-1977: Klaus Schütz (SPD) 

1977-1981: Dietrich Stobbe (SPD) 
lanuarie-mai 1981: Hans-Jochen Vogel (SPD) 
1981-1984: Richard von Weizsäcker (CDU) 
1984-1989: Eberhard Diepgen (CDU) 
1989-1990: Walter Momper (SPD) 


BERLINUL REUNIT 


1991-2001: Eberhard Diepgen (CDU) 
Din iunie 2001: Klaus Wowereit (SPD) 

Capitolul VI 
O CAPITALĂ ÎN DEVENIRE 


Data de 3 octombrie 1990 reprezintă un moment de 
cotitură în istoria şi aşa destul de frământată a Germaniei 
şi a Berlinului. Dar unirea nu este doar un eveniment, ci 
este, în egală măsură sau chiar înainte de toate, o evoluţie 
care se arată la fel de complexă pe cât de diferită. 


I. - Mai greu va fi după căderea Zidului 


O dată cu evenimentele din 1989-1990, viaţa în Berlin 
se schimbă radical. Oraşul este confruntat cu o situaţie 
necunoscută şi plină de neprevăzut. Trebuie, de acum 
încolo, să încerce să întrunească toate condiţiile 
susceptibile de a produce o creştere dinamică. Trebuie, în 
prezent, să se bazeze pe propriile sale forţe şi să nu se 
mai bizuie, ca în trecut, pe sprijinul din exterior; o între- 
prindere care se dovedeşte foarte dificilă, pentru că se 
pune în discuţie o tendinţă, ba am putea spune chiar o 
tentatie, puternic ancorată în mentalităţile locale. 


1. A trăi fără subvenţii. — Berlinul trebuie să înveţe 
rapid să renunţe la substanţialele ajutoare care-i veneau 
de la Bonn. Din 1952, bugetul Berlinului de Vest era, într-o 
mare măsură, asumat de guvernul federal, care îl subven- 
tionase, de pildă, cu 13 miliarde de mărci în 1990, altfel 
spus cu mai mult de jumătate din bugetul său (repre- 
zentând 6150 DM pe cap de locuitor). Această sumă uriaşă 

acoperea un deficit cauzat, in parte, de relativa släbire a 
incasärilor fiscale. Pänä in 1991, suplinirea datoriei 
Berlinului este o acţiune care se menţine la un nivel 
suportabil, mai ales in raport cu lipsa datoriilor celorlalte 
orase-stat, Hamburg si Bremen. Ajutorul federal este, in 
acel an, împărţit si cu arondismentele orientale, care 
primesc şi ele nişte subvenţii cu titlul de Fondurile „Unirea 
germană”. Cu toate că ajutorul federal total se ridică la 
14,5 miliarde in primul buget comun celor două părţi ale 
Berlinului, partea Vestului se reduce la 36,2%, în virtutea 
unei puternice creşteri a taxelor municipale. Sistemul 
financiar preferenţial, pus în aplicare când oraşul fusese 
împărţit şi izolat, este, treptat, desfiinţat. În 1995, ajutorul 
federal pentru Berlin corespunde îndeaproape baremului 
general valabil, pentru toate celelalte Landuri (şi prevede, 
în consecinţă, o sumă între 4 şi 7 miliarde). 

În mod asemănător, foarte avantajoasa legislaţie 
fiscală, elaborată începând din 1950 şi destinată stimulării 
activităţii economice, este, încetul cu încetul, abrogată şi 
dispare complet în 1994. Acelaşi lucru se petrece şi în 
ceea ce priveşte scutirea de taxe preferentiale acordate 
antreprenorilor investitori din Berlinul de Vest. Şi alte 
înlesniri sunt, în mod egal, suprimate, până cel mai târziu 
în 1992. Este vorba, de exemplu, de taxele poştale şi 
telefonice mai mici decât acelea din RFG, de biletele de 
avion mai ieftine, de împrumuturile fără dobândă acordate 
tinerelor cupluri care, adesea, erau scutite de rambursare 
în caz că apărea vreun copil. 

După unire, situaţia financiară a Berlinului se înrău- 
täteste, în măsura în care 55% din resurse înseamnă 
ajutoare federale sau împrumuturi (impozitele reprezentând 
numai 26,7% din total). Încercând să atenueze acest 
dezechilibru, în directă legătură cu scăderea subvenţiilor 

din exterior, municipalitatea pune in aplicare un plan de 
economii, care constă, în primul rând, în reducerea cheltu- 
ielilor cu personalul, concretizat prin concedierea a 10 000 
de angajaţi în funcţii publice, mai ales în Est unde există, 
după criteriile occidentalilor, un surplus de efectiv, de 
exemplu în învăţământ. Se reduc şi ajutoarele municipale 
pentru întreprinderi, în special pentru construcţii. În acelaşi 
timp, municipalitatea trebuie să facă un efort considerabil 
pentru a dota partea orientală a oraşului cu infrastructuri 
moderne, care îi lipsesc adeseori, ceea ce, desigur, consti- 
tuie un preambul indispensabil dezvoltării sale, necesitând 
investiţii masive, care nu sunt însă direct productive. Toate 
acestea în vreme ce conjunctura economică şi rata 
şomajului foarte ridicată nu îi permit să spere într-o creştere 
sensibilă a resurselor fiscale. lată de ce Berlinul se 
străduieşte să atragă marile concernuri financiare şi indus- 
triale, susceptibile de a transforma oraşul într-un important 
centru industrial, de cercetare şi de servicii al Europei 
orientale şi centrale, mizând pe poziţia sa geografică, la 
confluenţa Estului cu Vestul. Din această perspectivă, se 
dovedeşte urgentă realizarea unor ample lucrări de dotare, 
mai ales în domeniul locuinţelor şi al transporturilor. Trebuie, 
mai întâi, să se racordeze reţelele invizibile, de scurgere, de 
canalizare, de circuite electrice. Deschiderea oraşului spre 
lume devine o prioritate absolută şi îmbracă mai multe 
forme. 


2. Un vast program de restructurare. — Berlinul 
numără 1,7 milioane de locuinţe: în Vest, suprafaţa medie 
pe cap de locuitor este de de 37,4 m; în Est, aceasta este 
de 30,4 m?. Locuinţele orientale sunt ceva mai defectuos 
echipate, fiindcă numai 94,8% dintre ele (faţă de 98,3% în 
Vest) posedă toalete şi numai 88,8% (faţă de 92,0% în 

Vest) au o salä de baie. Conform estimärilor oficiale, lipsa 
de locuinte este evaluatä la 200 000, cifrä care se va 
mentine pänä la sfärsitul secolului al XX-lea. Pentru a 
räspunde acestei cereri presante, Senatul a preväzut 
construirea a 100 000 de noi locuinte: in afarä de marile 
proiecte de amenajare urbană, ca, de exemplu, 
Wasserstadt Oberhavel de la Spandau, a mai stabilit 27 de 
zone prioritare, situate, în principal, în sectorul oriental. 
Până la înfăptuirea acestor proiecte, criza locuinţelor va 
face ravagii în Berlin, ca şi în alte metropole germane. 


Căderea Zidului modifică radical sistemul traficului: Berlinul 
de Vest se trezeşte dintr-o dată legat de „continent”, iar Berlinul 
de Est încetează de-a mai fi inaccesibil. Relaxarea 
automobiliştilor dispare: odinioară, singurele ambuteiaje se 
produceau doar la sfârşit de săptămână, în zona punctelor de 
trecere de la frontiera cu RDG. Problema reorganizării traficului 
se impune stringent, cum o demonstrează şi controversa asupra 
deschiderii circulaţiei la Poarta Brandenburg. Din 1989, oraşul 
se confruntă, la acest capitol, cu trei probleme majore: 

— ralierea la reţelele naţionale şi internaţionale; 

— dezvoltarea structurilor regionale unitare; 

— evitarea creşterii poluării urbane. 

Unele institute de cercetare apreciază că regiunea berlineză, 
într-o anumită conjunctură economică, va număra 5 milioane de 
locuitori în anul 2010 şi că numărul automobilelor se va dubla, în 
acelaşi interval de timp. Pentru a preîntâmpina această sufocare, 
Berlinul se preocupă să-şi îmbunătățească reţeaua rutieră, 
dezvoltändu-si, totodată, sistemele de transport în comun. 


Mai întâi de toate, este prevăzută refacerea şi 
optimizarea legăturilor feroviare interurbane, în scopul 
transformării Berlinului într-un important nod feroviar, cum 
fusese înainte de război. O cuprinzătoare gară va fi 
construită, în acest sens, la marginea Tiergartenului. În 

afarä de aceasta, este preväzut, de asemenea, „un mare 
aeroport”, a cärui amplasare reprezintä incä un subiect de 
controversä, in perspectiva in care capacitätile 
aeroporturilor deja existente, Tegel la nord, Tempelhof in 
centru si Schönefeld la sud, riscä sä fie, in scurtä vreme, 
saturate. Oraşul se bucură de un atu valoros, şi anume 
existenţa unei dense reţele de canale navigabile şi a două 
mari porturi fluviale (Westhafen şi Osthafen). Încă de la 
căderea Zidului, municipalitatea a pus în funcţiune un 
program de dezvoltare a reţelelor de S-Bahn, de metrou şi 
de tramvai. 


II. — Berlin-Brandenburg 


Principala sarcină a Senatului rezidă în contopirea 
organică a celor două Berlinuri: aceasta vrea să însemne 
depăşirea dificultăţilor sociale şi economice legate de 
unire şi, totodată, ridicarea barierelor psihologice şi 
ideologice dintre cele două populaţii, posesoare ale unor 
experienţe atât de diferite. Este deja un lucru obişnuit să 
auzi spunându-se că Zidul berlinezilor a căzut, într-a- 
devăr, dar le-a căzut şi pe cap. Oraşul este, mai întâi de 
toate, confruntat cu un şomaj mai ridicat, mai grav în Est 
decât în Vest, din pricina dispariţiei mai multor firme de 
stat: din septembrie 1990 până în iunie 1992, numărul 
şomerilor creşte, în sectorul oriental, de la 43 000 la 95 000. 
Pe ansamblu, şomajul afectează 13% din forţa de muncă 
activă a oraşului în 1993 (adică 8,5% din media naţională), 
dar 16,2% în partea orientală, unde trecerea la economia 
de piaţă se traduce prin închiderea uzinelor, adesea 
imposibil de a se adapta exigenţelor moderne. Sindicatele, 
îndeosebi în sectorul public, reclamă o uniformizare a 
salariilor şi a programului de lucru. 

Arondismentele Berlinului (1989) 


Arondismentul Suprafaţa Populația loc./km? 


1. Mitte 10,7 78 952 7 379 
2. Tiergarten 13,4 93 810 6 996 
3. Wedding 15,4 161 725 10522 
4. Prenzlauer Berg 10,9 144 971 13 300 
5. Friedrichshain 9,8 109830 11207 
6. Kreuzberg 10,4 151 295 14576 
7. Charlottenburg 30,2 183 300 6 044 
8. Spandau 91,3 215 840 2 496 
9. Wilmersdorf 34,4 146 133 4 249 
10. Zehlendorf 70,5 98 683 1 399 
11. Schöneberg 12,3 154 285 12 554 
12. Steglitz 32,0 189 090 5 916 
13. Tempelhof 40,8 185 206 4 545 
14. Neukölln 44,9 303 100 6 746 
15. Treptow 40,6 102 704 2 530 
16. Köpenick 127,4 111 304 874 
17. Lichtenberg 26,4 172 277 6 526 
18. Weissensee 30,1 52 484 1 744 
19. Pankow 61,9 108 930 1 760 
20. Reinickendorf 89,5 248 058 2 773 
21. Marzahn 31,5 170 240 5 404 
22. Hohenschönhausen 26,0 118 056 4 541 
23. Hellersdorf 28,1 109 464 3 896 
Berlinul de Est 485,1 2 130525 4 392 
Berlinul de Vest 403,4 1279212 3 171 
Marele Berlin 888,5 3409 737 3 838 

Berlinul de Vest suferä si el de släbiciune structuralä, 
de exemplu absenţa sediilor sociale ale firmelor, care au 
părăsit oraşul fie după război, fie după ridicarea Zidului: 
din această cauză, de pildă, direcţia companiei Siemens, 
prin excelenţă berlineză, se află, în prezent, la München. 
Dintre primele 400 de firme germane, numai opt îşi au 
sediul social în Berlin. Nu se creează noi locuri de muncă, 
din pricina lipsei de antreprenori, întrucât aceştia ezită să 
investească în faţa incertitudinii dreptului de proprietate 
asupra terenurilor situate în Est. 


1. Ratarea Jocurilor Olimpice. — Pentru a ieşi din 
criză, Berlinul sconta pe găzduirea Jocurilor Olimpice din 
anul 2000 şi, de asemenea, se bizuia pe transferarea 
instituţiilor federale de pe malurile Rinului pe acelea ale 
râului Spree. 

Cam pe la mijocul anilor optzeci, s-a născut ideea de a 
organiza, la Berlin, Jocurile Olimpice, în scopul de a integra 
oraşul dintre ziduri în procesul internaţional al dezvoltării 
expansive. Cel care lansase această propunere fusese 
preşedintele american Ronald Reagan, în 1987, cu ocazia 
festivităților celei de-a 750-a aniversări a existenţei 
Berlinului. În ajunul pierderilor alegerilor din ianuarie 1989, 
burgmeisterul Diepgen hotărăşte să înfiinţeze o comisie 
consultativă, însărcinată de Senat să realizeze un studiu 
preliminar asupra susţinerii, în anul 2000, a Jocurilor 
Olimpice în ambele părţi ale oraşului. Căderea Zidului 
modifică acest proiect, în sensul că îl impulsionează şi mai 
mult. Din 18 noiembrie 1989, burgmeisterul Momper se 
pronunţă în favoarea organizării Jocurilor plasate sub aus- 
piciile păcii şi înţelegerii între popoare. Guvernul est-ger- 
man în agonie se arată interesat de acest proiect, care 
primeşte sprijinul şefilor de stat sovietic şi american. Se 

creeazä, de asemenea, un comitet ad-hoc in Berlinul de 
Est, in vederea studierii infrastructurilor disponibile pentru 
ca Jocurile să se poată desfăşura aici în anul 2000. În iulie 
1990, Senatul şi Magistratul înfiinţează un Olympia-Büro, 
care elaborează un concept de bază pentru candidatura 
oraşului, acţiune care trebuie să se înscrie în planul global 
de amenajare a Berlinului unit. Cele două adunări 
municipale aprobă proiectul, care vizează clar stimularea 
economiei în declin a oraşului şi, totodată, dotarea lui cu 
echipamentele şi infrastructurile necesare dezvoltării, în 
special în partea orientală. Berlinul speră, mai ales, în 
sosirea a 3 milioane de vizitatori cu această ocazie. 
Manfestările sportive aveau să se desfăşoare, pe de-o 
parte, în Berlinul de Vest, în jurul stadionului olimpic 
construit în 1936 şi, pe de altă parte, în Berlinul de Est, în 
special în locul fostului stadion al Tineretului din toată 
lumea, unde regimul comunist îşi organiza, prin anii 
cincizeci, marile sale mitinguri. Cât despre satul olimpic, 
acesta urma să se afle în Ruhleben şi Stralau. Instalaţiile 
sportive ar fi fost legate între ele printr-o linie de cale ferată 
rapidă (Olympia-Express). Dar această candidatură nu 
întruneşte unanimitatea voturilor; ea suscită chiar o vie 
ostilitate din partea anumitor medii, care evocă responsabi- 
litatea olimpică, împovărătoare pentru citadela berlineză, 
afirmând, în plus, că Jocurile păcii din 2000 nu vor putea 
şterge amintirea Jocurilor războiului din 1936. În cele din 
urmă, Comitetul Internaţional Olimpic hotărăşte, în 
septembrie 1993, să-i acorde privilegiul de gazdă oraşului 
Sydney. Visul berlinez se spulberă într-o clipă. Este o grea 
lovitură pentru municipalitatea care îşi întemeiase pe 
aceste Jocuri o mare parte din strategia sa de dezvoltare. 

Este un inconvenient cu atät mai acut resimtit cu cät se 
adaugă dezamăgirii cauzate de întârzierea transferării 
Parlamentului şi a Guvernului de la Bonn la Berlin. 


2. O capitală în trompe-'cell. - Articolul 2 din tratatul 
unirii dintre RFG şi RDG specifică: „Berlinul este capitala 
Germaniei”. Dar precizează, de asemenea, că problema 
sediului organelor executive şi legislative va fi reglată, 
ulterior, de către Parlament. Polemica atinge culmea în 
următoarele optsprezece luni. La fel ca şi opinia publică, 
părerile deputaţilor apar foarte împărţite, dar luările de 
poziţie transcend scindările politice; factorii discordiei sunt 
fie de ordin geografic, fie de conflict între generaţii: Nordul, 
Estul şi cei în vârstă sunt, în general, favorabili Berlinului, 
în vreme ce Vestul, Sudul şi cei tineri se pronunţă în 
favoarea Bonnului. După o dezbatere-maraton, care pune 
la încercare rezistenţa tuturor, Bundestagul decide, la 20 
iunie 1991, cu un scor strâns, de 338 de voturi pentru şi 
320 împotrivă, că guvernul şi Parlamentul vor fi transferate 
treptat la Berlin. Bundesratul alege, la puţin timp după 
aceea, să rămână, pentru moment, în Bonn. 

Mutarea trebuie, în mod normal, să se opereze într-un 
interval de zece ani. Preşedintele Republicii Federale se 
instalează, fără întârziere, în castelul Belvedere din 
Tiergarten. Cancelaria şi ministerele îşi deschid sucursale 
în Berlin, găsindu-şi adăpost în clădirile utilizate de 
conducerea RDG sau de SED. În decembrie 1991, 
guvernul federal elaborează un „model combinatoriu”, care 
introduce o repartizare pe scară verticală a ministerelor: 10 
din cele 18 ministere federale vor trebui transferate la 
Berlin, mentinändu-si, totuşi, câteva „trepte” şi la Bonn. În 
plus, ministerele instalate în Berlin vor dispune de o antenă 
renană şi invers. Aceste dispoziţii ameninţă să priveze 

Bonnul de resurse dintr-o dată, lăsându-l să funcţioneze, 
pe viitor, doar ca un centru administrativ important. Dar, la 
sfârşitul anului 1994, planul de transfer nu reuşise încă să-şi 
întrezărească începutul înfăptuirii, în ciuda puternicelor 
presiuni exercitate de reprezentanţii berlinezi. Modul de 
finanţare al mutării n-a fost nici el mai limpede lămurit. 
Instituţiile federale tebuia să se instaleze în patru mari zone 
ale centrului Berlinului: Bundestagul, în perimetrul 
Reichstagului, în apropiere de el, la cotul râului Spree 
(Spreebogen), cancelaria şi birourile deputaţilor; pe insula 
Cölln, ministerele, care îşi vor relua, de asemenea, locul 
traditional pe Wilhelmstrasse. În mod normal, este 
preväzut sä se däräme din temelii Palatul Republicii, 
contaminat de azbest, dar nimeni nu ştie cu ce să-l 
înlocuiască. Unii propun să se reconstruiască faţada 
castelului, „simbol al naţiunii germane”. Problema suscită o 
vie dispută şi-i împarte din nou pe locuitori în două tabere 
opuse; cei din Berlinul de Est resping (63%) ideea unui 
castel-postiş, în vreme ce 45% din berlinezii din Vest 
aprobă această rezolvare. De asemenea, se prevede să 
se demoleze oribila clădire a Ministerului est-german de 
Externe şi să se reconstruiască, în loc, Academia de 
Arhitectură a lui Schinkel. Consiliul de Stat al RDG avea să 
împărtăşească aceeaşi soartă. 


3. Către un Land Berlin-Brandenburg? — Întârzierea 
prelungită îi nelinişteşte în mod serios pe edilii berlinezi, 
întrucât aceştia sunt incredintati de pertinenta ipotezei că 
doar statutul de capitală, în întregime şi exclusiv acordat 
oraşului lor, le-ar putea permite să iasă la lumină. Este în 
joc viitorul Berlinului ca metropolă europeană. Oraşul 
încearcă prin toate mijloacele să atragă privirile lumii 
asupra lui; se va folosi, astfel, de prilejul oferit, în vara lui 

1994, de retragerea trupelor ruse si occidentale. Aceasta 
se materializeazä printr-o reducere simtitoare a prezentei 
Aliatilor, ale cäror posturi de televiziune si de radio (RIAS, 
AFN, TFB, BFBS...) dispar, mai mult sau mai puţin, în 
schimb se deschide un muzeu al Aliaților la Dahlem, în 
fostul cinematograf american Outpost... 


Din aceeaşi perspectivă, ar fi potrivit să aminitim, pentru anul 
1995, „împachetarea” Reichstagului, de către artistul bulgaro-ame- 
rican Christo®. Tot în acelaşi context trebuie să agezäm 
întemeierea de către Senat, în luna mai 1994, a societăţii 
„Partener pentru Berlin”, însărcinată să vândă oraşul investitorilor 
străini. 


Aceste iniţiative nu fac decât să accentueze mai mult 
încă dificultăţile cu care se confruntă capitala germană 
după căderea Zidului, acţiune care a fost urmată, cu toate 
acestea, de un soi de euforie megalomană — pe 
ansamblu, destul de lesne de înţeles. Oraşul ţine să-şi 
păstreze rangul de centru muzical, dar cu preţul asumării 
unui apăsător deficit bugetar al Operei de Stat. În schimb, 
municipalitatea decide închiderea celebrului Teatru 
Schiller, în ciuda tulburării profunde pe care o stârneşte în 
opinia publică această hotărâre. De asemenea, Freie 
Volksbühne, din Berlinul de Vest, este închis, la rândul lui, 


35 Christo Javacheff, născut în Bulgaria, 1935, naturalizat american. 
Arhitect modern, cutivă genul numit Earth-Work sau Land Art, 
subramură a genului Happening (transformarea peisajului real în operă 
de artă prin intervenţii inedite, irepetabile). În 1995, „ambalează” 
Reichstagul — lucrarea a durat 4 zile; au participat 100-150 de 
persoane, 200 de alpinişti şi 600 de auxiliari; acoperişul, din 
polipropilenă argintată, de 2,5 mm grosime, avea 100 000 m?; a costat 
34 de milioane de franci, plătiţi de Christo, care şi-a vândut apoi 
schiţele şi dreptul de autor. (n.tr) 

in vreme ce omologul säu oriental cunoaste o reinnoire 
spectaculoasă. Alte stabilimente, ca marele teatru 
Metropol, Friedrichstadtpalast şi Berliner Ensemble, atât 
de îndrăgit de Brecht, se privatizează. O nouă geografie 
teatrală se conturează: cu excepţia, notabilă, a lui 
Schaubühne, unde se regăseşte elita intelectualitätii 
contestatare, care se bucură de mare priză la public, Vestul 
este locul predilect al divertismentului; în schimb, Estul 
devine specialist în piese subversive, în special aşa-nu- 
mitul Volksbühne, condus de Frank Castorf. În rest, 
diversele academii, de arte şi de ştiinţe, cunosc dezno- 
dământuri diferite: abolire, contopire, absorbţie. 

Sfârşitul izolării de tip insular îi permite Berlinului să îşi 
redescopere hinterlandul natural. Capitala îşi reînnoadă 
strâns legăturile cu Landul Brandenburgului, desfiinţat în 
1952 şi reîntemeiat în 1990. Brandenburgul acoperă o 
suprafaţă de 29 000 km? şi are 2 600 000 de locuitori. Cele 
două Landuri urmăresc, într-adevăr, să fuzioneze, pentru a 
alcătui o regiune de 30 000 km? populată de 6 milioane de 
locuitori: ar deveni, astfel, cel de-al cincilea Land al RFG, 
cea de-a treia aglomerare industrială a Europei şi cea de-a 
doua a Germaniei, după bazinul Rhurului. La sfârşitul 
anului 1990, guvernele din Berlin şi Potsdam au înfiinţat o 
comisie însărcinată cu pregătirea unirii, reglând, în special, 
problemele constituţionale, financiare şi administrative. 
Burgmeisterul Diepgen este un partizan fervent al fuziunii, 
cu toate că aceasta ar fi, din punct de vedere politic, 
primejdioasă, în măsura în care CDU este, pentru moment, 
minoritară în ansamblu. Adversari ai proiectului se găsesc 
în rândul tuturor partidelor şi în ambele Landuri: unii se tem 
de datoriile exorbitante ale capitalei (amintirea privilegiilor 
acordate de regimul comunist Berlinului de Est rămâne 
încă vie printre brandenburghezi); ceilalţi se tem că va 

trebui să-şi asume responsabilitatea pentru o regiune 
înapoiată din punct de vedere economic. Însă, această 
fuziune nu se realizează în principal pentru că este 
respinsă de către masa locuitorilor, consultaţi printr-un 
referendum. În schimb, instalarea guvernului federal se 
petrece mai repede decât fusese prevăzut, în virtutea 
voinţei de neclintit afişate de cancelarul social-democrat 
Gerhard Schröder. Din vara anului 1999, guvernul se mută 
de la Bonn la Berlin, cancelarul stabilindu-se în clădirea 
fostului Consiliu de Stat al RDG până în mai 2001, dată la 
care intră în posesia noii cancelarii, conduse de predece- 
sorul său şi situate în faţa Reichstagului. Supranumită de 
berlinezi „maşina de spălat”, din pricina aspectului său 
masiv şi impunător, această clădire se numără printre 
construcţiile remarcabile ale oraşului, de dată recentă, 
alături de indräznetul Muzeu evreiesc, de Memorialul 
Holocaustului, de ambasadele occidentale din Pariser 
Platz, de sclipitorul turn Renzo Piano din Potsdamer Platz, 
de Bursa cu înfăţişare modernistă... 


A. Către un nou Berlin. — În vreme ce sărbătoreşte al 
treilea centenar al Prusiei, capitala germană este zguduită 
de o violentă criză politică, sunându-i ceasul din urmă 
epocii Diepgen, cu toate acestea reales, cu uşurinţă, 
burgmeister în 1999. Nereuşind să se desprindă de 
„mentalitatea izolationistä”, căpătată în timpul existenţei 
Zidului, Diepgen nu este în stare să răspundă provocărilor 
unirii, să întreprindă reformele necesare pentru a înlătura 
deosebirile şi să-şi pregătească oraşul pentru statutul de 
capitală, însă fără să ucidă finanţele — fiindcă, în loc de 
27 de milioane de mărci, la cât se ridicau subvenţiile 
federale înainte de 1989, Berlinul nu mai primeşte, în 2001, 
decât 7,5 milioane. Cu siguranţă, prefacerea Berlinului s-a 

accelerat şi nivelul de viaţă între Est si Vest tinde să se 
egalizeze. Dar oraşul continuă să sufere de grave nereguli: 
funcţionari pletorici, administrații duble, operaţiuni dureros 
deficitare... În 2001, oraşul acuză o datorie cumulată de 
circa 35 milioane de euro. În acest context complicat, se 
produce falimentul de la Bankgesellschaft Berlin. Acest 
concern financiar, care se clasează pe locul al zecelea 
între cele germane, este o bancă semipublică, lansată în 
investiţii imobiliare imprudente, provocând o pierdere de 
trei miliarde de euro. Este cel mai mare dezastru bancar 
din RFG. Criza dobândeşte conotaţii politice, atunci când 
se află că mâna dreaptă a lui Diepgen i-a acordat un 
important împrumut concernului Bankgesellschaft, drept 
răspuns la un cadou făcut CDU-lui. Bănuit că ar fi vrut să 
acopere neregulile, Diepgen este părăsit de SPD. Pentru 
prima oară, după 1945, primarul Berlinului este destituit, în 
iunie 2001. Când mandatul trebuia să se încheie în 2004, 
iată că sunt convocate alegeri pentru octombrie 2001. 
Până atunci, îl înlocuieşte social-democratul Klaus 
Wowereit, cel care a făcut senzaţie declarând deschis că 
este homosexual. Asistăm la o răsturnare a situaţiei 
politice, întrucât PDS-ul, formațiunea mostenitoare a 
fostului Partid Comunist din RDG, poate nădăjdui să ia 
parte la guvernarea berlineză sau, cel puţin, să devină 
membru al majorităţii parlamentare, cu atât mai mult cu cât 
liderul său este carismaticul Gregor Gysi. 

Aşa cum anunţa un titlu al săptămânalului Der Spiegel, 
căderea lui Diepgen marchează „sfârşitul bătrânului Berlin”. 

CONCLUZII 


De la căderea Zidului, Berlinul a devenit o metropolă în 
plin proces de transformare şi inima unei regiuni care 
cunoaşte o perioadă de confuzie totală. Capitala 
Germaniei unite este în căutarea unui nou echilibru, a unei 
noi identități, care va însemna, în orice caz, mai mult 
decât suma celor două jumătăţi de oraş. 

Berlinul rămâne profund marcat de cel de Al Doilea 
Război Mondial şi de conflictul între Est şi Vest, care i-au 
lăsat răni adânci. Berlinul este un oraş bântuit de istorie: 
umbrele trecutului reprezintă un adevărat popor care încă 
mai rătăceşte pe străzile sale. Mai mult decât o cicatrice, 
Zidul este o plagă sângerândă, care nu se închide decât 
anevoie. Desigur, publicitatea a colorat violent partea 
orientală, însă aceasta nu se află întotdeauna în strictă 
simbioză cu Vestul şi invers. Friedrichstrasse, unde s-a 
construit un vast complex de magazine şi de birouri, şi-a 
regăsit însufleţirea de altădată şi a devenit unul din cele 
două centre tradiţionale de activitate ale oraşului. Deşi 
Berlinul este o metropolă cu înfăţişare schimbătoare, chiar 
imposibil de surprins, povara tradiţiei joacă aici un rol 
determinant, până într-atât încât constituie o salvare 
sigură, cu toate că frizează, uneori, anchilozarea. 

Berlinul are o îndelungată experienţă într-ale demo- 
cratiei: aceasta din urmă a fost adesea ridiculizată, repri- 
mată sau suprimată, dar a ieşit din toate aceste încercări, 
de fiecare dată mai reconfortată. Berlinul este considerat, 
pe bună dreptate, ca un oraş ultrademocratic. Berlinul 

indrägeste, alimentează si cultivă contradictia, paradoxul, 
controversa... 

În zorii secolului al XXI-lea, Berlinul are în faţă multiple 
provocări. Oraşul trebuie să-şi descopere în el însuşi 
energia necesară pentru a le înfrunta şi a le învinge. În 
orice caz, sfârşitul Războiului Rece a însemnat, pentru el, 
o întâmplare fericită, din care acum este imperios necesar 
să tragă toate foloasele. Berlinul trebuie să redevină 
Berlin. Se poate ca micuța comunitate evreiască să aibă 
şi ea un cuvânt de spus în această reînnoire. În umbra 
aurită a Noii Sinagogi, în curs de restaurare, s-a deschis, 
într-adevăr, un Centrum Judaicum. Berlinul reînnoadă, 
astfel, legăturile cu o tradiţie înfloritoare, care, într-o bună 
măsură, i-a asigurat dezvoltarea. Berlinul este o poveste 
încă neincheiatä... 

Istorie universalä 


Lucrarea autorului francez Cyril Buffet urmăreşte istoria 
Berlinului, într-o temerară tentativă de a surprinde tocmai 
acele caracteristici contradictorii, politice, culturale şi sociale 
ale acestui oraş extraordinar. 

Demersul autorului se concentrează practic asupra unei 
metropole care a urmat un proces constant de modelare 
a identităţii sale, descoperindu-se, pe rând sau în acelaşi 
timp, drept burg comercial regional, municipalitate 
a Brandenburgului, reşedinţă a Casei de Hohenzollern, 
centru al puterii prusace, reper al naţionalismului unifica- 
tor, metropolă industrială, capitală imperială, sediu al 
republicii, stat-major al nazismului, simbol al diviziunii 
Războiului Rece şi din nou capitală a Germaniei unificate. 

